title: কিউপ্রিক অক্সাইড

text:
কিউপ্রিক অক্সাইড সিরামিকে একটি রঞ্জক পদার্থ হিসাবে নীল, লাল, এবং সবুজ (কখনও কখনও ধূসর, গোলাপী, বা কালো) চক্চকে প্রলোপ উৎপাদনে ব্যবহার করা হয়। রেয়ন তৈরীর জন্য ব্যবহৃত কিউপ্র্যামোনিয়াম হাইড্রোক্সাইড উৎপাদনেও এটি ব্যবহৃত হয়। এটি মাঝে মাঝে পশুদের শরীরে কপারের অভাব দূরীকরণে একটি খাদ্যতালিকাগত সম্পূরক হিসাবে ব্যবহার করা হয়। কপার (২) অক্সাইডের একটি পি-টাইপ অর্ধপরিবাহী হিসাবে প্রয়োগ রয়েছে, কারণ এটির ১.২ eV এর একটি সরু ব্যান্ড ব্যবধান রয়েছে। এটি একটি অপঘর্ষক পদার্থ যা বিভিন্ন দৃষ্টিসম্পর্কীয় সরঞ্জাম পালিশের ক্ষেত্রে ব্যবহার করা হয়। শুষ্ক কোষ তৈরীতেও কিউপ্রিক অক্সাইড ব্যবহার করা যায়। অন্যান্য কপার লবনসমূহ উৎপাদনেও কপার (২) অক্সাইডের অবদান রয়েছে।
কিউপ্রিক অক্সাইডের অরেকটি ব্যবহার হল এটি থার্মাইটের মধ্যে আয়রন অক্সাইডের একটি বিকল্প হিসেবে ব্যবহৃত হয়। এটি থার্মাইটকে একটি ছোট বিস্ফোরকে পরিনত করে।


title: চার্জ কাপল্‌ড ডিভাইস

text: চার্জ কাপল্‌ড ডিভাইস (ইংরেজি ভাষায়: Charge Coupled Device, CCD) বা সিসিডি এক ধরণের অর্ধপরিবাহী কৌশল বিশেষ কিছু বৈশিষ্ট্যের জন্য যাকে আলোকচিত্র গ্রহণের কাজে ব্যবহার করা যায়। কোন অর্ধপরিবাহী পদার্থের ওপর আলো আপতিত হলে আলোক-তড়িৎ ক্রিয়া অনুসারে সেই পদার্থের পৃষ্ঠে কিছু ইলেকট্রন বিমুক্ত হয়। সিসিডি-তেও এটি ঘটে। এই মুক্ত ইলেকট্রনগুলোকে নিয়মিত ব্যবধানে সজ্জিত কিছু আলোক-অঞ্চল তথা ফটো-সাইটে জমা করা হয়। প্রতিটি আলোক-অঞ্চলকে বলা হয় একেকটি আধান-প্যাকেট। ফলে কোন ছবি যদি সিসিডির ওপর আপতিত হয় তাহলে ছবিটির একটি হুবহু প্রতিলিপি তৈরি হবে। কারণ ছবি বা দৃশ্য থেকে আসা প্রতিটি ফোটন সিসিডি পৃষ্ঠে মুক্ত ইলেকট্রন তৈরি করবে যেগুলো বিভিন্ন প্যাকেটে সজ্জিত হবে। প্রতিটি প্যাকেটে ইলেকট্রন তথা আধানের পরিমাণ ছবিটির ঐ নির্দিষ্ট অঞ্চল থেকে আসা ফোটনের সমানুপাতিক। সিসিডি-তে এ ধরণের আলোক অঞ্চলের সংখ্যা যত বেশি হবে প্রতিলিপি হিসেবে ধারণকৃত ছবিটির রিজল্যুশন তত ভাল হবে অর্থাৎ ছবিটি তত নিখুঁত হবে। এ ধরণের অর্ধপরিবাহী আলোক-ধারণ কৌশলের সুবিধা হল, এদের দক্ষতা বেশি, কম শক্তি ক্ষয় করে এবং বেশি নির্ভরযোগ্য।


title: কপার(১) ক্লোরাইড

text: কপার (১) ক্লোরাইড এর মূল ব্যবহার হল ছত্রাকনাশক কপার অক্সিক্লোরাইড তৈরীতে। এই উদ্দেশ্যে জলীয় কপার (১) ক্লোরাইড কম্প্রোপোরশন্যাশন দ্বারা উতৎপন্ন করা হয় এবং এরপর বায়ুতে জারিত করা হয়:


title: কাঁদানে গ্যাস

text: ১৯১৪ সালে জাইলিল ব্রোমাইড জনপ্রিয় টিয়ার গ্যাসের উপাদানরূপে ব্যবহৃত হতো। প্রথম বিশ্বযুদ্ধেও এর প্রয়োগ হয়েছে। অশ্রুনিঃসারক উপাদানই পুলিশ বাহিনীতে প্রায়শঃই দেখা যায়। এ গ্যাস সাধারণতঃ আইন-শৃঙ্খলা রক্ষায় নিয়োজিত পুলিশ কর্তৃক দাঙ্গা নিয়ন্ত্রণ, বিক্ষুদ্ধ জনতাকে ছত্রভঙ্গের জন্যে ব্যবহার করে থাকে। ফিনাসিল ক্লোরাইড এবং সিএস গ্যাস দুটিকে প্রায়শঃই কাঁদানে গ্যাসে ব্যবহার করতে দেখা যায়। পিপার স্প্রে আরেক ধরনের রাসায়নিক উপাদান যা বর্তমানে টিয়ার গ্যাসের স্থান দখল করছে। ফিনল্যান্ড, অস্ট্রেলিয়া এবং যুক্তরাষ্ট্রের ন্যায় কিছু কিছু দেশে মেস নামীয় উপাদান ব্যবহার করতে দেখা যায় যা সিএনের সমতুল্য এবং আত্মরক্ষামূলক অস্ত্র হিসেবে বিবেচ্য। জাইলিল ব্রোমাইড, সিএন এবং সিএস প্রাচীনতম উপাদান। কিন্তু সিএসের ব্যবহার বৈশ্বিক পরিমণ্ডলে বিস্তৃত।


title: সোডিয়াম ক্লোরাইড

text: সোডিয়াম ক্লোরাইড (ইংরেজি: Sodium Chloride) একটি রাসায়নিক পদার্থ যা সাধারণ লবণ, টেবিল লবণ হিসেবেও পরিচিত। এর রাসায়নিক সংকেত হলো NaCl । সোডিয়াম ক্লোরাইড সাগরের নোনা স্বাদের জন্য সর্বাপেক্ষা দায়ী। খাবার লবণের বা টেবিল লবণের প্রধান উপকরণ হিসেবে, এইটি একটি স্বাদবর্ধক এবং খাবার সংরক্ষক হিসেবে সাধারণভাবে ব্যবহার করা হয়।


title: মনোক্যালসিয়াম ফসফেট

text: ক্যালসিয়াম ডাইহাইড্রোজেন ফসফেট খাদ্য শিল্পে একটি ছিদ্রকারী এজেন্ট হিসাবে ব্যবহৃত হয়, যথা, বেকড সামগ্রীর বৃদ্ধি ঘটায়। কার্বন ডাই অক্সাইড এবং লবণ উৎপাদনের জন্য এটি প্রতিক্রিয়া করে, কারণ এটি ক্ষারযুক্ত, যখন একটি ক্ষার উপাদান, সাধারণত সোডিয়াম বাইকার্বোনেট (বেকিং সোডা) বা পটাসিয়াম বাইকারোনেটের সাথে মিলিত হয়। কার্বন ডাই অক্সাইড গ্যাসের বাহ্যিক চাপ ক্রমবর্ধমান প্রভাব সৃষ্টি করে। একটি প্রস্তুত প্রস্তুত বেকিং পাউডার মধ্যে মিশ্রিত করা হলে, অ্যাসিড এবং ক্ষার উপাদানগুলি সঠিক অনুপাত অন্তর্ভুক্ত করা হয় যাতে তারা একে অপরকে একেবারে নিরপেক্ষ করবে এবং পণ্য সামগ্রিক pH প্রভাবিত উল্লেখযোগ্যভাবে না। "AMCP" এবং "MCP" দ্রুত কাজ করা হয়, মিশ্রন মিনিটের মধ্যে সবচেয়ে কার্বন ডাই অক্সাইড মুক্তি। এটি জনপ্রিয়ভাবে ব্যবহৃত হয় প্যানকেক মিক্স। দ্বৈত অভিনয় প্যাকিং গুঁড়ো মধ্যে, MCP প্রায়ই ধীর অভিনব অ্যাসিড সোডিয়াম অ্যাসিড pyrophosphate (SAPP) সঙ্গে মিলিত হয়।


title: ব্রাইনের তড়িৎবিশ্লেষণ

text: ক্লোর‍্যালক্যালি পদ্ধতি (ক্লোর-এলক্যালি) হচ্ছে সোডিয়াম ক্লোরাইডের তড়িৎবিশ্লেষণের জন্য ব্যবহৃত একটি রাসায়নিক পদ্ধতি। শিল্প কারাখানায় বহুল ব্যবহৃত রাসায়নিক সোডিয়াম হাইড্রোক্সাইড (কস্টিক সোডা) এবং ক্লোরিন গ্যাস উৎপাদনে এই পদ্ধতি ব্যবহার করা হয়। ১৯৮৭ সালে এই পদ্ধতি ব্যবহার করে ৩৫ মিলিয়ন টন ক্লোরিন গ্যাস উৎপাদন করা হয়।


title: ক্রোমা কি

text: ক্রোমা কি (ইংরেজি: Chroma key) হচ্ছে দুই ধরনের চিত্র বা ভিডিও ফ্রেমকে একত্রিত করার একটি কৌশল। এর মাধ্যমে চিত্র ধারণের সময় পিছনে থাকা একটি প্রেক্ষাপটকে সম্পূর্ণ পাল্টে নতুন তা স্বচ্ছ করা যায় এবং পরবর্তীতে নতুন একটি ব্যাকগ্রাউন্ড সেখানে সংযোজন করা যায়। এই কৌশলটি কালার কিইং (color keying), কালার-সেপারেশন ওভারলে (colour-separation overlay বা CSO), যা প্রাথমিকভাবে বিবিসি এই কৌশলটিকে সংজ্ঞায়িত করতে ব্যবহার করে। তাছাড়া এটি গ্রিনস্ক্রিন (greenscreen), এবং ব্লুস্ক্রিন (bluescreen) নামেও পরিচিত। এই কৌশলটি বহুল ব্যবহার হয়, আবহাওয়ার খবর প্রচারের সময়, যেখানে দেখা যায় আবহাওয়াবিদ একটি স্যাটেলাইট ম্যাপের সামনে অবস্থান করে আবহাওয়ার খবর বলতে থাকেন, কিন্তু প্রকৃতপক্ষে তিনি দাড়িয়ে থাকেন একটি বড় নীল ব্যাকগ্রাউন্ডের সামনে, এবং কম্পিউটারের মাধ্যমে নীল অংশটি মুছে দিয়ে ঠিক সেস্থানে ম্যাপটিকে প্রতিস্থাপন করা হয়। এখন যদি আবহাওয়াবিদ নীল রংয়ের পোশাক পরিহিত থাকেন, তবে তাঁর ছবিও প্রতিস্থাপিত হয়ে যাবে। এই কৌশলে রং হিসেবে নীলের সাথে সবুজও ব্যবহৃত হয়, কারণ নীল ও সবুজই শুধুমাত্র স্কিন টোন। এই কৌশল বিনোদন শিল্প, যেমন: চলচ্চিত্র ও টেলিভিশনে বহুল ব্যবহৃত হয়। উদাহরণস্বরূপ বলা যায় আইকনিক "মিস্টেরি সায়েন্সেস থিয়েটার ৩০০০"-এর কথা। এই ক্রোমা কি কৌশল ব্যবহারের আরেকটি কারণ হলো এটি তূলনামূলকভাবে অনুষ্ঠানের উৎপাদন খরচ কমিয়ে দেয়।


title: রুবিডিয়াম

text:
রুবিডিয়ামের যৌগের মধ্যে সম্ভবত রুবিডিয়াম ক্লোরাইডের (RbCl) ব্যবহারই সবচেয়ে বেশি। জৈবরসায়নে কোন সেলে ডিএনএ প্রবৃষ্ট করানো এবং জৈব-নির্দেশক হিসাবে এর ব্যবহার দেখা যায়। জীবিত কোষে পটাশিয়ামকে প্রতিস্থাপিত করার জন্য এটি ব্যবহৃত হয়। অন্যান্য রুবিডিয়াম যৌগের মধ্যে ক্ষয়কারক রুবিডিয়াম হাইড্র অক্সাইড (RbOH) বেশিরভাগ রুবিডিয়াম ভিত্তিক রাসায়নিক প্রক্রিয়ায়; রুবিডিয়াম কার্বনেট (RbCO), অপটিক্যাল কাচে, এবং রুবিডিয়াম কপার সালফেট (RbSO•CuSO•6HO. জানা আয়নিক কেলাস সমূহের মধ্যে রুবিডিয়াম সিলভার আয়োডাইডের তাপগ্রহীতা কক্ষ তাপমাত্রায় সর্বোচ্চ। এই বৈশিষ্ট্যের কারণে পাতলা ফিল্ম ব্যাটারি এবং অন্যান্য ক্ষেত্রে এর উপযোগিতা যাচাই করা হচ্ছে।
রুবিডিয়ামের বেশ কটি অক্সাইড রয়েছে। বাতাসে রেখে দিলে এটি রুবিডয়াম মনোক্সাইডে (RbO), RbO ও RbO, পরিণত হয়। বাড়তি অক্সিজেন পেলে রুবিডিয়ামের সুপার অক্সাইড RbO পাওয়া যায়। হ্যালোজেনের সঙ্গে বিক্রিয়া করে রুবিডিয়াম হ্যালাইড লবণ যথাক্রমে রুবিডিয়াম ফ্লোরাইড, রুবিডিয়াম ক্লোরাইড, রুবিডিয়াম ব্রোমাইড ও রুবিডিয়াম আয়োডাইড সৃষ্টি করে।


title: মা (রুশ উপন্যাস)

text: উপন্যাসটি বিপ্লবী শ্রমিক আন্দোলনের পটভূমিকায় রচিত এবং উপন্যাসের প্রধান দুটি চরিত্র হল প্যাভেল ও তাঁর মা। বাংলা ভাষায় বিভিন্ন প্রকাশনী সংস্থা বিভিন্ন লেখকের অনুদীত মা উপন্যাস প্রকাশ করেছে। তাদের মধ্যে উল্লেখ যোগ্য হল ন্যাশনাল বুক এজেন্সিস্-এর প্রকাশিত বইটি, যার অনুবাদ করেছেন পুষ্পময়ী বসু। মা উপন্যাসের উপর আজ পর্যন্ত বেশ কয়েকটি চলচ্চিত্র তৈরী হয়েছে।


title: কৃষ্ণকুমারী

text:
কৃষ্ণকুমারী (১৮৬১), মাইকেল মধুসূদন দত্ত রচিত বা্ংলা সাহিত্যের প্রথম সার্থক ট্রাজেডি নাটক।
নাটকটির কাহিনি উইলিয়াম টডের 'রাজস্থান' নামক গ্রন্থ থেকে সংগৃহীত হয়েছে। এই নাটকের উল্লেখযোগ্য চরিত্রগুলো হলো: কৃষ্ণকুমারী,মদনিকা,বিলাসবতী, ভীমসিংহ, জগৎসিংহ,মানসিংহ,ধনদাস প্রমুখ। নাটকটি ১৮৬০ সালে রচিত হলেও প্রকাশিত হয় ১৮৬১ সালে। মাইকেল মধুসূদন দত্তের কৃষ্ণকুমারী নাটকে নায়িকা চরিত্রে অভিনয় করেন কৃষ্ণকুমারী নিজে। নাটকে কাহিনী প্রবাহিত হয় মদনিকা এবং ধনদাস চরিত্রের মাধ্যমে।নাটকের মূল বিষয়বস্তু হল কৃষ্ণকুমারীর নিজের জীবন বিসর্জন।কৃষ্ণকুমারী রূপে গুণে অনন্য। তার একটি চিত্রপট দেখে জগৎসিংহ তাকে বিবাহ করার জন্য ব্যাকুল হয়েপড়ে।ধনদাসের মাধ্যমে ভীমসিংহের কাছে রাজা জগৎসিংহ কৃষ্ণার বিবাহের পয়গাম পাঠান।ধনদাস এই নাটকে একটি হীন চরিত্র সে টাকার জন্য সব করতে পারে। নাটকের মদনিকা চরিত্র হল বিলাসবতীর সখী। ধনদাস হল জগৎসিংহের নারী সংগ্রহকা।


title: শরদিন্দু বন্দ্যোপাধ্যায়

text: ব্যোমকেশ বক্সী শরদিন্দু বন্দ্যোপাধ্যায় সৃষ্ট সবচেয়ে জনপ্রিয় চরিত্র। ব্যোমকেশ একজন ডিটেকটিভ। নিজেকে তিনি সত্যান্বষী বলে পরিচয় দিতে পছন্দ করেন। ১৯৩২ এ 'পথের কাঁটা' উপন্যাসে ব্যোমকেশের আত্মপ্রকাশ। প্রথমে শরদিন্দু অজিতের কলমে লিখতেন। কিন্তু পরে তিনি তৃতীয়পুরুষে লিখতে শুরু করেন। এছাড়া উল্লেখযোগ্য রচনার মধ্যে আছে বিভিন্ন ঐতিহাসিক উপন্যাস। যেমন 'কালের মন্দিরা', 'গৌর মল্লার', 'তুমি সন্ধ্যার মেঘ', 'তুঙ্গভদ্রার তীরে', ইত্যাদি। সামাজিক উপন্যাস যেমন 'জাতিস্মর', 'বিষের ধোঁয়া' বা অতিপ্রাকৃত নিয়ে তার 'বরদা সিরিজ' ও অন্যান্য গল্প এখনো বেস্টসেলার। শরদিন্দু ছোটগল্প ও শিশুসাহিত্য রচনাতেও পারদর্শী ছিলেন। তার সৃষ্ট চরিত্র সদাশিব মারাঠা বীর শিবাজীর অভিযানের সাথে সম্পৃক্ত।


title: কালবেলা (উপন্যাস)

text: এই উপন্যাসটি একটি গল্পত্রয়ীর অংশ; এ ত্রয়ীর অন্য দুটি উপন্যাসের নাম উত্তরাধিকার এবং কালপুরুষ। গল্পত্রয়ীর কেন্দ্রীয় চরিত্র হলো যুবক অনিমেষ যে ১৯৭০-এ প্রথমার্দ্ধে নকশালবাড়ি আন্দোলনে জড়িয়ে পড়ে এবং পুলিশের হাতে ধরা পড়ে নির্যাতিত হয়। অমানুষিক নির্যাতন তাকে শারীরিকভাবে পঙ্গু করে দেয়। অনিমেষের জীবনের চড়াই-উৎরাই, উত্থান-পতনের কাহিনী ঘিরে তৎকালীন পশ্চিমবঙ্গের রাজনৈতিক এবং সামাজিক চিত্রের একটি নিখুঁত চিত্র এই উপন্যাসচক্রে প্রতিফলিত হয়েছে।


title: নারায়ণ সান্যাল (মাওবাদী)

text: ৬০ এর দশকে চট্টগ্রাম অস্ত্রাগার লুন্ঠনের নেতা, বিপ্লবী অনন্ত সিং এর সংস্পর্শে আসেন নারায়ন ও ম্যান-মানি-গান গ্রুপের সাথে যুক্ত ছিলেন নকশাল আন্দোলন শুরুর আগে পর্যন্ত। ১৯৬৭ সালে নকশাল আন্দোলনের প্রভাবে বিপ্লবী রাজনীতিতে যোগ দেন ও ১৯৬৯ সালে বিহার চলে যান। জানা যায় এই কাজে তাকে উৎসাহ প্রদান করেছিলেন সুশীতল রায়চৌধুরী ও সরোজ দত্ত। বিহারে ভারতের কমিউনিস্ট পার্টি (মার্কসবাদী-লেনিনবাদী) নেতা সত্যনারায়ন সিংহের গ্রুপে যোগদান করেন। মতাদর্শ গত কারণে সত্যনারায়ন সিংহ অন্য গ্রুপ তৈরী করলে তিনি চারু মজুমদারপন্থী হিসেবে বিহার রাজ্যে পার্টি পূনর্গঠনে হাত দেন ও জেহানাবাদ - পালামৌ জেলা এলাকায় সংগঠন গড়ে তোলেন। ১৯৭৩ সালে গ্রেপ্তার হন ও বামফ্রন্ট সরকার ১৯৭৭ এ ক্ষমতায় আসার পর অন্যান্য রাজনৈতিক বন্দিদের সাথে তিনিও মুক্তি পান। সিপিআই (এম এল) এর ভাঙনের পরে ১৯৭৮ সালে অন্যান্য মাওপন্থী রাজনৈতিকদের সাথে মিলে ভারতের কমিউনিস্ট পার্টি (মার্ক্সবাদী-লেনিনবাদী)(পার্টি ইউনিটি) নামক দল গঠন করেন। এসময় নভীন কুমার নামে পরিচিত হতেন নারায়ন সান্যাল। ১৯৮৭ সালে এই দলের সাধারন সম্পাদক হন। ১৯৯৮ সালে পার্টি ইউনিটি, ভারতীয় কমিউনিস্ট পার্টি (মার্ক্সবাদী-লেনিনবাদী) (জনযুদ্ধ) গোষ্ঠীর সাথে মিলে যায়। ২০০৪ সাল নাগাদ মাওবাদি কমিউনিস্ট সেন্টার (এম সি সি) ও জনযুদ্ধের ঐক্য দ্বারা গঠিত ভারতের কমিউনিস্ট পার্টি (মাওবাদী) দলের পলিটব্যুরো সদস্য নির্বাচিত হন তিনি। অর্ধ শতকেরও বেশি সময় ধরে রাজনীতির সাথে থাকা নারায়ণ দলের তাত্বিক ও অন্যতম প্রবীন নেতা ছিলেন।


title: চৌরঙ্গি

text: ১৯৬২ সালে (আর্থার হাইলের "হোটেল" উপন্যাস রচনার তিন বছর আগে) বাঙালি ঔপন্যাসিক শংকর "চৌরঙ্গী" নামে একটি উপন্যাস রচনা করেছিলেন। উপন্যাসটি প্রকাশ মাত্রেই জনপ্রিয়তা অর্জন করে। ১৯৫০-এর দশকের কলকাতার পটভূমিকায় রচিত এই উপন্যাসটি চৌরঙ্গী তথা কলকাতার অন্যতম বৃহৎ হোটেল শাহজাহানের কর্মচারী ও অতিথিদের অন্তরঙ্গ জীবনের গল্প। হোটেলের প্রাণোচ্ছল ম্যানেজার মার্কো পোলো, সংস্কৃতিবান রিসেপশনিস্ট স্যাটা বসু, দুঃখিনী হোস্টেস করবী গুহ এই উপন্যাসের কয়েকটি উল্লেখযোগ্য চরিত্র। অরুণাভ সিনহা এই বইটি ইংরেজিতে অনুবাদ করেন এবং পেঙ্গুইন বুকস থেকে অনুবাদটি প্রকাশিত হয়। বইটি একাধিক ভারতীয় ভাষাতেও অনূদিত হয়। ১৯৬৮ সালে পরিচালক পিনাকীভূষণ মুখোপাধ্যায় এই উপন্যাস অবলম্বনে একটি চলচ্চিত্র নির্মাণ করেন। সেই চলচ্চিত্রটিও জনপ্রিয়তা অর্জন করে। বিবিসি ফোর এই উপন্যাস অবলম্বনে একটি নাটকও উপস্থাপনা করে।


title: প্রথম আলো (উপন্যাস)

text:
সুদীর্ঘ এই উপন্যাসটির শুরু হয় ত্রিপুরার রাজপরিবারের কাহিনি দিয়ে। তারপরে তা ক্রমশ জমাট বাঁধে কলকাতায় ঠাকুর পরিবারে এবং তৎকালীন অন্যান্য বিশিষ্ট সব মানুষদের নিয়ে। এই উপন্যাসের কেন্দ্রীয় চরিত্রগুলি সবই প্রায় বাস্তব ঐতিহাসিক চরিত্র। যেমন রবীন্দ্রনাথ, নরেন্দ্রনাথ (বিবেকানন্দ), রামকৃষ্ণ পরমহংস, নটী বিনোদিনী, গিরিশচন্দ্র প্রভৃতি। সুনীলই প্রথম রবীন্দ্রনাথকে উপন্যাসের চরিত্র হিসাবে ব্যবহার করেছেন।
তবে উপন্যাসের মূল চরিত্র হিসেবে রয়েছে দুটি কাল্পনিক চরিত্র "ভরত ও ভূমিসুতা"। উপন্যাসটির ঘটনা প্রবাহ আবর্তিত হয়েছে এই দু'টি চরিত্রকে কেন্দ্র করেই।
উপন্যাসটি থেকে স্পষ্ট একটি ধারণা পাওয়া যায় রামকৃষ্ণ পরমহংস ও তাঁর শিষ্যদের সম্বন্ধে।
প্রথম আলো উপন্যাসটি দেশ পত্রিকায় ধারাবাহিক ভাবে প্রকাশিত হয়। পরবর্তী কালে আনন্দ পাবলিশার্স প্রাইভেট লিমিটেড থেকে গ্রন্থাকারে প্রকাশিত হয়। এই বইটির ইংরেজি সংস্করণ প্রকাশিত হয় অক্সফোর্ড থেকে।


title: নকশাল আন্দোলন

text:
নকশাল আন্দোলন নিয়ে প্রচুর সাহিত্য রচিত হয়েছে।
অরুন্ধতী রায় বুকার পুরস্কার জয়ী “গড অব স্মল থিংস্” উপন্যাসে একটি চরিত্র নকশাল আন্দোলনে যোগ দেয়।
মহাশ্বেতা দেবী তার ‘’’হাজার চুরাশির মা’’’ উপন্যাসে নকশাল আন্দোলন নিয়ে লিখেছেন। ১৯৯৮ সালে এ উপন্যাসের উপর ভিত্তিকরে একটি চলচ্চিত্র নির্মিত হয়, নাম ছিল “হাজার চুরাশি কি মা”।
সমরেশ মজুমদার, সুনীল গঙ্গোপাধ্যায়, কিন্নর রায় রচিত বেশ কিছু উপন্যাসে নকশাল আন্দোলনের কথা রয়েছে। নকশাল আন্দোলনের প্রভাবে ছোটগল্প, নাটক, গণসংগীত রচিত হয়েছিল যা বাংলার চিন্তাশীল মানুষকে প্রভাবিত করেছিল।


title: সুভাষ মুখোপাধ্যায় (কবি)

text: ১৯৭০-এর দশক থেকে তাঁর রাজনৈতিক মতাদর্শের পরিবর্তন সাধিত হয়। বাংলাদেশের স্বাধীনতা যুদ্ধকে অকুণ্ঠ সমর্থন জোগালেও তিনি পশ্চিমবঙ্গের নকশাল আন্দোলনকে সমর্থন করেননি; কে কোথায় যায় উপন্যাসে এই আন্দোলনের প্রতি তাঁর বিরূপতা ব্যক্ত করেছিলেন। সমর্থন করেন ১৯৭৭ সালের জরুরি অবস্থাকে। এই সময়েই অ্যাফ্রো-এশীয় লেখক সমিতির কাজের চাপে ট্রেড ইউনিয়ন আন্দোলন থেকে দূরে সরে আসতে থাকেন কবি। ১৯৮১ সালে রণকৌশল ও অন্যান্য কিছু রাজনৈতিক প্রশ্নে পার্টির সঙ্গে মতবিরোধ হওয়ায় পার্টির সদস্যপদ ত্যাগ করেন। এরপর থেকেই বামপন্থী রাজনীতির সঙ্গে তাঁর দূরত্ব সৃষ্টি হয়। ঘনিষ্ঠতা বাড়ে দক্ষিণপন্থী রাজনৈতিক সংগঠনগুলির সঙ্গে। মমতা বন্দ্যোপাধ্যায় লাভ করেন তাঁর সান্নিধ্য। ফলে সৃষ্টি হয় বিতর্ক। স্রোতের বিপরীতে চলে পশ্চিমবঙ্গে কমিউনিস্ট নেতৃত্বের কাছে সমালোচিত হন এ-যুগের অন্যতম শ্রেষ্ঠ কবি। মৃত্যুর দিন পর্যন্ত এই বিতর্ক তাঁর পিছু ছাড়েনি।


title: অনিমেষ চতুষ্ক

text: সিরিজের প্রধান চরিত্র অনিমেষ মিত্র, যে ডুয়ার্সে বড় হয়। পরবর্তীতে তার দাদু সরিৎশেখর মিত্র জলপাইগুড়ি শহরে বাড়ি করলে সেখানেই পড়াশোনা করে। ১৯৬০-এর দিকে পড়াশোনার জন্য কলকাতায় পড়তে এলে ঐদিনই পুলিশের গুলিতে আহত হয়। পরবর্তীতে এক বছর পর স্কটিশ চার্চ কলেজে ভর্তি হয় সে। এরপর কিছুদিন সিপিএম করলেও আদর্শগত মতভিন্নতায় যোগ দেয় নকশাল আন্দোলনে। এর মধ্যেই তার সাথে পরিচয় হয় মাধবীলতার। তারা পরস্পরকে ভালোবেসে ফেলে। পরবর্তীতে অনিমেষ নকশাল আন্দোলনের জেরে ধরা পড়ে। জেলে তার উপর প্রচণ্ড অত্যাচার করা হয়, সে হাঁটাচলার সক্ষমতা হারায়।


title: জঁ-পল সার্ত্র্

text: প্যারিসের খ্যাতনামা শিক্ষা প্রতিষ্ঠান একোলি নরমাল সুপেরিয়ের থেকে দর্শনশাস্ত্রে ডক্টরেট ডিগ্রি অর্জন করেন ও ফ্রান্স ও বিশ্বের খ্যাতনামা একাধিক দার্শনিকের সাথে তার আলাপ হয়। ক্রমে কেন্ট, হেগেল এবং হেইডেগারের মতো দার্শনিকদের তত্ত্ব অধ্যয়ন করেন তিনি। এরই মাঝে ১৯২৯ সালে সার্ত্রের পরিচয় ঘটে সেই সময়কার আরেক আলোচিত লেখিকা সিমন দ্য বোভোঁয়ার সঙ্গে, যার সাথে জীবনের শেষ দিন পর্যন্ত একটি চমৎকার সম্পর্ক বজায় ছিল সার্ত্রে’র। ১৯৩১ সালে দর্শনের প্রফেসর হিসেবে লা হার্ভেতে যোগ দেন সার্ত্রে। ১৯৩২ সালে বৃত্তি নিয়ে জার্মানিতে দর্শনশাস্ত্রের ওপর উচ্চতর শিক্ষার জন্যে যান। এ সময় সমকালীন ইউরোপের অনেক বড় মাপের দার্শনিকদের সাথেও প্রত্যক্ষ যোগাযোগ হয় তার। তিনি ১৯৩৫ সালে প্যারিসের লিসে কঁদরসে শিক্ষকতা শুরু করেন পাশাপাশি এডমুন্ড হুসরল ও মার্টিন হাইত্তোগার-এর কাছে দর্শনশাস্ত্র পাঠ করতে থাকেন। এর মধ্যে দ্বিতীয় বিশ্বযুদ্ধ শুরু হলে তিনি ফরাসী সেনাবাহিনীতে যোগ দেন একজন ‘মেটেরোলজিস্ট’ হিসেবে। তিনি নাৎসি পার্টির হাতে বন্দীও হন। জার্মানদের কাছে যুদ্ধবন্দি থাকা অবস্থাতেই রচনা করেন তার প্রথম নাটক। যদিও অসুস্থতার কারণে বন্দি হবার বছরখানেকের মাথাতেই সার্ত্রেকে মুক্তি দেয় নাজি বাহিনী। যুদ্ধ এবং যুদ্ধকালীন সময়ে তার পর্যবেক্ষিত বাস্তবতা গভীর ছাপ ফেলে তার মনে। এ সময় প্যারিসে ফিরে স্বাধিকার আন্দোলনের সাথে যুক্ত একটি আন্ডারগ্রাউন্ড গ্রুপে (নাৎসী বিরোধী দলে)র সাথেও নিজেকে যুক্ত করেন সার্ত্রে। সেই সাথে চলে লেখালিখিও। ১৯৪৪ সালে প্যারিসে যুদ্ধাবসানের সময়কালে তিনি আমেরিকার কয়েকটি বিশ্ববিদ্যালয়ে বক্তৃতা করেন যা উচ্চ প্রশংসিত হয় এবং সার্ত্রের সুনাম ছড়িয়ে পড়ে। এভাবেই পাশ্চাত্য জগতের এ দার্শনিক চিন্তানায়ক সারাবিশ্বে খ্যাতির শিখরে ওঠেন তিনি। তাঁর বিখ্যাত গ্রন্থ ‘ল’ ত্রে এত্ল্য নিয়াত বা বিং এন্ড নাথিং নেস প্রকাশিত হয় ১৯৪৩ সালে। এরপর তাঁর নিজস্ব দার্শনিক মতবাদ ‘লেস্ শেমিনস্ দ্য লা লিবার্তে’ তিনখণ্ডে প্রকাশিত হয় ১৯৪৫ সাল থেকে ১৯৪৯ সাল পর্যন্ত। সার্ত্রের সমাজতান্ত্রিক মতবাদ ‘ক্রিতিক দ্য লা রেসঁ দিয়া লেক্তিক’ গ্রন্থাকারে প্রকাশিত হয় ১৯৬০ সালে। ১৯৭১ সালে তাঁর আত্মজীবনী ‘ফ্লরেয়ার’ প্রকাশিত হয়।


title: নার্সিস মন্টারিওল ই এস্টারিওল

text: আবদো তেরাদেসের সাথে মন্টারিওলের বন্ধুত্ব তাঁকে প্রজাতান্ত্রিক দলে যোগদানে উৎসাহিত করে এবং তাঁর বন্ধুতালিকায় যোগ দেয় যেমন সংগীতকার জোসেপ আনসেম ক্লেভ এবং প্রকৌশলী ও সংস্কারক ইডিফনস সিরদা। মন্টারিওল উটোপিয়ান চিন্তাবিদ এবং সমাজবিজ্ঞানী ইটিয়েন ক্যাবেট-এর একজন উৎসাহী সমর্থক হয়ে ওঠেন। তিনি ক্যাবেটের "ল্লা ফ্রাটার্নিদাদ" চিন্তাকে জনপ্রিয় করে তোলেন এবং তাঁর উপন্যাস "ভয়েজ এন ইকারিয়ে"কে স্প্যানিশে অনুবাদ করেন। "লা ফ্রাটার্নিদাদ"কে ঘিরে এক চক্র গড়ে ওঠে। তারা যথেষ্ট টাকা ওঠায় এবং তাদের মধ্যে একজন ক্যাবেটের উটোপিয়ান সম্প্রদায় ইকারিয়ানস-এ যুক্ত হয়।


title: প্লেটো

text: প্লেটো (প্রাচীন গ্রিক ভাষায় Πλάτων "প্লাতন্") (খ্রিষ্টপূর্ব ৪২৭ - খ্রিষ্টপূর্ব ৩৪৭) বিশ্ববিখ্যাত গ্রিক দার্শনিক। তিনি দার্শনিক সক্রেটিসের ছাত্র ছিলেন এবং দার্শনিক এরিস্টটল তার ছাত্র ছিলেন। এ হিসেবে প্রাচীন গ্রিসের সবচেয়ে প্রভাবশালী তিনজন দার্শনিকের মধ্যে প্লেটো দ্বিতীয়। প্রথম সক্রেটিস এবং শেষ এরিস্টটল। এরাই পশ্চিমা দর্শনের ভিত রচনা করেছেন বলা যায়। প্লেটো একাধারে গণিতজ্ঞ এবং দার্শনিক ভাষ্যের রচয়িতা হিসেবে খ্যাত। তিনিই পশ্চিমা বিশ্বে উচ্চ শিক্ষার প্রথম প্রতিষ্ঠান গড়ে তুলেন। এটি ছিল এথেন্সের আকাদেমি। প্লেটো সক্রেটিসের অনুরক্ত ছাত্র ছিলেন, সক্রেটিসের অনৈতিক মৃত্যু তার জীবনে প্রগাঢ় প্রভাব ফেলেছে।


title: লেওনার্ড অয়লার

text: ধর্মনিরপেক্ষ দার্শনিকদের সাথে ধর্ম বিষয়ে অয়লারের বিতর্ক সম্বন্ধে একটি বিখ্যাত হাস্যরসাত্মক গল্প প্রচলিত আছে, যা অয়লারের দ্বিতীয় দফায় সাংক্‌ত পিতেরবুর্গ বাসের সময় ঘটেছিল। ফরাসি দার্শনিক ডেনিস দিঁদেরো ক্যাথারিন দ্য গ্রেটের আমন্ত্রণে রাশিয়া ভ্রমণ করছিলেন। তো সম্রাজ্ঞী উদ্বিগ্ন হয়ে পড়ছিলেন যে দার্শনিকের নাস্তিকতাবাদের যুক্তি হয়তো তার দরবারের সদস্যদের প্রভাবিত করছে, এবং তাই অয়লার ফরাসি দার্শনিককে মোকাবিলা করবার জন্যে আদিষ্ট হলেন। দিঁদেরোকে জানানো হয় একজন প্রাজ্ঞ গণিতবিদ ঈশ্বরের অস্তিত্ত্ব প্রমাণ করেছেন: তিনি দরবারে উপস্থাপিত প্রমাণটি দেখতে সম্মত হলেন। অয়লার সেখানে উপস্থিত হলেন, দিঁদেরোর নিকটবর্তী হলেন এবং গলায় সম্পূর্ণ প্রত্যয় নিয়ে ঘোষণা করলেন, "জনাব, formula_6, তাই ঈশ্বর আছেন—উত্তর করুন!" দিঁদেরো, যার কাছে (গল্পানুসারে) গণিতশাস্ত্র ছিল হিব্রু ভাষা, হতবুদ্ধি হয়ে দাঁড়িয়ে রইলেন এবং সমগ্র দরবার অট্টহাস্যে ফেটে পড়ল। লজ্জিত হয়ে তিনি সম্রাজ্ঞীর নিকট রাশিয়া ছেড়ে যাবার অনুমতি প্রার্থনা করলেন, যাতে সম্রাজ্ঞী খুশিমনেই সম্মতি জানালেন। তবে গল্পটি যতটা হাস্যকর হোক না কেন, এটি অতরঞ্জিত বলেই মনে হয়, কারণ দিঁদেরো ছিলেন একজন স্বনামধন্য গণিতবিদ যার গাণিতিক গবেষণামূলক আলোচনা গ্রন্থ প্রকাশিত হয়েছে।


title: আধুনিক শিল্পকলা

text: ১৯১০-এর দশকের মধ্যে এবং বিশ্বযুদ্ধের শেষের সময় এবং কিউবিজমের উত্তরাধিকারসূত্রে প্যারিসে বিভিন্ন আন্দোলন শুরু হয়। জুলিও দে চিরিকো ১৯১১ সালের জুলাই মাসে প্যারিসে স্থানান্তরিত হন, যেখানে তিনি তার ভাই আন্দ্রেয়ার সাথে যোগ দেন। তাঁর ভাইয়ের মাধ্যমে তিনি প্যারে লাপ্রেডের সাথে সাক্ষাৎ করেন, যিনি সালোন ডি অটোমান বৈঠকখানার সদস্য ছিলেন, যেখানে তিনি তাঁর তিনটি স্বপ্নের মতো কাজ করেন: অরক্যামের ইনিগমা, দুপুরের পরের এবং আত্ম-পোর্ট্রেটের ইনিগমা। ১৯১৩ সালে তিনি সালোন দ্য ইন্ডেপেন্ডেন্টস এবং সালন ডি অটোমানে তার কাজটি প্রদর্শন করেন এবং তার কাজ পাবলো পিকাসো, গুইলোওম আপলিনেরের এবং অন্যান্যদের দ্বারা পরিলক্ষিত হয়। তাঁর অসামান্য এবং রহস্যময় চিত্রকলাগুলি অতিরঞ্জিত আর্কাইভ সূচনাকালের প্রাথমিক পর্যায়ে উল্লেখযোগ্য। চিরিকোর কাজগুলির মধ্যে প্রেমের গান (১৯১৪) সবচেয়ে বিখ্যাত এবং অতিপ্রাকৃতিক স্টাইলের একটি প্রাথমিক উদাহরণ, যদিও এটি ১৯২৪ সালে আন্ড্রে ব্রেটোন দ্বারা "প্রতিষ্ঠিত" আন্দোলনের দশ বছর আগে আঁকা হয়েছিল।


title: মারসিলিও ফিচিনো

text: মারসিলিও ফিচিনো (১৯ অক্টোবর ১৪৩৩- ১ অক্টোবর ১৪৯৯) ছিলেন একজন ইতালীয় পণ্ডিত এবং ক্যাথলিক যাজক এবং তিনি ইতালীয় রেনেসাঁর শুরুর দিকের একজন প্রভাবশালী মানবতাবাদী দার্শনিক ছিলেন। তিনি একজন জ্যোতিষী এবং নিওপ্লেটোনিজমের পুনর্জাগরণকারীও ছিলেন, যার সাথে তার সময়ের সকল বিখ্যাত লেখক ও চিন্তাবিদদের পরিচয় ছিলো। তিনিই প্লেটোর সমস্ত কর্ম প্রথম ল্যাটিনে অনুবাদ করেন। তার ফ্লোরেন্টাইন একাডেমী, যেটির উদ্দেশ্য ছিলো প্লেটোর ধারণাকে পুনর্জীব করা, সেটি ইতালীয় রেনেসাঁ এবং ইউরোপীয় দর্শনে ব্যাপক প্রভাব বিস্তার করে।


title: পিয়ের গাসঁদি

text: তিনি প্রধানত এরিস্টটলীয় দর্শন পড়াতেন এবং পড়াতে গিয়ে যতদূর সম্ভব আচারনিষ্ঠ পন্থা অবলম্বন করতেন। অবশ্য একইসাথে তিনি মনোযোগ দিয়ে গালিলেও গালিলেই এবং ইয়োহানেস কেপলারের আবিষ্কারগুলো অধ্যয়ন করেন এবং দিনদিন পেরিপ্যাটেটিক দর্শনের (যার প্রতিষ্ঠাতা এরিস্টটল নিজে) প্রতি অসন্তুষ্ট হতে থাকেন। যে যুগটাই ছিল এরিস্টটলবাদী দর্শনধারার বিরুদ্ধে কথা বলার যুগ এবং গাসঁদি যুগের সাথে তাল মিলিয়েই চলছিলেন। তিনি অবশ্য এরিস্টটলীয় দর্শনের বিরুদ্ধে কথা বললেও প্রথম দিকে তেমন কিছু প্রকাশ করেননি। কিন্তু ১৬২৪ সালে এক্স শহর ত্যাগ করার পর তার "Exercitationes paradoxicae adversus Aristoteleos" গ্রন্থের প্রথম খণ্ড প্রকাশ করেন। দ্বিতীয় খণ্ডের কিছুটা ১৬৫৯ সালে তার মৃত্যুর পর প্রকাশিত হয়, আরও ৫টি খণ্ড প্রকাশিত হওয়ার কথা ছিল। কিন্তু ফ্রানচেস্কো পাত্রিৎজি-র "Discussiones Peripateticae" প্রকাশের পর তিনি ভেবেছিলেন তার এতো পরিশ্রম করার প্রয়োজনীয়তা ফুরিয়েছে।


title: রেনেসাঁ শিল্প

text:
বার্গান্ডির ডাচ শিল্পীগণ সমেত ফ্রান্সের শিল্পীগণ অনেকক্ষেত্রেই বিচারব্যবস্থার সাথে যুক্ত ছিলেন এবং অভিজাত সম্প্রদায়ের জন্য পুঁথিসমূহের স্পষ্টতর ব্যাখ্যা, এবং প্রতিকৃতি, ভক্তিমূলক চিত্রাবলি ও গির্জাবেদি-চিত্র অঙ্কন করতেন। সবচেয়ে বিখ্যাতদের মধ্যে অন্যতম ছিলেন ফ্লেমিশ পুঁথি-চিত্রন-শিল্পী লিম্বোরগ ভ্রাতৃবৃন্দ যারা তৈরি করেন 'ডিউক অফ বেরির মূল্যবান সময়গুলি'। রাজসভার চিত্রশিল্পী, জ ফুকে, ইতালি পরিদর্শন করেন ১৪৩৭ এ এবং
ফলস্বরূপ তাঁর চিত্রাঙ্কণে ফ্লোরেন্সিয় চিত্রশিল্পীগণ যেমন পাওলো উচ্চেলোর প্রভাব লক্ষ্য করা যায়। যদিও তিনি সপ্তম চার্লস প্রমুখের প্রতিকৃতিসমূহের জন্যই বিখ্যাত, তবুও ফুকে পুঁথি-চিত্রন তৈরি করেন, এবং তাঁকে ক্ষুদ্রকায় প্রতিকৃতির উদ্ভাবনকারী বলেও মনে করা হয়। এইসময়কার কয়েকজন শিল্পী ছিলেন যারা বিখ্যাত কিছু গির্জাবেদি-চিত্র অঙ্কন করেন, যেগুলি শৈলীগত দিক থেকে ইতালিয় ও ফ্লেমিশের থেকে স্বতন্ত্র। এঁদের মধ্যে রয়েছেন দুজন রহস্যময় ব্যক্তিত্ব, এঙ্গুয়ের কোয়ারত, যিনি সম্ভবত নির্মাণ করেন পিয়েতা অফ ভিলেনু-লা-আভিওন, এবং জ হেই, যিনি তাঁর 'মউলিন্স অল্টারপিস' (মউলিন গির্জাবেদি-চিত্র) এর সুবাদে 'মউলিনের রাজা' নামেও পরিচিত ছিলেন। এই শিল্পকর্মগুলিতে রিয়েলিজম এবং মানবদেহের নিখুঁত পর্যবেক্ষণ, আবেগ এবং আলোকসজ্জা প্রভৃতির সাথে মিলিয়ে দেওয়া হয়েছে এক মধ্যযুগীয় নিয়মানুগত্য, যার অন্যতম বৈশিষ্ট্য হল স্বর্ণমণ্ডিত প্রেক্ষাপট।


title: পিয়েরে জোসেফ প্রুধোঁ

text: পিয়েরে জোসেফ প্রুধোঁ (১৮০৯-১৮৬৫) ফরাসী প্রাবন্ধিক, অর্থনীতিবিদ ও সমাজতাত্ত্বিক। তিনি ছিলেন ক্ষুদে বুর্জোয়ার তত্ত্বপ্রবক্তা ও নৈরাজ্যবাদের আদি তাত্ত্বিকদের একজন। তিনিই প্রথম নৈরাজ্যবাদ ও ফরাসী সিন্ডিক্যালবাদের তত্ত্ব রচনা করেন। তিনি বলেন সরকারের অবলুপ্তি আর শোষণের অবলুপ্তি একই সাথে চলবে। দুটি একই, অভিন্ন কাজ। তাঁর মতে রাজনৈতিকভাবে নয়, অর্থনৈতিকভাবে শ্রমিকদের নিজস্ব অর্থনৈতিক সংস্থা গড়ে তুলতে হবে। বৈপ্লবিক দিক থেকে বিকেন্দ্রীভূত এবং বহুকেন্দ্রিক সামাজিক ব্যবস্থা হবে তাঁর চরিত্র। তাঁর গ্রন্থ "সম্পত্তি কী" কার্ল মার্ক্স কর্তৃক প্রশংসিত হয়। তিনি প্রুধোঁকে রাজনৈতিক অর্থনীতির বিজ্ঞানসম্মত রচয়িতা বলে উল্লেখ করেন। মার্ক্সের পবিত্র পরিবার গ্রন্থে প্রুধোঁর প্রশংসা রয়েছে। কিন্তু প্রুধোঁর গ্রন্থ দারিদ্রের দর্শনকে বিরূপ সমালোচনা করে দর্শনের দারিদ্র গ্রন্থে মার্ক্স পরবর্তী সময়ে প্রুধোঁর কঠোর সমালোচক হয়ে ওঠেন। তিনি বলেন অর্থনৈতিক বর্গগুলি হলো তাত্ত্বিক ধারনা, সামাজিক উৎপাদন সম্পর্কের বিমূর্তকরণ। কিন্তু প্রুধোঁ এই সত্য উলটোভাবে দেখেছেন, যেমন ভাববাদী দার্শনিকেরা দেখে থাকেন।


title: ফ্রেঙ্কিসেক পোলাৎস্কি

text: কিছুকাল গৃহশিক্ষক হিসেবে জীবন অতিবাহিত করার পর তিনি ১৮২৩ সালে প্রাগে স্থায়ী হন। এখানে তিনি একজন ভালো বন্ধু খুঁজে পান যার নাম জোসেফ ডোবরোভস্কি যার সাথে অস্ট্রিয়ান সরকারের ভালো সম্পর্ক থাকার সুবাদে তিনি স্লোভাক ভাষার ছাত্র হিসেবে উষ্ণ আমন্ত্রন পান। ডোবরোভস্কি তাকে কাউন্ট স্টার্নবার্গ ও তার ভাই ফ্রান্সিসের সাথে পরিচয় করিয়ে দেন ও তারা দুজনেই বহেমিয়ান ইতিহাসের উৎসাহি পাঠক ছিলেন। কাউন্ট ফ্রান্সিস ছিলেন বহেমিয়ান জাদুঘর সোসাইটির প্রধান প্রতিষ্ঠাতা, যাতে তিনি বিভিন্ন ধরনের বহেমিয়ান নথি-পত্র দ্বারা সম্বৃদ্ধ করেছিলেন যা পরবর্তীতে গবেষণার কাজে প্রচুর সাহায্যে এসেছে।


title: নেপালে পর্যটন

text:
পর্যটন নেপালের সর্ববৃহৎ শিল্পথাত এবং বৈদেশিক মুদ্রা ও রাজস্ব অর্জনের সর্ববৃহৎ উৎস।বিশ্বের সর্ব্বোচ শিঙ্গের ১০টির ৮টিই নেপালেই হওয়ায়, নেপাল পর্বতারোহী, রোমাঞ্চপ্রিয় মানুষদের তীর্থস্থানে পরিণত হয়েছে। হিন্দু এবং বৌদ্ধ ধর্মাবলম্বীদের ঐতিহ্য এবং নেপালের শীতল আবহাওয়াই পর্যটকদের প্রধান আকর্ষণগুলো অন্যতম।
নেপাল এমন এক জনপদ যেখানে মাউন্ট এভারেস্ট, পৃথিবীর সর্বোচ্চ উচ্চতম পবর্তশিঙ্গ, অবস্থিত। নেপালে আগত পর্যটকদের জন্য গুরুত্বপূণ আকর্ষণীয় দিকগুলো হল পর্বতারোহণ ও বিভিন্ন প্রকারের রোমাঞ্চকর পর্যটন এবং ইকোট্যুরিজম। লুম্বিনি, গৌতম বুদ্ধের জন্মস্থান, দক্ষিণ নেপালে অবস্থিত এবং সমগ্র নেপালজুড়ে বহু গুরুত্বপূর্ণ ধর্মীয় তীর্থস্থান রয়েছে।


title: নেপালের প্রদেশসমূহ

text: নেপালের নতুন সংবিধানের ৪ নম্বর অনুচ্ছেদ অনুযায়ী বিদ্যমান জেলাগুলোকে বিন্যস্ত করে সাতটি প্রদেশ গঠিত হয়। এর মধ্যে নওয়ালপরাসী ও রুকুম জেলাকে ভেঙে দুটি ভিন্ন প্রদেশের অন্তর্ভুক্ত করা হয়। প্রতিটি জেলাতেই আরও প্রশাসনিক বিভাগ বিদ্যমান। নেপালে মোট ৬টি মহানগর, ১১টি উপ-মহানগর, ২৭৬টি নগরপালিকা (পৌরসভা) ও ৪৬০টি গ্রামপালিকা (বা গাওপালিকা; গ্রাম প্রশাসন) রয়েছে।


title: প্রদেশ নং ৩

text: প্রদেশ নং ৩ (প্রস্তাবিত নাম: নেপালমণ্ডল বা বাগমতী) নেপালের নতুন সংবিধান অনুসারে গঠিত সাতটি প্রদেশের অন্যতম। ২০১৫ সালের ২০ সেপ্টেম্বর এই প্রদেশ গঠিত হয়। নেপালের রাজধানী কাঠমান্ডু এই প্রদেশেই অবস্থিত। প্রদেশ নং ৩ এর উত্তরে চীনের তিব্বত স্বায়ত্তশাসিত অঞ্চল, পূর্বে প্রদেশ নং ১, পশ্চিমে গণ্ডকী প্রদেশ এবং দক্ষিণে প্রদেশ নং ২ ও ভারতের বিহার রাজ্য অবস্থিত। ২০১৮ সালের ১৭ জানুয়ারি মন্ত্রীসভার বৈঠকে হেটৌডাকে প্রদেশের অস্থায়ী রাজধানী হিসেবে ঘোষণা করা হয়।


title: কর্ণালী প্রদেশ

text: নেপালের উত্তরের অনেক উঁচু পর্বত কর্ণালী প্রদেশে অবস্থিত। এর মধ্যে কুবি গাংরি, চাংলা এবং কানজিরোবা পর্বত অন্যতম। ফোকসুনডো হ্রদসহ শে ফোকসুনডো নেপালের বৃহত্তম জাতীয় উদ্যান। নেপালের বৃহত্তম হ্রদ রারা কর্ণালী প্রদেশেই অবস্থিত। কর্ণালী প্রদেশের বৃহত্তম নদী ""কর্ণালী"" নেপালের দীর্ঘতম নদী হিসেবেও বিবেচিত। সেতী ও ভেরী এর অন্যতম উপনদী।


title: নেপাল

text:
নেপালকে ১৪টি প্রশাসনিক অঞ্চলে (নেপালি ভাষায় अञ्चल) ভাগ করা হয়েছে, যেগুলি আবার ৭৫টি জেলায় (নেপালি ভাষায় जिल्ला) বিভক্ত। নেপাল ১৪ টি জোনে ভাগ করা। ৭৫ টি জেলা।নেপালের ভূ-প্রকৃতি অত্যন্ত বৈচিত্র্যপূর্ণ নেপালের আকৃতি অনেকটা চতুর্ভুজের মত, প্রায় ৮০০ কিমি (৫০০মাইল) দৈর্ঘ্য এবং ২০০ কিমি(১২৫ মাইল) প্রস্থ। নেপালের মোট আয়তন প্রায় ১৪৭,১৮১ বর্গকিমি(৫৬,৮২৭ বর্গমাইল)। ভূ-প্রকৃতির বৈচিত্র্য অনুসারে নেপাল তিন ভাগে বিভক্ত- পর্বত, পাহাড়ী উঁচু ভূমি(Hill and Siwalik region) এবং নীচু সমতল ভূমি অর্থাৎ তরাই।প্রধান ভৌগোলিক ক্ষেত্র-
দক্ষিণে ভারতের সীমান্তঘেঁষা তরাই নিম্নভূমি নারায়ণী ও কর্ণালী নদীবিধৌত।


title: ওখলঢুঙ্গা জেলা

text:
ওখালডুঙ্গা জেলা(),দক্ষিণ এশিয়ার একটি স্থলবেষ্টিত দেশ,নেপালের পঁচাত্তরটি জেলার একটি। ওখালডুঙ্গা জেলা সাগরমাতা অঞ্চলের একটি অংশ। ১,০৭৪.৫ বর্গকিমি এলাকা জুড়ে বিস্তৃত, ওখালডুঙ্গা এটির জেলা সদর। এই জেলার আদমশুমারী অনুসারে ২০০১ ও ২০১১ সালে জনসংখ্যা ছিল যথাক্রমে ১,৫৬,৭০২ এবং ১,৪৭,৯৮৪ ওখাল্ডুঙ্গা কিরাটের নিকট ঐতিহ্যগতভাবে/প্রথাগতভাবে পরিচিত ওয়ালো কিরাট এলাকার অংশ ।এটি আদিবাসী জাতিগোষ্ঠী রাই এবং সুনুয়ারের জায়গা। এছাড়া অন্য আদিবাসী এবং পাহাড় জাতিও এই জেলায় বাস করে। ওখালডুঙ্গা নামটি এই জেলার অতি প্রাচীন একটি বিশাল 'হামান দিস্তার' 'হামান' অর্থাৎ নেপালীতে যাকে 'ওখাল' বলা হয় তার থেকে এসেছে।
নেপাল # ভূগোল |


title: নেপালের অঞ্চলসমূহের তালিকা

text: নেপালকে ১৪টি প্রশাসনিক অঞ্চলে () ভাগ করা হয়েছে। সেগুলি আবার ৭৫টি জেলায় () বিভক্ত। নেপালকে যে ১৪টি অঞ্চলে ভাগ করা হয়েছে সেগুলো আবার পাঁচটি দলে বিভক্ত যা "বিকাস ক্ষেত্র" ( ) হিসেবে পরিচিত। প্রতিটি জেলার প্রধান হচ্ছেন প্রধান জেলা কর্মকর্তা () যিনি আইন শৃঙ্খলার জন্য দায়িত্বপ্রাপ্ত এবং সরকারের সব মন্ত্রণালয়ের কাজকর্মের সমন্বয়কারী। নিম্নে বিকাস ক্ষেত্রসমূহ এবং অঞ্চলের নামসমূহ উল্লেখ করা হল:


title: সপ্তরী জেলা

text: সপ্তরী জেলা (), হচ্ছে নেপালের পূর্বাঞ্চল বিকাস ক্ষেত্রের সগরমাথা অঞ্চলের একটি জেলা। এই জেলার আয়তন ১৩৬৩ বর্গকিমি। ২০১১ সালের আদমশুমারি অনুসারে এ জেলার লোকসংখ্যা ৬,৩৯,২৮৪ জন, যেটি নেপালের ১০ম জনসংখ্যাঅধ্যুষিত জেলা। সপ্তরী বিখ্যাত হচ্ছে এর কৃষি উৎপাদন এবং সপ্ত কোশী নদীর জন্য। রাজবিরাজ এই জেলার সদরদপ্তর।


title: রূপান্দি

text: রুপান্দি নেপালের একটি জেলা। (, এই স্থানটি ঐতিহাসিক ভাবে খুবই গুরুত্বপূর্ণ। রুপান্দির অর্ন্তগত লুম্বিনী নামক উদ্যানে মহামতি গৌতম বুদ্ধ জন্মগ্রহণ করেন। এই জেলাটি নেপালের ৭৭ টি জেলার একটি জেলা। সিদ্ধর্থনগর হল এই জেলার সদর দপ্তর। জেলাটির মোট আয়তন ১২৬০ বর্গ কিলোমিটার। ২০১১ সালের আদমশুমারি অনুযায়ী এই জেলার জনসংখ্যা ৮ লক্ষ ৮০ হাজার ১৯৬ জন


title: প্রদেশ নং ৫

text: প্রদেশ নং ৫ (প্রস্তাবিত নাম: লুম্বিনী) নেপালের নবগঠিত সাতটি প্রদেশের অন্যতম। নেপালের নতুন সংবিধান অনুসারে ২০১৫ সালের ২০ সেপ্টেম্বর এটি গঠিত হয়। প্রদেশ নং ৫ এর উত্তরে গণ্ডকী ও কর্ণালী প্রদেশ, পূর্বে গণ্ডকী প্রদেশ, পশ্চিমে সুদূরপশ্চিম প্রদেশ এবং দক্ষিণে ভারতের উত্তর প্রদেশ অবস্থিত। ২০১৮ সালের ১৭ জানুয়ারি প্রদেশ সভার অধিবেশনে বুটওয়ালকে প্রদেশের অন্তর্বর্তীকালীন রাজধানী হিসেবে ঘোষণা করা হয়।


title: রাজা নবকৃষ্ণ স্ট্রিট

text:
রাজা নবকৃষ্ণ স্ট্রিট (Raja Nabakrishna Street): কলকাতা শহরের উত্তর-পূর্ব দিকে অবস্থিত রাস্তা, রাস্তাটি উত্তর কলকাতার হাতিবাগান সংলগ্ন গ্রে-স্ট্রিট ও শোভাবাজার সংলগ্ন রবীন্দ্র সরণির মধ্যে সংযোগ স্থাপন করেছে। রাস্তাটি রাজা নবকৃষ্ণ দেব (ইং ১৭৩৩-১৭৯৭) (Raja Nabakrishna Deb)-এর নামে নামকরণ করা হয়েছে।। এই রাস্তায় শোভাবাজার রাজবাড়ি, কালিকৃষ্ণ দেবের রাজবাড়ি ও শেঠ আনন্দরাম জয়পুরিয়া কলেজ অবস্থিত। শোভাবাজারের দুই রাজবাড়ি ও রাজ পরিবারের দুর্গাপূজা ছাড়াও সুতানুটি পরিষদ দ্বারা পরিচালিত সুতানুটি উত্সব, যা ২৪শে আগস্ট কলকাতা শহরের প্রতিষ্ঠা দিবস হিসাবে শোভাবাজার রাজবাড়ির নাট মন্দিরে অনুষ্ঠিত হয়।
বলা হয়ে থাকে যে শোভাবাজার রাজবাড়ির দুর্গাপূজা কলকাতার সবথেকে পুরানো পূজা। ইং. ১৭৫৭ সালে পলাশীর যুদ্ধের সময়ে ইস্ট ইন্ডিয়া কোম্পানির চিফ অফিসার রবার্ট ক্লাইভ বা লর্ড ক্লাইভ রাজা নবকৃষ্ণ দেবের বাড়িতে এই দুর্গাপূজা শুরু করেন। আদি কলকাতার শুরুতে যে তিনটি গ্রামের সমবায়ে বর্তমানের কলকাতা শহরটি গড়ে উঠেছে তার একটির নাম ছিল সুতানুটি, ১৬৯০ সালে জব চার্নক হুগলি নদীর তীরে কলিকাতা, সুতানুটি ও গোবিন্দপুর - এই তিন গ্রামের সমবায়ে কলকাতা শহরের শুরু করেন, 'সুতানুটি' রাজা নবকৃষ্ণ স্ট্রিট সংলগ্ন স্থানে অবস্থিত, সেকারণে ঐতিহাসিক দিক থেকে পর্যালোচনা করলে এই রাস্তা খুবই উল্লেখযোগ্য। এছাড়া শোভাবাজার রাজবাড়ি, কালিকৃষ্ণ দেবের রাজবাড়ি, নাট মন্দির এই রাস্তায় অবস্থিত বলে এই রাস্তাটি কলকাতা শহরের খুবই গুরুত্তপূর্ণ রাস্তা।


title: শোভা সিংহ

text: শোভা সিংহের পূর্বপুরুষদের পরিচয় সম্পর্কে ঐতিহাসিকদের মধ্যে মতভেদ রয়েছে। কোন কোন পন্ডিত শোভা সিংহকে চন্দ্রকোনার রঘুনাথ সিংহের অধস্তন পুরুষ বলে দাবি করেন। ১৭৩৪ খ্রিস্টাব্দের একটি ফরমান মতে এই রঘুনাথ সিংহ সতের শতকের শেষদিকে চন্দ্রকোনার জমিদার ছিলেন। চন্দননগর থেকে ফরাসিদের লেখা একটি পত্রে শোভা সিংহের পরিবারকে একটি ‘সম্ভ্রান্ত পরিবার’ বলে উল্লেখ করা হয়েছে। এ থেকে মনে হয় তিনি সাধারণভাবে কথিত‘বাগদি’ নাও হতে পারেন। সম্ভবত তিনি নিম্নবর্ণের ক্ষত্রিয় ছিলেন। এই ফরাসি পত্র অনুযায়ী শোভা সিংহ বর্ধমানের জমিদার ও এই এলাকার মূল ইজারাদার কৃষ্ণরাম রায়ের অধীনে একজন ছোট ইজারাদার ছিলেন। শোভা সিংহ এই ইজারার জন্য বার্ষিক ২২,০০০ টাকা প্রদান করতেন এবং কৃষ্ণরামের ইজারা ছিল ২২ লক্ষ টাকার। এই ইজারার আয় কৃষ্ণরামকে একজন অত্যন্ত ধনী ব্যক্তিতে পরিণত করেছিল।


title: শোভাবাজার

text: মহারাজা নবকৃষ্ণ দেব শোভাবাজারে শোভাবাজার রাজবাড়ি (প্রাসাদ) নির্মাণ করেন। অনেকে মনে করেন তিনি শোভারাম বসাকের থেকে এটা নেন এবং জাঁকজমক ও বিশালতার জন্য তাঁর পছন্দ মিলিয়ে এটিকে বাড়িয়ে তৈরী করেন। তিনি সিরাজউদ্দৌলার মৃত্যুর পর রামচাদ রায়, আমীর বেগ ও মীরজাফরের সঙ্গে গোপন কোষাগার থেকে আট কোটি টাকার মূল্যবান সম্পদ অর্জন করেছিলেন।


title: শোভাবাজার সুতানুটি মেট্রো স্টেশন

text: শোভাবাজার সুতানুটি (আগেকার নাম: শোভাবাজার) হল কলকাতা মেট্রোর একটি স্টেশন। এটি উত্তর কলকাতার শোভাবাজার অঞ্চলে অবস্থিত। স্টেশনটির আগেকার নাম ছিল "শোভাবাজার মেট্রো স্টেশন"। শোভাবাজার অঞ্চলটি অতীতে কলকাতার তিনটি আদি গ্রামের অন্যতম সুতানুটির অংশ ছিল। সেই জন্য পরে "সুতানুটি" নামটি মেট্রো স্টেশনের নামের সঙ্গে যুক্ত করা হয়। কুমারটুলি পটুয়াপাড়া, স্টার থিয়েটার, হাতিবাগান বাজার ইত্যাদি কলকাতার কয়েকটি ঐতিহাসিক স্থান এই স্টেশনের কাছে অবস্থিত।


title: শোভাবাজার

text:
সুতানুটিতে প্রথম বসতি স্থাপনকারী ছিলেন সপ্তগ্রামের প্রতিষ্ঠিত ব্যবসায়ী শেঠ ও বসাক এবং তাঁরা এই এলাকার বেশিরভাগ জঙ্গল পরিষ্কার করিয়ে ছিলেন।
বসাকেদের গৃহদেবতা শ্যাম রায়ের(কৃষ্ণ) নাম অনুসারে পার্শ্ববর্তী এলাকার নাম শ্যামবাজার রাখা হয়। শোভারাম বসাক ছিলেন অষ্টাদশ শতাব্দীর কলকাতার এক বিশিষ্ট বাঙালি ধনী ব্যবসায়ী। রামচরণ দেব মেদিনীপুর জঙ্গলে বর্গীদের( মারাঠা ডাকাতের) হাতে নিহত হলে তাঁর বিধবা স্ত্রী তিন পুত্র ও পাঁচ কন্যাকে সঙ্গে নিয়ে তাঁদের গোবিন্দপুরের বাড়িতে ফিরে আসেন। সেই বাড়িটিও হুগলী নদীর গর্ভে যায়। তাঁরা আড়পুলিতে আসেন, সেখান থেকে সুতানুটির শোভাবাজারে। ছোট ছেলে নবকৃষ্ণ মায়ের উত্‍সাহে ইংরেজি, ফারসি ও আরবি শিখে ওয়ারেন হেস্টিংসের ফারসি শিক্ষক নিযুক্ত হন। পরে মহারাজা নবকৃষ্ণ দেব বিখ্যাত ও প্রতিপত্তিশালী হন।। ব্রিটিশদের পলাশীর যুদ্ধে বিজয়ী হওয়ার পর তাঁদের গোবিন্দপুরের বুকে নতুন ফোর্ট উইলিয়াম গড়ে তোলার সিদ্ধান্তের পর শোভাবাজারের মহিমান্বিত দিনগুলি শুরু হয়। গ্রামের বাসিন্দাদের ক্ষতিপূরণ দেওয়া হয় এবং তালতলা, কুমোরটুলী ও শোভাবাজার এলাকায় জমি প্রদান করা হয়।


title: শোভাবাজার রাজবাড়ি

text: শোভাবাজার নাট মন্দির: উত্তর কলকাতার রাজা নবকৃষ্ণ স্ট্রিট স্থিত শোভাবাজার রাজবাড়ির বহু পুরনো মন্দির।২৪শে আগস্ট এই মন্দিরে কলকাতা শহরের প্রতিষ্ঠা দিবস অনুষ্ঠিত হয় যা সুতানুটি উৎসব নামে পরিচিত ।এই উৎসব সুতানুটি পরিষদ দ্বারা পরিচালিত হয়।শোভাবাজার নাটমন্দির ও রাজবাড়িটি, পুরনো কলিকাতার স্থাপত্যরীতি সংক্রান্ত ও ঐতিহাসিক ভাবে তাৎপর্যপূর্ণ এবং বিশেষ ভাবে উল্লেখযোগ্য। দ্বাবিংশতম সুতানুটি উৎসব গত ২৪ আগস্ট ২০১৩ তারিখে শোভাবাজার নাটমন্দিরে অনুষ্টিত হয়েছে।


title: সুতানুটি

text: পরে মাড়োয়ারিদের আগমনের ফলে শেঠ ও বসাকেরা কোণঠাসা হয়ে পড়েন। সুতানুটি হাটের নামও পরে পরিবর্তিত হয়ে বড়বাজার হয়। তবে তা সত্ত্বেও এঁদের ব্যবসায়িক সমৃদ্ধি ক্ষুণ্ণ হয়নি। শোভারাম বসাকের উত্তরসূরি রাধাকৃষ্ণ বসাক (মৃত্যু ১৮১১) বেঙ্গল ব্যাংকের দেওয়ান হয়েছিলেন। অষ্টাদশ শতাব্দীতে শহরের প্রধান ব্যবসায়িক পরিবারগুলি নগরাঞ্চলীয় সম্পত্তিতে বিনিয়োগ করতে শুরু করেন। শোভারাম বসাক তাঁর উত্তরসূরিদের জন্য সাঁইত্রিশটি বাড়ি রেখে গিয়েছিলেন। রাধাকৃষ্ণ বসাক কেবল বড়বাজারেই রেখে যান ষোলোটি বাড়ি। অষ্টাদশ শতাব্দীর মধ্যভাগে কলকাতার বিকাশ শুরু হলে শেঠ ও বসাকদেরও পতন শুরু হয়।


title: শ্যামবাজার

text: বর্তমান শ্যামবাজার অঞ্চলে অতীতে একটি বিখ্যাত বাজার ছিল। জন জেফানিয়া হলওয়েল এই বাজারটিকে চার্লস বাজার নামে অভিহিত করেন। শোভারাম বসাক তাঁর গৃহদেবতা শ্যামরায়ের (কৃষ্ণ) নামানুসারে এই অঞ্চলের বর্তমান নামকরণটি করেন। উল্লেখ্য, শেঠ ও বসাক পরিবারগুলি ছিল সুতানুটির আদি বাসিন্দা এবং শোভারাম বসাক ছিলেন অষ্টাদশ শতাব্দীর কলকাতার এক বিশিষ্ট বাঙালি ধনী ব্যবসায়ী।


title: শোভাবাজার

text: শিকাগোতে অনুষ্ঠিত বিশ্ব ধর্ম মহাসভায় যোগদানের পর স্বামী বিবেকানন্দকে শোভাবাজার রাজবাড়ির দালানে নাগরিক অভ্যর্থনা দেওয়া হয়।


title: শোভাবাজার

text: শোভাবাজার দুর্গা পূজা কাছাকাছি দুটি বাড়ীতে দুই ভাগে বিভক্ত, কিন্তু পূজাগুলি তাদের বৈশিষ্ট্যগত পার্থক্যের সঙ্গে বিরাজমান। একটি রাজা নবকৃষ্ণ দেবের দত্তক পুত্রের বংশধরদের, অন্যটি তাঁর নিজের বংশধরদের। পুজাদুটি বর্তমানে বড় বাড়ীর পূজা ও ছোট বাড়ীর পূজা নামে বিখ্যাত। এখানে কার্তিক ইংরেজদের মত পাতলুন পরিহিত। বেশীরভাগ দুর্গাপুজায় গণেশ দেবতা প্রথাগত ধুতি চাদর পরিহিত হতেন, কিন্তু শোভাবাজারে তিনি জগৎ শেঠের মারোয়াড়ি পূর্বপুরুষদের দ্বারা পূজিত একটি মূর্তি এবং দুর্গামুর্তি মুঘল বা অবধের নবাবদের শৈলীতে নির্মিত গহনা পরিহিত ছিলেন। আগের দিনে নিধু বাবু ও অ্যান্টনি ফিরিঙ্গি এবং ভোলা ময়রার মত কবিয়ালরা নর্তকী এবং বাইজীদের সঙ্গে দৃষ্টি আকর্ষনের জন্য প্রতিযোগিতায় অংশ নিতেন। ঐতিহ্য অনুসারে শোভাবাজার রাজবাড়ীর অ-ব্রাহ্মণ পৃষ্ঠপোষকগণের, দেবীকে কোন রকম অন্নভোগ বা চালের নির্মিত কোন ভোগ দেওয়ার অনুমতি ছিলনা, তাঁরা দেবীকে গৃহে নির্মিত মিষ্টি ভোগ দিতেন। গত ২৫০ বছর ধরে, বর্ধমান থেকে হালুইকর (ঐতিহ্যবাহী ময়রা) প্রজন্ম শোভাবাজার রাজবাড়ীতে আসেন এবং লোভনীয় জিবেগজা, খাজা এবং নিমকি তৈরি করেন।


title: শেখ মুজিবুর রহমান

text: বাকশাল বিরোধী রাজনৈতিক দলকে নিষিদ্ধ ঘোষণা করা হয়। ৪টি বাদে সকল সংবাদপত্র নিষিদ্ধ করা হয়। দলটি প্রত্যন্ত জনসাধারণ, কৃষক ও শ্রমিকদের প্রতিনিধি হিসেবে নিজেদের বিবেচিত করে রাষ্ট্রযন্ত্রের কর্তৃত্ব গ্রহণ করে। দলটি বৃহৎ সমাজতান্ত্রিক কর্মকাণ্ড গ্রহণ করে। সরকারি বাহিনীর সাথে সমর্থকদের নিয়ে গঠিত জাতীয় রক্ষী বাহিনীর সহায়তায় মুজিব বিরোধী রাজনৈতিক নেতাদের গ্রেফতার করেন এবং সারাদেশের রাজনৈতিক কর্মকাণ্ডের উপর কড়া নিয়ন্ত্রণ আরোপ করেন। রক্ষী বাহিনী এবং পুলিশের বিরুদ্ধে অত্যাচার ও রাজনৈতিক হত্যার অভিযোগ ওঠে। মুক্তিযুদ্ধের নেতৃত্বদানকারীরা মুজিবের উপর অসন্তুষ্ট হয়ে ওঠেন এবং তাঁর কর্মকাণ্ডকে গণতন্ত্র ও নাগরিক অধিকারবিরোধী বলে গণ্য করেন। মুজিবের বিরোধীরা অসন্তোষ ও সরকারের ব্যর্থতার বিরুদ্ধে একত্রিত হয়ে ওঠে।কিন্তু তার এই নীতির ফলে অবস্থা কিছুটা নিয়ন্ত্রিত হয় এবং দুর্নীতি,কালোবাজারী এবং অবৈধ মজুদদারি অনেকাংশে বন্ধ হয়ে যায়।


title: ২০০৬-০৮ বাংলাদেশী রাজনৈতিক সংকট

text: আওয়ামী লীগ ও বিএনপির মধ্যকার তিক্ত রাজনৈতিক দ্বন্দ্ব দুই দশক ধরে জাতিকে প্রভাবিত করছে যদিও তাদের রাজনৈতিক অবস্থান খুব একটা অভিন্ন নয়। দুটি দলই নারী কর্তৃক পরিচালিত এবং তারা দুজনই নিহত নেতার প্রতিনিধিত্ব করেন। আওয়ামী লীগের প্রধান হলেন শেখ হাসিনা যিনি শেখ মুজিবুর রহমানের কন্যা; ১৯৮১ সাল থেকে আওয়ামী লীগের প্রধান হিসেবে দায়িত্ব পালন করছেন। শেখ মুজিবুর রহমান বাংলাদেশের জাতির জনক ও তিনি ১৯৭৫ সালে পরিবারের অন্যান্য সদস্যদের সাথে তাকে হত্যা করা হয়। খালেদা জিয়া, বিএনপির প্রধান; তিনি বিএনপির প্রতিষ্ঠাতা জিয়াউর রহমানের স্ত্রী। জিয়াউর রহমান ১৯৭৮ সালে বিএনপি প্রতিষ্ঠা করেন; ১৯৮১ সালে তাকে হত্যা করা হয়।


title: শেখ মুজিবুর রহমান

text: ২১ অক্টোবর বাংলাদেশ আওয়ামী মুসলিম লীগের বিশেষ অধিবেশনে সর্বসম্মতিক্রমে দলের নাম থেকে "মুসলিম" শব্দটি বাদ দেয়া হয়। শেখ মুজিব পুনরায় দলের মহাসচিব নির্বাচিত হন। ৩ ফেব্রয়ারি মুখ্য মন্ত্রীর সাথে আওয়ামী লীগের বৈঠকে দল থেকে খসড়া সংবিধানে স্বায়ত্ত্বশাসন অন্তর্ভুক্ত করার দাবী জানানো হয়। ১৪ জুলাই রাষ্ট্রীয় প্রশাসনে সামরিক উপস্থিতির বিরুদ্ধে একটি প্রস্তাব রাখা হয় যা তিনিই সরকারের কাছে পেশ করেন। সেপ্টেম্বর মাসের ৪ তারিখ তাঁর নেতৃত্বে একটি দুর্ভিক্ষ বিরোধী মিছিল বের হয়। ১৪৪ ধারা ভঙ্গের কারণে এই মিছিলে পুলিশ গুলিবর্ষণ করলে কমপক্ষে তিনজন নিহত হয়। ১৬ সেপ্টেম্বর শেখ মুজিব কোয়ালিশন সরকারে যোগ দিয়ে একযোগে শিল্প, বাণিজ্য, শ্রম, দুর্নীতিরোধ এবং গ্রামীণ সহায়তা মন্ত্রণালয়ের দায়িত্ব পালন করেন। তিনি দলের জন্য সম্পূর্ণ সময় ব্যয় করার তাগিদে ১৯৫৭ সালে ৩০ মে মন্ত্রীপরিষদ থেকে পদত্যাগ করেন। ৭ আগস্ট সরকারি সফরে চীন এবং সোভিয়েত ইউনিয়ন গমন করেন। ১৯৫৮ সালের ৭ অক্টোবর পাকিস্তানের রাষ্ট্রপতি মেজর জেনারেল ইস্কান্দার মির্জা এবং সেনাবাহিনী প্রধান আইয়ুব খান দেশে সামরিক আইন জারি করে সকল ধরণের রাজনৈতিক কর্মকাণ্ড নিষিদ্ধ ঘোষণা করে। এই বছরেরই ১১ অক্টোবর তাঁকে আটক করা হয়। জেলে থাকা অবস্থায় তাঁর বিরুদ্ধে বেশ কয়েকটি ভিত্তিহীন অভিযোগ আনা হয়। ১৪ মাস একটানা আটক থাকার পর তাঁকে মুক্তি দেয়া হলেও জেলের ফটক থেকে পুনরায় তাঁকে গ্রেফতার করা হয়।


title: শেখ মুজিবুর রহমানের হত্যাকাণ্ড

text: জাতীয় রক্ষীবাহিনী ছিল ১৯৭২ সালে গঠিত একটি অত্যন্ত বিতর্কিত রাজনৈতিক মিলিশিয়া বাহিনী যা শেখ মুজিবুর রহমানের প্রতি অনুগত ছিল। এটি বেসামরিক জনগণের কাছ থেকে অস্ত্র পুনরুদ্ধারের জন্য গঠিত হলেও প্রকৃতপক্ষে মুজিবের সরকারকে ক্ষমতাচ্যুত হওয়া থেকে রক্ষা করতে কাজ করে। জাতীয় রক্ষীবাহিনী সেনাবাহিনীর মধ্যে অসন্তোষও মুজিবুরের হত্যাকাণ্ডের অন্যতম কারণ হিসেবে বিবেচিত হয়।


title: শেখ মুজিবুর রহমান

text: ১৯৯৬ সালে আওয়ামীলীগ পুনরায় ক্ষমতায় যাওয়ার পূর্বে মুজিবের মৃত্যুর পরবর্তী সরকারগুলোর মুজিব বিরোধিতার কারণে তাঁর সম্পর্কে জনমনে নেতিবাচক ভাবমূর্তি তৈরি হয়। তাঁর ভাবমূর্তি আবার ফিরে আসে ১৯৯৬ সালে আওয়ামী লীগ নির্বাচিত হয়ে ফিরে আসার পর। ১৫ আগস্টকে জাতীয় শোক দিবস হিসেবে পালন করা হয়। তিনি এখনো আওয়ামী লীগের আদর্শগত প্রতীক হয়ে আছেন এবং দলটি মুজিবের সমাজতান্ত্রিক ভাবধারা ধারণ করে চলেছে। মুজিব বাংলাদেশ, ভারত ও বিশ্বের বাঙালি বুদ্ধিজীবিদের কাছে ব্যাপকভাবে সমাদৃত। পাকিস্তানের সামরিক শাসনের বিরুদ্ধে আন্দোলন এবং পাকিস্তানের গোষ্ঠীগত বৈষম্যের বিরুদ্ধে প্রতিবাদ ও বাঙালিদের আন্দোলনকে স্বাধীনতার পথে ধাবিত করার জন্য তিনি ব্যাপকভাবে প্রশংসিত।


title: শেখ মুজিবুর রহমান

text: সোহরাওয়ার্দীর মৃত্যুর পর ১৯৬৪ সালের ২৫ জানুয়ারি মুজিবের বাসায় অনুষ্ঠিত এক বৈঠকে আওয়ামী লীগকে পুণরায় সংহত করার সিদ্ধান্ত নেয়া হয়। এই বৈঠকের প্রস্তাবের ভিত্তিতে শেখ মুজিব তৎকালীন পাকিস্তানের অন্যতম প্রধান রাজনৈতিক দল আওয়ামী লীগের মহাসচিব ও মাওলানা আবদুর রশীদ তর্কবাগীশকে দলের সভাপতি নির্বাচিত করা হয়। ১১ মার্চ একটি সর্বদলীয় সংগ্রাম পরিষদ গঠিত হয় যার মাধ্যমে মুজিব সাম্প্রদায়িক দাঙ্গা প্রতিরোধকল্পে বিশেষ ব্যবস্থা গ্রহণ করেন। সেনাশাসক আইয়ুব খানের বেসিক ডেমোক্রেসিস প্ল্যান, সামরিক শাসন এবং এক-ইউনিট পদ্ধতির বিরোধী নেতাদের মধ্যে অগ্রগামী ছিলেন শেখ মুজিব। এই পদ্ধতি অনুযায়ী ক্ষমতা কেন্দ্রীভূত করার পরিকল্পনা করা হয় এবং প্রদেশগুলোকে একত্রে জুড়ে দেওয়ার চেষ্টা করা হয়। অন্যান্য রাজনৈতিক দলগুলোর সাথে কাজ করতে গিয়ে, মুজিব আইয়ুব বিরোধী দল প্রার্থী ফাতিমা জিন্নাহকে সমর্থন করেন। যথারীতি নির্বাচনের দুই সপ্তাহ পূর্বে তাকে আটক করা হয়। তাকে রাষ্ট্রদ্রোহীতা এবং আপত্তিকর প্রস্তাব পেশের অভিযোগে অভিযুক্ত করে এক বছরের কারদণ্ডে দণ্ডিত করা হয়। অবশ্য উচ্চ আদালতের এক রায়ে তার আগেই তিনি মুক্তি পেয়ে যান। এ সময় সামরিক বাহিনীর গণহত্যা আর বাঙালিদের চাহিদা পূরণে সামরিক শাসকদের ঔদাসীন্য পূর্ব পাকিস্তানের জনগণকে ক্ষুব্ধ করে তোলে।


title: বাংলাদেশের সামরিক ইতিহাস

text: ১৯৭০ সালের নির্বাচনে আওয়ামী লীগ জয়লাভের পরেও প্রেসিডেন্ট ইয়াহিয়া খান শেখ মুজিবুর রহমানকে প্রধানমন্ত্রী হতে দিলেন না। উল্টো পাকিস্তানী সেনাবাহিনীর সাহায্যে অপারেশন সার্চলাইট পরিচালনা করে বাঙ্গালী ছাত্র, বুদ্ধিজীবী এবং হিন্দুদের হত্যা করে সকল রাজনৈতিক কার্যক্রম বন্ধ করার চেষ্টা চালিয়েছিল। সেই সময় পাকিস্তানী বাহিনী ৩০০,০০০ থেকে ৩ মিলিয়নের মত মানুষকে হত্যা করেছিলো। শেখ মুজিবুর রহমানের আন্দোলনের ডাকে সারা দিয়ে বাঙ্গালী অফিসার এবং সাধারণ মানুষ পশ্চিম পাকিস্তানীদের বিরুদ্ধে প্রতিরোধ গড়ে তোলে এবং মুক্তি বাহিনী গঠন করে। এটি ছিল জেনারেল মুহাম্মদ আতাউল গণি ওসমানীর নেতৃত্বে এবং ভারতের সক্রিয় সাহায্যে গঠিত একটি গেরিলা ফোর্স। যুদ্ধ যখন পুরোদমে চলছিল তখন ১৯৭১ সালের আগস্ট মাসে বাংলাদেশ নৌ বাহিনী গঠিত হয়। ২টি জাহাজ এবং ৪৫ জন নাবিক নিয়ে এই বাহিনী গঠিত হয় যা পাকিস্তানী নৌ বহরের উপর আক্রমণ চালায়। ২৮শে সেপ্টেম্বর বাংলাদেশ বিমান বাহিনী এয়ার কমান্ডার এ কে খন্দকারের নেতৃত্বে নাগাল্যান্ডের ডিমাপুররে যাত্রা শুরু করে। মাত্র কয়েকটি বিমান এবং একটি হেলিকপ্টার নিয়ে গঠিত এই বাহিনী পাকিস্তানীদের উপর ১২টি আক্রমণ করতে সমর্থ হয়।


title: শাহ আজিজুর রহমান

text: ১৯৭৩ সালে শাহ আজিজুর রহমানকে শেখ মুজিবুর রহমান মুক্তি দেন । বিএনপি গঠনের পূর্বে ১৯৭৮ সালে জাতীয়তাবাদী ফ্রন্ট নামক একটি দল গঠিত হয়। এই দলে তৎকালীন মুসলিম লীগের একটি অংশ নিয়ে শাহ আজিজুর রহমান যোগদান করেন। এই জাতীয়তাবাদী ফ্রন্টের প্রার্থী হিসেবে জিয়াউর রহমান ৩ জুন , ১৯৭৮ সালের প্রেসিডেন্ট নির্বাচনে অংশ নিয়ে জয়লাভ করেন। পরে জাতীয়টাবাদী ফ্রন্ট এবং আরো কয়েকটি রাজনৈতিক সংগঠন মিলে বাংলাদেশ জাতীয়তাবাদী দল গঠিত হলে তিনি এই দলে বেশ প্রভাবশালী নেতায় পরিণত হন। ১৯৭৯ সালে জিয়াউর রহমান প্রেসিডেন্ট থাকাকালীন তাকে দেশের প্রধানমন্ত্রী নিয়োগ করা হয়। শাহ আজিজুর রহমান ছিলেন বাংলাদেশে বিএনপি সরকারের প্রথম প্রধানমন্ত্রী। জিয়ার মৃত্যুর পর বিচারপতি আবদুস সাত্তার প্রেসিডেন্ট হলে শাহ আজিজুর রহমান প্রধানমন্ত্রীর পদে অসীন থাকেন। ১৯৮২ সালে হুসাইন মুহাম্মদ এরশাদ ক্ষমতা গ্রহণ করে শাহ আজিজুর রহমানকে পদচ্যূত করেন।


title: শেখ মুজিবুর রহমান

text: ১৯৭০ সালের নির্বাচনে শেখ মুজিবের নেতৃত্বে আওয়ামী লীগ প্রাদেশিক আইনসভায় নিরঙ্কুশ সংখ্যাগরিষ্ঠতা অর্জন করে। পূর্ব পাকিস্তানের কোটার ২ টি আসন ছাড়া বাকি সবগুলোতে জয়ী হওয়ার জন্য জাতীয় সংসদের সংখ্যাগরিষ্ঠতাও অর্জন করে আওয়ামী লীগ। নির্বাচনের ফলাফল পাকিস্তানের দুই অংশের মধ্যে মেরুকরণ সৃষ্টি করে। পশ্চিম পাকিস্তানের বৃহত্তম রাজনৈতিক দলের নেতা জুলফিকার আলি ভুট্টো, মুজিবের স্বায়ত্বশাসনের নীতির প্রবল বিরোধিতা করেন। ভুট্টো এ্যাসেম্বলি বয়কট করার হুমকি দিয়ে ঘোষণা দেন যে, প্রেসিডেন্ট ইয়াহিয়া খান মুজিবকে সরকার গঠনের জন্য আহ্বান জানালে তিনি সে সরকারকে মেনে নেবেন না।


title: ৩রা নভেম্বর ১৯৭৫ বাংলাদেশের সামরিক অভ্যুত্থান

text: বাংলাদেশের রাষ্ট্রপতি শেখ মুজিবুর রহমান ১৯৭৫ সালের ১৫ই আগস্ট সৈয়দ ফারুক রহমানের নেতৃত্বে কতিপয় অসন্তুষ্ট ও উচ্চাভিলাষী জুনিয়র অফিসারদের সংঘটিত অভ্যুত্থানে নিহত হন। শেখ মুজিবুর রহমান ১৯৭১ সালে বাংলাদেশের স্বাধীনতা যুদ্ধে নেতৃত্ব দিয়েছিলেন। তিনি বাংলাদেশের প্রতিষ্ঠাতা রাষ্ট্রপতি ও মুজিবনগর সরকারপ্রধান (বাংলাদেশী প্রবাসী সরকার) ছিলেন। ১৯৭৪ সালের ভয়াবহ দুর্ভিক্ষের পর তিনি রক্ষীবাহিনী নামক একটি বিশেষ বাহিনী ও বাকশাল প্রতিষ্ঠা করে একদলীয় গণতন্ত্র প্রথা চালু করেন। শেখ মুজিবুর রহমানের এসব পদক্ষেপ বাংলাদেশের সমাদৃত হয়নি। খন্দকার মোশতাক আহমেদ শেখ মুজিবুর রহমানের মন্ত্রীসভার বাণিজ্যমন্ত্রী ছিলেন। শেখ মুজিবুর রহমানের হত্যাকাণ্ডের পর তিনি ১৫ই আগস্ট অভ্যুত্থানের সাথে জড়িত অফিসারদের সমর্থন করেন এবং নিজেকে বাংলাদেশের রাষ্ট্রপতি ঘোষণা করেন।.


title: হেনরি কিসিঞ্জার

text: ১৯৭৩ সালে হেনরি কিসিঞ্জার ও লে ডাক থো যৌথভাবে নোবেল শান্তি পুরস্কারে ভূষিত হন। জানুয়ারি, ১৯৭৩ সালে উত্তর ভিয়েতনাম ও মার্কিন যুক্তরাষ্ট্রের মধ্যেকার যুদ্ধ বিরতি এবং সেখান থেকে আমেরিকান সেনা প্রত্যাহারের প্রেক্ষাপটে তাঁকে এ পুরস্কার প্রদান করা হয়। কিন্তু লে ডাক থো পুরস্কার গ্রহণে অস্বীকৃতি জানান কেননা তখনো যুদ্ধ চলছিল। কিন্তু তাদেরকে নোবেল শান্তি পুরস্কার প্রদানের ফলে নরওয়েজিয়ান নোবেল কমিটি ব্যাপক সমালোচনার মুখোমুখি হয়। এরফলে নরওয়েজিয়ান নোবেল কমিটির দুইজন সদস্য পদত্যাগ করেন। কিন্তু যখন এ পুরস্কারের বিষয়টি ঘোষিত হয়, তখনও উভয় পক্ষের মধ্যে আলাপ-আলোচনা অব্যাহত ছিল। অনেক সমালোচকদের অভিমত, কিসিঞ্জার শান্তি প্রণেতা ছিলেন না; বরঞ্চ যুদ্ধের ব্যাপক প্রসারে সুদূরপ্রসারী ভূমিকা রেখেছিলেন।


title: লুইস ফেদেরিকো লেলইর

text:
২ ডিসেম্বর, ১৯৭০ তারিখে লেলইর সুইডেনের রাজার কাছ থেকে রসায়নে নোবেল পুরস্কার গ্রহণ করেন। তিনি ল্যাকটোজে বিপাকপ্রক্রিয়ার পথ আবিষ্কারে সক্ষমতা দেখিয়েছিলেন। এরফলে তৃতীয় আজেন্টিনীয় হিসেবে যে-কোন বিষয়ে এ মর্যাদাপূর্ণ সম্মানে অভিষিক্ত হন তিনি। স্টকহোমে এ পুরস্কার গ্রহণকালে কমন্স সভায় ১৯৪০ সালে উইনস্টন চার্চিলের প্রদেয় খ্যাতনামা বক্তব্য, ‘আমি কখনো এতো অল্পের জন্য এতো বড় কিছু আশা করিনি’ - বক্তব্যটির পুণরুল্লেখ করেন। লেলইরের নির্দেশনায় পরিচালিত ফান্ডাসিও ইনস্টিটিউটো ক্যাম্পোমারে অংশগ্রহণকারী দলের সদস্যরা টেস্ট টিউব থেকে শ্যাম্পেন পানীয় দিয়ে উৎসব পালন করে। গৃহীত $৮০,০০০ মার্কিন ডলারের সমূদয় অর্থ গবেষণাকর্মের জন্য সরাসরি প্রদান করা হয়। তাঁর এ অর্জনের বিষয়ে প্রতিক্রিয়া জানতে চাইলে তিনি বলেন:
১৯৮৩ সালে জৈবরসায়নের বার্ষিক পর্যালোচনা সংখ্যায় ‘লং এগো এন্ড ফার এওয়ে’ শীর্ষক সংক্ষিপ্ত আকারে আত্মজীবনী প্রকাশ করেন। ঐ লেখায় লেলইর দাবী করেন, জনৈক উইলিয়াম হেনরি হাডসনের উপন্যাসে দেশের বন্যজীবন ও লেলইরের শৈশবকালের সাথে সম্পর্কযুক্ত লেখা থেকে তিনি উদ্বুদ্ধ হয়েছেন।


title: শান্তিতে নোবেল পুরস্কার

text: হেনরি কিসিঞ্জার এবং লি ডাক থো'র নোবেল শান্তি পুরস্কার প্রদানের ফলে নরওয়েজিয়ান নোবেল কমিটি ব্যাপক সমালোচনার মুখোমুখি হয়। কিন্তু পরবর্তীতে লি ডাক থো এ পুরস্কার গ্রহণে অস্বীকৃতি জানান। এরফলে নরওয়েজিয়ান নোবেল কমিটির দুইজন সদস্য পদত্যাগ করেন। জানুয়ারি, ১৯৭৩ সালে উত্তর ভিয়েতনাম ও মার্কিন যুক্তরাষ্ট্রের মধ্যেকার যুদ্ধ বিরতির আলোচনা এবং সেখান থেকে আমেরিকান সেনা প্রত্যাহারের প্রেক্ষাপটে তাঁদেরকে এ পুরস্কার প্রদান করা হয়। কিন্তু যখন এ পুরস্কারের বিষয়টি ঘোষিত হয়, তখনও উভয় পক্ষের মধ্যে আলাপ-আলোচনা অব্যাহত ছিল। অনেক সমালোচকদের অভিমত, কিসিঞ্জার শান্তি প্রণেতা ছিলেন না; বরঞ্চ যুদ্ধের ব্যাপক প্রসারে সুদূরপ্রসারী ভূমিকা রেখেছিলেন।


title: ফ্রান্সিসকো গাভিদিয়া

text: ১৯৩৩ সালে আইন পরিষদ ‘সালভাদোরীয় মেরিতিসিমো’রূপে ঘোষণা করে। ১৯৩৯ সালে স্যান মিগুয়েল নগর কর্তৃপক্ষ তাঁর স্মরণে সিটি থিয়েটারের নতুন নাম তাঁকে ঘিরে রাখে। ১৯৪১ সালে এল সালভাদর বিশ্ববিদ্যালয় কর্তৃপক্ষ তাঁকে ‘ডক্টরেট অনারিস কসা’ প্রদান করে। জীবনের শেষদিকে এল সালভাদরের সর্বোচ্চ জাতীয় পুরস্কার ‘হোস মাতিয়াস দেলগাদো’ লাভ করেন। মৃত্যুর অল্প কিছুদিন পূর্বে রোসালেস হাসপাতালে রাষ্ট্রপতি অস্কার অসোরিও হাসপাতালে শয্যায় অবস্থানরত গাভিদিয়াকে এ পুরস্কার দেন। রামোন লোপেজ জিমেনেজের নিয়ন্ত্রণাধীন সালভাদোরীয় ভাষা একাডেমি উষ্ণ পূর্বাঞ্চলীয় এলাকায় বেড়ে উঠা গাভিদিয়ার স্মরণকে ১৯৬৫ সালকে গাভিদিয়ান বর্ষরূপে নামাঙ্কিত করে। তাঁর সম্মানার্থে ১৯৮১ সালে ফ্রান্সিসকো গাভিদিয়া বিশ্ববিদ্যালয় স্যান সালভাদরে প্রতিষ্ঠিত হয়।


title: এইচআইভি/এইডসের ইতিহাস

text:
এইচআইভির আবিষ্কাররে গ্যালো নাকি মন্টাগ্নিয়ের কার বেশি অবদান এ নিয়ে বিপুল বিতর্ক রয়েছে। ফ্রান্সিস্কো ব্যারে সিনৌসি সহ ২০০৮ সালে মন্টাগনিয়ের "এইচআইভি আবিষ্কারের জন্য" চিকিৎসাবিজ্ঞানে নোবেল পদক লাভ করেন।জরায়ুমুখ ক্যান্সারের জন্য দায়ী হিউম্যান প্যাপিলোমা ভাইরাস আবিষ্কারের জন্য হারাল্ড ৎসুর হাউজেন সেই বছর পদকটির অংশীদার হন। তবে গ্যালোকে এক্ষেত্রে সম্মাননা দেয়া হয়নি। গ্যালোর মতে অন্যদের সাথে নোবেল পদকে সহ-সম্মাননা না পাওয়া "হতাশাজনক" ছিল। অপরদিকে মন্টাগনিয়ে নোবেল কমিটির এই সিদ্ধান্তে বিস্মিত হন এবং রবার্ট গ্যালোর জন্য দুঃখ প্রকাশ করেন।
এইডসের উদ্ভবের ব্যাপারে অন্য আরেকটি প্রকল্পের প্রস্তাবনা করা হয়েছে। এইডস অস্বীকারকারীদের মতে এইচআইভি বা এইডসের কোন অস্তিত্ব নেই অথবা এইচআইভি এইডসের কারণ নয়। এই মতবাদের বিশ্বাসীরা মনে করেন, এইডস জীবনধারার কারণে হয়। তাদের মতে এইচআইভি নয় বরং যৌনতা অথবা মাদকগ্রহণ ইত্যাদিকে এইডসের কারণ হিসেবে চিহ্নিত করা হয়। কিছু ষড়যন্ত্র তত্ত্ব মোতাবেক হিসেবে এইচআইভি পরীক্ষাগারে তৈরি এক ধরনের জৈবঅস্ত্র। খুব সম্ভবত গণহত্যার উদ্দেশ্যে অথবা দূর্ঘটনার ফলে এই ভাইরাস তৈরি। এই প্রকল্পগুলো বিজ্ঞান মহলের দ্বারা বাতিল হয়েছে। সাধারণভাবে প্যাথলজিস্টরা মেনে নিয়েছেন, " এইচআইভি যে এইডস রোগের কারণ তা বৈজ্ঞানিকভাবেই প্রমাণিত" , এবং তথাকথিত বৈজ্ঞানিক বিতর্কের যে কুতর্ক প্রচলিত আছে, তা মেয়াদোত্তীর্ণ তথ্যের ভুল ও মিথ্যে বর্ননা।


title: অটো হান

text: ১৫ নভেম্বর, ১৯৪৫ তারিখে বিজ্ঞানবিষয়ক রয়্যাল সুইডীশ একাডেমী ঘোষণা করে যে, ১৯৪৪ সালের রসায়নে নোবেল পুরস্কারের জন্যে অটো হানকে পুরস্কৃত করা হয়েছে। তবে কিছু ইতিহাসবিদ দেখিয়েছেন যে নিউক্লিয়ার ফিশন সৃষ্টিতে অনবদ্য অংশগ্রহণের জন্যে সহযোগী লিজ মেইটনারকেও নোবেল পুরস্কারে ভূষিত করা উচিত ছিল। কিন্তু ফার্ম হলে অবস্থানকালীন সময়ে এ বিষয়টি জানতেন না। তাকে কঠোর নিরাপত্তা বেষ্টনীতে আবদ্ধ করে রাখা হয়েছিল এবং নোবেল কমিটির পক্ষ থেকে তাঁকে স্বাগতঃ টেলিগ্রাম পাঠানোর ব্যবস্থা ছিল না। ডেইলি টেলিগ্রাফ সংবাদপত্র মারফত তিনি পুরস্কার প্রাপ্তির কথা জানতে পারেন। ১৮ নভেম্বর তারিখে তাঁর সহকর্মী অন্যান্য জার্মান বিজ্ঞানীরা বক্তৃতা, হাসি-ঠাট্টা-তামাশা এবং গীতবাদ্য গেয়ে এ পুরস্কারকে উদযাপিত করে। ৪ ডিসেম্বর তারিখে হান ছাড়া পান এবং নোবেল কমিটিকে ধন্যবাদজ্ঞাপনপূর্বক চিঠি লিখে পুরস্কার গ্রহণের জন্যে তাঁর আগ্রহ প্রকাশ করেন। পাশাপাশি পুরস্কার বিতরণী অনুষ্ঠানে তাঁর উপস্থিত না থাকার সম্ভাবনাও ব্যক্ত করেন। কিন্তু তাঁকে আটককারী কর্মকর্তাগণ ফার্ম হল ত্যাগে বাধা-নিষেধ আরোপ করলে তিনি নোবেল উৎসবে যেতে পারেননি।


title: বারনার্দো হোসে

text: বারনার্দো আলবার্তো হোসে (; জন্ম: ১০ এপ্রিল, ১৮৮৭ - মৃত্যু: ২১ সেপ্টেম্বর, ১৯৭১) বুয়েন্স আয়ার্সে জন্মগ্রহণকারী প্রথিতযশা আর্জেন্টিনীয় শরীরতত্ত্ববিদ ছিলেন। ১৯৪৭ সালে শরীরতত্ত্ব বা চিকিৎসাশাস্ত্রে অনন্য সাধারণ অবদানের প্রেক্ষিতে যৌথভাবে নোবেল পুরস্কার লাভ করেন। প্রাণীদের রক্তে চিনির (গ্লুকোজ) পরিমাণ নিরূপণে পিটুইটারি গ্রন্থিতে হরমোনের ভূমিকার বিষয়ে আবিষ্কারের প্রেক্ষিতে এ পুরস্কার পান বারনার্দো হোসে। দক্ষিণ আমেরিকানদের মধ্যে তিনিই প্রথম বিজ্ঞানে নোবেল পুরস্কার পেয়েছেন। শর্করার বিপাকপ্রক্রিয়ায় গ্লুকোজের অবদানের বিষয়ে কার্ল ফার্দিনান্দ কোরি ও গার্তি কোরি’র সাথে তিনিও এ পুরস্কার যৌথভাবে ভাগ করে নেন।


title: হোসে সারামাগো

text: হোসে সারামাগো () একজন পর্তুগীজ কথাসাহিত্যিক যিনি ১৯৯৮ খ্রিস্টাব্দের সাহিত্যে নোবেল পুরস্কার লাভ করেন। পর্তুগালে তাঁর জন্ম ১৯২২ খ্রিস্টাব্দের নভেম্বর ১৬ তারিখে, এক গ্রামীণ মজুদর পরিবারে। তাঁর মৃত্যু হয় ২০১০ খ্রিস্টাব্দের ১৮ জুন, ৮৭ বৎসর বয়সে। ১৯৪৭ খ্রিস্টাব্দে তাঁর প্রথম উপন্যাস "ল্যান্ড অব সিন" প্রকাশিত হয়। চরম দারিদ্রের কারণে ছেলেবেলায় তাঁর যথাযথ প্রাতিষ্ঠানিক শিক্ষা হয় নি। জীবিকার তাগিদে তাঁকে বৃত্তিমূলক প্রশিক্ষণ নিতে হয়েছিল। ১৯৬০ এবং ১৯৭০-এর দশকে তিনি সাংবাদিকতায় জড়িত ছিলে। ১৯৬৯-এ তিনি পর্তুগীজ কমিউনিস্ট পার্টিতে যোগদান করেছিলেন। তাঁর ১৯৯১ খ্রিস্টাব্দে প্রকাশিত "দ্য গসপেল একর্ডিং টু জিসাস ক্রাইস্ট" গ্রন্থটি ইয়োরোপীয় ইউনিয়ন সাহিত্য পুরস্কারের জন্য মনোনীত হয়। কিন্তু চার্চের চাপে পর্তুগীজ সরকার এতে বাধ সাধে। অভিমান করে হোসে সারামাগো ক্যানারী দ্বীপপুঞ্জে স্বোচ্ছানির্বাসনে চলে যান। তিনি হাতে না-লিখে সরাসরি টাইপরাইটারের সাহায্যে বা কম্পিউটারের ওয়ার্ড প্রসেসরে লেখা-লিখি করতেন।


title: হোসে এচেগারাই

text: হোসে এচেগারাই (স্পেনীয় ভাষায়: José Echegaray "খ়োসে এচেগ়ারাই") স্পেনের বিখ্যাত নাট্যকার, পুরপ্রকৌশলী, গণিতবিদ এবং রাজনীতিবিদ। তিনি ১৯০৪ সালে অক্সিটান ভাষার খ্যাতিমান ফরাসি কবি ফ্রেদেরিক মিস্ত্রালের সাথে যৌথভাবে সাহিত্যে নোবেল পুরস্কার লাভ করেন। তিনিই প্রথম স্পেনীয় নাগরিক যিনি নোবেল পুরস্কারের সম্মানে ভূষিত হয়েছেন। তাঁর সবচেয়ে বিখ্যাত নাটকের নাম "এল গ্রান গালেওতো" ("El gran galeoto") যা ঊনবিংশ শতাব্দীর পরিপ্রেক্ষিত রচিত একটি অসাধারণ নাটক হিসেবে বিবেচিত। এই নাটক নিয়ে পরবর্তীতে একটি চলচ্চিত্র নির্মিত হয়েছিল।


title: মাচাদো দে অ্যাসিস

text: ব্রাজিলীয় সাহিত্যে তিনি ভীষণ প্রভাববিস্তার করে গেছেন। উনবিংশ শতকের শেষদিকে ও বিংশ শতকের শুরুতে বিদ্যালয়ের পুস্তকে তাঁর লেখা পাঠ্য হিসেবে ছিল। ১৯৪১ সালে ব্রাজিলিয়ান একাডেমি অব লেটারস কর্তৃপক্ষ তাঁর সম্মানার্থে প্রিমিও মাচাদো দ্য অ্যাসিস (মাচাদো দ্য অ্যাসিস পুরস্কার) প্রবর্তন করে। এ পুরস্কারটি ব্রাজিলের সর্বাপেক্ষা মর্যাদাজনক সাহিত্য পুরস্কার হিসেবে বিবেচিত। হোসে সারামাগো, কার্লোস ফুয়েন্তেস, টমাস ম্যাকগুয়ান ও সুসান সোন্তাগ তাঁর সাহিত্যে প্রভাবান্বিত হন এবং উডি অ্যালেন একদা মাচাদো'র উপন্যাসে আগ্রহান্বিত হয়েছিলেন।


title: সাধনা বসু

text: আলিবাবা ছবিটির বাণিজ্যিক সাফল্যের পরে মধু বসু-সাধনা বসু জুটি একাধিক সফল বাংলা ও দ্বিভাষিক (বাংলা ও হিন্দী) ছবি উপহার দেন। এই সব ছবির মধ্যে অভিনয় (১৯৩৮), কুমকুম (১৯৪০), রাজনর্তকী (১৯৪২) বিশেষ উল্লেখযোগ্য। রাজনর্তকী ছবিটির একটি ইংরাজী সংস্করণ দা কোর্ট ডান্সার নামে মুক্তি পায়। সাধনা বসু অভিনীত শেষ ছবি বিক্রমোর্বশী (১৯৫৪)| মধু বসু ছাড়াও হিন্দী ভাষায় তিনি চতুর্ভুজ যোশী, কিদার শর্মা প্রভৃতি পরিচালকদের সাথে কাজ করেন। প্রখ্যাত কত্থক শিল্পী শোভনা নারায়ন সাধনা বসুর শিষ্যা।


title: সোহম চক্রবর্তী

text:
তিনি ১৯৮৮ সালে বাংলা ছবি "ছোট বউ" ছবিতে শিশুশিল্পী হিসেবে অভিনয় করেন। তখন তার ২ বছর ১/২ মাস বয়স ছিল। পরবর্তিতে তার প্রথম মুখ্য ভূমিকায় ছবি "চাঁদের বাড়ি"। তার পরের ছবি "বাজিমাৎ" বক্স অফিসে মুখ থুবড়ে পড়ে। পরবর্তিতে তিনি বলেন যা তিনি কখনই আশা করেননি যা তিনি আবারো উঠে দাঁড়াতে পারবেন, তার "বাজিমাত"-এর ফ্লপ হওয়ার পরে। কিন্তু তার অভিনীত পরের ছবি
"প্রেম আমার"(২০০৯) মারাত্মক বাণিজ্যিক সাফল্য লাভ করে। এরপর তিনি "জিনা", "রহস্য", "সোলজার" প্রভৃতি চলচ্চিত্রে অভিনয় করেন, কিন্তু তার কোনটাই বাণিজ্যিক সাফল্য লাভ করেনি। তার পরের ছবি "অমানুষ"। এই ছবিতে তিনি "বিনোদ" নামক এক অনাথের চরিত্রে অভিনয় করেন। এই ছবিও সাফল্যমন্ডিত হয়। পরবর্তীতে রাজ চক্রবর্তী পরিচালিত "বোঝেনা সে বোঝেনা" চলচ্চিত্রে তিনি চমৎকার অভিনয় করেন। তিনি বাংলা চলচ্চিত্রের এক উজ্জ্বল নক্ষত্র।


title: সুচিত্রা সেন

text: ১৯৫৫ সালের দেবদাস ছবির জন্য তিনি শ্রেষ্ঠ অভিনেত্রীর পুরস্কার জিতেন, যা ছিল তার প্রথম হিন্দি ছবি। উত্তম কুমারের সাথে বাংলা ছবিতে রোমান্টিকতা সৃষ্টি করার জন্য তিনি বাংলা চলচ্চিত্রের সবচেয়ে বিখ্যাত অভিনেত্রী। ১৯৬০ ও ১৯৭০ দশকে তার অভিনীত ছবি মুক্তি পেয়েছে। স্বামী মারা যাওয়ার পরও তিনি অভিনয় চালিয়ে গেছেন, যেমন হিন্দি ছবি আন্ধি। এই চলচ্চিত্রে তিনি একজন নেত্রীর ভূমিকায় অভিনয় করেছেন। বলা হয় যে চরিত্রটির প্রেরণা এসেছে ইন্দিরা গান্ধী থেকে। এই ছবির জন্য তিনি "ফিল্মফেয়ার" শ্রেষ্ঠ অভিনেত্রী হিসেবে মনোনয়ন পেয়েছিলেন এবং তার স্বামী চরিত্রে অভিনয় করা সঞ্জীব কুমার শ্রেষ্ঠ অভিনেতার পুরস্কার জিতেছিলেন। হিন্দি চলচ্চিত্রে গুরুত্বপূর্ণ অবদানের স্বীকৃতি হিসেবে প্রতিবছর দাদাসাহেব সম্মাননা প্রদান করে ভারত সরকার। চলচ্চিত্রের অন্যতম মর্যাদাপূর্ণ এ সম্মাননা নিতে অস্বীকৃতি জানিয়েছিলেন সুচিত্রা সেন। ২০০৫ সালে দাদাসাহেব সম্মাননা প্রত্যাখ্যান করেছিলেন তিনি। সম্মাননা নিতে কলকাতা থেকে দিল্লি যেতে চাননি বলেই এমন সিদ্ধান্ত নিয়েছিলেন তিনি।


title: রশিদ চৌধুরী

text: তার উল্লেখযোগ্য চিত্রকর্মের মধ্যে কয়েকটি হল, তেলচিত্র মাধ্যমে "ধান কাটা" (১৯৫৩), "প্রকৃতি" (১৯৬০), "দুর্বিনীত কাল" (১৯৮০), "চিত্রাঙ্গদা" (১৯৮৩), গুয়াশ মাধ্যমে "রঁদেভু" (১৯৬৮), "বাংলায় বিদ্রোহ" (১৯৭১), তাপিশ্রী মাধ্যমে "রোমান্স" (১৯৭০), "যাদুঘর" (১৯৭০), "সোনাভানু" (১৯৭০), "আমার সোনার বাংলা" (১৯৭৫), "আদম" (১৯৮২), "কাল বৈশাখী" (১৯৮৫) ইত্যাদি। এছাড়াও রয়েছে, "চাকমা তরুণী" (ড্রয়িং, ১৯৫৭), "ষড়ঋতু" (দেয়াল/তৈল/তাপিশ্রী, ১৯৬৭) ইত্যাদি।


title: অমিয় চক্রবর্তী

text:
বাংলা কবিতায় আধুনিকতার পথিকৃৎ পঞ্চপাণ্ডবদের অন্যতম একজন অমিয় চক্রবর্তী। তাঁর প্রথমদিককার কবিতা রবীন্দ্রনাথের প্রভাব থাকলেও তিনি অচিরেই স্বকীয়তা অর্জন করেন। প্রথম দুটি কাব্যগ্রন্থ "কবিতাবলী" এবং "উপহার" প্রকাশের পর ১৯৩৮-এ প্রকাশিত হয় তাঁর তৃতীয় কাব্যগ্রন্থ "খসড়া", যার মধ্য দিয়ে তিনি জীবনানন্দ দাশ, সুধীন্দ্রনাথ দত্ত, বিষ্ণু দে প্রমুখের সঙ্গে এক পঙক্তিতে স্থান দখল করে নেন। এ সময় কবিতা পত্রিকায় বুদ্ধদেব বসু মন্তব্য করেন যে, "খসড়া প্রকাশের পর অমিয় চক্রবর্তীকে উল্লেখযোগ্য বাঙালি কবিদের অন্যতম বলে মেনে নিতে আমাদের দ্বিধা করা উচিত নয়।" রবীন্দ্রনাথ ঠাকুর অমিয় চক্রবর্তীর কবিতার মধ্যে প্রত্যক্ষ করেছিলেন "অনুভূতির বিচিত্র সূক্ষ্ম রহস্য", বিশ্বসাহিত্যের স্পর্শ। সাহিত্যের ছাত্র ও অধ্যাপক, ধর্মতত্ত্ব-রাজনীতি, দশর্ন শাস্ত্রে সুপণ্ডিত, বিশ্বসাহিত্যের তন্নিষ্ঠ পাঠক অমিয় চক্রবর্তী ছিলেন মননঋদ্ধ মানুষ। তাঁর কবিতায় আবেগের সঙ্গে মিশে গেছে মননশীলতা। তাঁর কবিতায় প্রগাঢ় দার্শনিকতার মধ্যে অন্তর্লীন হয়ে আছে প্রবল সময় ও সমাজ-সচেতনতা। একটি কবিতায় তিনি লিখেছেন:বাঙলার মেয়ে, এসে ছিল তার জীবনের দাবি নিয়ে,
দুদিনের দাবি ফলন্ত মাঠে, চলন্ত সংসারে;
কতটুকু ঘেরে কত দান ফিরে দিতে।
সামান্য কাজে আশ্চর্য খুশি ভরা।
আজ শহরের পথপাশে তাকে ছুঁড়ে ফেলে দিয়েকোথা
সভ্যতা ছোটে তেরোশো পঞ্চাশিকে।


title: রূপা গঙ্গোপাধ্যায়

text: কয়েকটি হিন্দি ছবিতে কাজ করার পর, তিনি কলকাতায় স্থানান্তরিত হন এবং ১৯৯০ সালে অসংখ্য বাংলা ছায়াছবি কাজ করেন। ২০০৪ সালে অঞ্জন দত্তের পরিচালনায় "বউ ব্যারাকস ফরইভার" নামের একটি ইংরেজী চলচ্চিতে কাজ করেন। এরপর ২০০৭ সালে তিনি পুনরায় মুম্বাইয়ে থেকে স্থানান্তরিত হন এবং বাংলা ছবিতে নিয়মিত কাজ অব্যাহত রাখেন। তিনি ২০০৭ সালে হিন্দী টেলিভিশন সিরিয়াল "করাম আপনা আপনা"তে, এরপর সাব টিভির ২০০৭ সালের "লাভ স্টোরী" এবং সম্প্রতি ২০০৯ সালে "আগলে জানাম মোহে বিটিয়া বহ কিজো" কাজ করেন। তিনি বাংলা চলচ্চিত্র "অবশেষে" তার কণ্ঠস্বর প্রদানের জন্য জাতীয় চলচ্চিত্র পুরস্কার জিতে নেন।


title: আদুর গোপালকৃষ্ণন

text: গোপালকৃষ্ণন পরিচালিত প্রথম চলচ্চিত্র "স্বয়ংবরম" ১৯৭২ সালে মুক্তি পায়। সত্যজিৎ রায়ের "পথের পাঁচালী"র পর এটিই কোন ভারতীয় পরিচালকের প্রথম চলচ্চিত্র যা এতটা খ্যাতি অর্জন করে। নব বিবাহিত এক দম্পতি নতুন জীবন শুরু গল্প নিয়ে তৈরি সাদাকালো চলচ্চিত্রটি মালয়ালাম ভাষার চলচ্চিত্রে এক নতুন মাত্রা যোগ করে। চলচ্চিত্রটি মস্কো, মেলবোর্ন, প্যারিস, লন্ডনের চলচ্চিত্র উৎসবে প্রদর্শিত হয়। গোপালকৃষ্ণন শ্রেষ্ঠ চলচ্চিত্র ও শ্রেষ্ঠ পরিচালক বিভাগে জাতীয় চলচ্চিত্র পুরস্কার লাভ করেন। তার দ্বিতীয় চলচ্চিত্র "কোদিয়েত্তম" মুক্তি পায় ১৯৭৮ সালে। ছবিটি শ্রেষ্ঠ মালয়ালাম ভাষার চলচ্চিত্রের জন্য জাতীয় চলচ্চিত্র পুরস্কার ও শ্রেষ্ঠ চলচ্চিত্রের জন্য কেরালা রাজ্য চলচ্চিত্র পুরস্কার লাভ করে এবং গোপালকৃষ্ণন শ্রেষ্ঠ পরিচালক ও শ্রেষ্ঠ কাহিনীর জন্য কেরালা রাজ্য চলচ্চিত্র পুরস্কার লাভ করে।


title: রাজ চক্রবর্তী

text: রাজ চক্রবর্তী (; জন্ম: ১৯৭৫) ভারতীয় বাংলা চলচ্চিত্রের একজন পরিচালক ও অভিনেতা। এক মধ্যবিত্ত পরিবারে তার জন্ম। তিনি পশ্চিম বাংলার হালিশহর-এ জন্মগ্রহণ করেন। তিনি কাঁচরাপাড়ায় অবস্থিত পলিটেক্‌নিক স্কুল থেকে মাধ্যমিক পরীক্ষায় উত্তীর্ণ হন। বর্তমানে তিনি বাংলা সিনেমার অন্যতম সেরা ও সফল পরিচালক। তার পরিচালিত এবং মুক্তিপ্রাপ্ত সাতটি ছবিই "ব্লকবাস্টার" আখ্যা পায়। এর আগে তিনি বিভিন্ন ভারতীয় বাংলা চ্যানেলে ধারাবাহিকের কাজে ব্যস্ত ছিলেন। তিনি জি বাংলায় সম্প্রচারিত বিখ্যাত হাসির রিয়েলিটি শো মীরাক্কেল-এর পরিচালক ছিলেন। মীরাক্কেল বিখ্যাত উপস্থাপক মীর-এর উপস্থাপনায় সম্প্রচারিত হয়। রাজ জি বাংলায় সম্প্রচারিত নাচের রিয়েলিটি শো ডান্স বাংলা ডান্স-এরও পরিচালক ছিলেন। তখন ডান্স বাংলা ডান্স অরিত্র দত্ত বণিক ও তাথৈ দেব-এর উপস্থাপনায় সম্প্রচারিত হত। বর্তমানে এর পরিচালনার দায়িত্বে আছেন পরিচালক শুভঙ্কর চট্টোপাধ্যায়। মাঝে তিনি স্টার জলসার জন্য নির্মিত "আই লাফ ইউ" এর কাজে ব্যস্ত ছিলেন। তিনি প্রায় ১৮টি টেলিফিল্ম নির্মাণ করেন। তবে তার সবচেয়ে বড় সাফল্য মীরাক্কেল।


title: সোহম চক্রবর্তী

text: সোহম চক্রবর্তী একজন জনপ্রিয় ভারতীয় অভিনেতা। তিনি শিশুশিল্পী হিসেবে তার অভিনয় জীবন শুরু করলেও বর্তমানে তিনি নায়ক চরিত্রে অভিনয় করেন। তিন বছর বয়সে তিনি "মাস্টার বিট্টু" চরিত্রে অভিনয় করে অসংখ্য দর্শকের হৃদয় জয় করে নেন। এরপর তিনি "চাঁদের বাড়ি" ছবিতে প্রথম প্রাপ্তবয়স্ক চরিত্রে অভিনয় করেন, যদিও এটা তার পক্ষে বেশ কঠিন ছিল। তিনি কঠোর পরিশ্রমের পর রাজ চক্রবর্তী পরিচালিত "প্রেম আমার" (২০০৯) ছবিতে পায়েল সরকার-এর বিপরীতে অভিনয় করার মাধ্যমে তুমুল জনপ্রিয়তা অর্জন করেন। তার আরেকটি জনপ্রিয় ছবি হল "অমানুষ"। বর্তমানে পশ্চিমবঙ্গের চলচ্চিত্র জগতে তিনি ব্যাপক জনপ্রিয়। তিনি ফিল্মজ ২৪ ডট কমে "লাভেরিয়া" চলচ্চিত্রটি মুক্তির আগে একটি সাক্ষাৎকার দেন।


title: বিধু বিনোদ চোপড়া

text: ২০০৩ সালে তার প্রযোজনায় রাজকুমার হিরানী নির্মাণ করেন "মুন্না ভাই এমবিবিএস"। হিরানীর সাথে যৌথভাবে চিত্রনাট্যকারের দায়িত্ব পালন করেন তিনি। ছবিটি হিতকর বিনোদন প্রদানকারী শ্রেষ্ঠ জনপ্রিয় চলচ্চিত্রের জন্য জাতীয় চলচ্চিত্র পুরস্কার লাভ করে। চোপড়া ফিল্মফেয়ার শ্রেষ্ঠ চলচ্চিত্র পুরস্কারের মনোনয়ন লাভ করেন এবং হিরানীর সাথে যৌথভাবে ফিল্মফেয়ার শ্রেষ্ঠ চিত্রনাট্য পুরস্কার লাভ করেন। ২০০৫ সালে তার প্রযোজনায় প্রদীপ সরকার নির্মাণ করেন "পরিণীতা"। শরৎচন্দ্র চট্টোপাধ্যায় রচিত "পরিণীতা" উপন্যাস অবলম্বনে প্রদীপ সরকারের সাথে চিত্রনাট্য রচনা করেন। ছবিটি পরিচালনার জন্য প্রদীপ পরিচালকের শ্রেষ্ঠ প্রথম চলচ্চিত্রের জন্য ইন্দিরা গান্ধী পুরস্কার লাভ করেন এবং চোপড়া ফিল্মফেয়ার শ্রেষ্ঠ চলচ্চিত্র প্রযোজকের মনোনয়ন লাভ করেন।


title: ছোলা

text:
প্রোটিন, কার্বোহাইড্রেট ও ফ্যাট ছাড়া ছোলায় আরও আছে বিভিন্ন ভিটামিন ও খনিজ লবণ। প্রতি ১০০ গ্রাম ছোলায় ক্যালসিয়াম
আছে প্রায় ২০০ মিলিগ্রাম, লৌহ ১০ মিলিগ্রাম, ও ভিটামিন এ ১৯০ মাইক্রোগ্রাম। এ ছাড়াও আছে ভিটামিন ব্লি-১, বি-২, ফসফরাস ও ম্যাগনেশিয়াম। এ সবই শরীরের জন্য কাজে লাগে। ছোলায় খাদ্য-আঁশও আছে বেশ। এ আঁশ কোষ্ঠ কাঠিন্যে উপকারী। খাবারের আঁশ হজম হয় না। এভাবেই খাদ্যনালী অতিক্রম করতে থাকে। তাই পায়খানার পরিমাণ বাড়ে এবং পায়খানা নরম থাকে। এতে কোষ্ঠ কাঠিন্য দূর হয়। পায়খানা করা সহজ হয়। নিয়মিত পায়খানা হয়ে যায় বলে ক্ষতিকর জীবাণু খাদ্যনালীতে থাকতে পারে না। ফলে খাদ্যনালীর ক্যান্সার হবার সম্ভাবনা কমে। রক্তের চর্বি কমাতেও সহায়ক খাদ্যের আঁশ। আরও নানান শারীরিক উপকার আছে খাদ্য-আঁশে। দেরীতে হজম হয়, এরূপ একটি খাবার হচ্ছে ছোলা। শরীরে শক্তির যোগান দিতে থাকে দীর্ঘক্ষণ ধরে। প্রতি ১০০ গ্রাম ছোলা থেকে পাওয়া যায় ৩৬০ ক্যালরিরও অধিক শক্তি।


title: শিয়ালকাঁটা

text: শিয়ালকাঁটার বীজ দেখতে অনেকটা সর্ষের মত দেখতে এবং সেই বীজের তেল দেখতে অনেকটা সর্ষের তেলের মত, তাই সর্ষের মধ্যে এর ভেজাল ব্যবহার হয়। খাদ্যতেলের শেয়ালকাঁটার তেলের ভেজালের মাত্রা ১%এর বেশি হলে বিষক্রিয়া দেখা যেতে পারে। ১৯৭৭ সালে কলকাতায় একবার এর বিষক্রিয়ার প্রাদুর্ভাব হয়েছিল। ১৯৯৮ সালে উত্তর ভারতে দিল্লীর আশেপাশে প্রায় আড়াই হাজার লোকের মধ্যে খাদ্যতেলের মধ্যে ভেজালের কারণে একবার এই বিষক্রিয়া দেখা দেয় এবং অন্ততঃ ৬৫ জন মারা যায়।। এই বিষক্রিয়ার লক্ষণ শরীরে জল জমে যাওয়া (ড্রপ্সি) তাই এই অবস্থার নাম "এপিডেমিক ড্রপ্সি"। শিয়ালকাঁটার তেলের মধ্যে অবস্থিত বিষাক্ত উপক্ষারগুলির মধ্যে দুটি হল স্যাঙ্গুইনারিন (Sanguinarine) ও ডাইহাইড্রোস্যাঙ্গুইনারিন (dihydrosanguinarine)। স্যাঙ্গুইনারিন সঠিক কিভাবে কাজ করে তা সম্পূর্ণ পরিষ্কার না হলেও এই উপক্ষার অনেকটা ডিজিটালিস বা ওউয়াবেন-এর মত কোষপর্দায় অবস্থিত সোডিয়াম-পটাসিয়াম-এটিপিএজ পাম্পকে বন্ধ করে দেয়। এই ক্রিয়া স্বল্প মাত্রায় হলে কোষে ক্যালসিয়াম বেড়ে যায় ফলে হৃদযন্ত্রের সংকোচন বাড়িয়া এটি ডিজিটালিসের মত ড্রপ্সির ওষুধ হিসাবে কাজ করতে পারে। এই জন্যে এই গাছটির ওষধি গাছ হিসাবে ব্যবহার ছিল। কিন্তু এর মাত্রা বেশি হলে রক্তবাহের দেওয়ালের ছিদ্রগুলি বড় হয়ে রক্তরস বেশি পরিমাণে আন্তঃকোষীয় স্থানে বের হয়ে যায় ও এটি নিজেই ড্রপ্সির কারণ হয়ে দাঁড়ায়।


title: ক্যালসিয়াম কার্বনেট

text:
ইন্ডাস্ট্রিতে যে বিপুল পরিমাণ ক্যালসিয়াম কার্বনেট ব্যবহার করা হয় তা মূলত খনি বা অন্য উৎস হতে সংগ্রহ করা হয়।বিশুদ্ধ ক্যালসিয়াম কার্বনেট (বিশেষত;খাবার বা ওষূধ তৈরিতে)কোন ভেজাল মুক্ত উৎস হতে সংগ্রহ করা যায়।
তবে বিকল্প হিসেবে,ক্যালসিয়াম অক্সাইড হতে ক্যালসিয়াম কার্বনেট উৎপন্ন করা হয়।তাই,প্রথমে ক্যালসিয়াম হাইড্রক্সাইড এর সাথে পানি যোগ করা হয়,তারপর এই দ্রবনের ভিতর দিয়ে কার্বন ডাই অক্সাইড পরিচালনা করা হয় হয় যাতে কাঙ্ক্ষিত ক্যালসিয়াম কার্বনেট ঘণীভূত অবস্থায় পাওয়া যায়;যেটাকে ইন্ড্রস্ট্রিতে
precipitated calcium carbonate হিসেবে অভিহিত করা হয় (PCC):


title: কোলেস্টেরল

text: লিপিড হাইপোথিসিস অনুযায়ী অস্বাভাবিকরকম বেশি কলেস্টেরলের মাত্রা (হাইপারকলেস্টেরোলেমিয়া)বা সঠিকভাবে বলতে গেলে রক্তে বেশি মাত্রায় LDL কেন্দ্রীভূত হওয়া এবং কম মাত্রায় কার্যকর HDL-এর উপস্থিতি, এই পরিস্থিতির সঙ্গে কার্ডিওভাসকুলার অসুখ বা হার্টের অসুখের যোগাযোগ খুব দৃঢ় কারণ ধমনীতে অথেরোমা তৈরি করায় এদের ভূমিকা আছে (অথেরোস্ক্লেরোসিস). এই অসুখ ধীরে ধীরে শরীরকে মাইওকারডিয়াল ইন্ফার্কশন (হার্ট এটাক), স্ট্রোক এনং পেরিফেরাল ভাস্কুলার ডিজিজের দিকে টেনে নিয়ে যায়. রক্তে LDL-এর মাত্রা বিশেষ করে বেশি পরিমাণে কেন্দ্রীভূত LDL কণিকাএবং ছোট আকারের LDL কণিকার উপস্থিতি শরীরের LDLকণিকায় কলেস্টেরলের পরিমাণের চেয়েও বেশি ক্ষতি করে. সেইজন্যই কনিকাদের প্রায়ই বলা হয় "খারাপ" কলেস্টেরল কারণ তাদের জন্য শরীরে অথেরোমা দেখা দেয়. অন্য দিকে কার্যকর বেশি পরিমাণে কেন্দ্রীভূত হলে তা কোষ এবং অথে রোমা কলেস্টেরলমুক্ত করতে পারে এবং তা সুরক্ষিত রাখতে পারে.কথ্য ভাষায় তাই জন্য একে "ভালো কলেস্টেরল" বলা হয়ে থাকে.এই ভারসাম্য সাধারণভাবেই জানা যায় কিন্তু শরীরের আয়তন, ওষুধ, পছন্দের খাবার এবং অনান্য ব্যাপারের উপরেও এটি নির্ভরশীল.


title: কোলেস্টেরল

text: পশুদেহ থেকে উত্পন্ন স্নেহজাতীয় পদার্থ বা এনিমাল ফ্যাট ট্রাইগ্লিসেরাইডস, কম পরিমাণে ফসফোলিপিডস এবং কলেস্টেরলের এক জটিল মিশ্রণ.তার ফলস্বরূপ যে সব খাবারে পশুদেহ থেকে উত্পন্ন স্নেহজাতীয় পদার্থ রয়েছে তার সবকটিতেই বিভিন্ন মাত্রায় কলেস্টেরল উপস্থিত. যে সব খাদ্যে কলেস্টেরল রয়েছে তা হলো চিজ, ডিমের কুসুম, গরুর মাংস, শুওরের মাংস,মুরগির মাংস এবং চিংড়ি মাছ.মাতৃদুগ্ধেও কলেস্টেরল যথেষ্ট পরিমাণে থাকে. শাকসবজি বা ফলে কলেস্টেরল থাকে না যদি না তা খাবার তৈরি করার সময় কোনভাবে যোগ করা হয়ে থাকে. কিন্তু গাছপালা থেকে উত্পন্ন তিসি বা চিনেবাদাম এ স্বাস্থ্যকর কলেস্টেরলের মতো যৌগিক থাকে যার নাম ফাইটোস্টেরলস. বলা হয় এরা সিরাম কলেস্টেরলের মাত্রা কমিয়ে আনতে সাহায্য করে.


title: সোডিয়াম

text: খাবার লবণ হিসাবে পরিচিত সোডিয়াম ক্লোরাইডের আরেক নাম হ্যালাইট। সোডিয়ামের সাথে ক্লোরিনের বিক্রিয়ায় এই বিশুদ্ধ দানাদার পদার্থ তৈরী হয়। বর্তমানে মূলত সমুদ্রের পানির বাষ্পীভবন থেকে বিশ্বব্যাপী প্রচুর পরিমাণে সোডিয়াম ক্লোরাইড উৎপাদন করা হয়। এর আণবিক ভর ৫৮.৫ এবং ১০০ গ্রাম সোডিয়াম ক্লোরাইডে স্বাভাবিকভাবে ৩৯.৩৪ গ্রাম সোডিয়াম এবং ৬০.৬৬ গ্রাম ক্লোরিন থাকে। এটি পানিগ্রাসী নয়, অর্থাৎ, পরিবেশ থেকে পানি শুষে নেয় না। তবে, সাধারণ খাবার লবণে ক্যালসিয়াম ক্লোরাইডের মিশ্রণ থাকে যা পানিগ্রাসী। একারণেই বর্ষাকালে খাবার লবণ খোলা অবস্থায় রাখলে ভিজে যায়।


title: কোলেস্টেরল

text: এমন প্রমাণও আছে যে সিম্পল শুগার (যা পরিশুদ্ধ চিনি থেকে নেওয়া) এবং পরিশুদ্ধ দানাশস্যসমৃদ্ধ খাবার রক্তে LDL কলেস্টেরলের মাত্রা বাড়িয়ে তুলেছে.ইনসুলিন নামক এক হরমন যকৃতে উত্তেজক প্রক্রিয়া দ্বারা কলেস্টেরলের উত্পাদন বাড়িয়ে তোলে.অগ্নাশয় থেকে ইনসুলিন রক্তধারায় নিসৃত হয় এবং রক্তে শর্করার মাত্রা বেড়ে যায়. যে সব খাবারে প্রাকৃতিক স্নেহজাতীয় পদার্থ এবং প্রোটিনের মাত্রা বেশি থাকে তারা ইনসুলিনের নির্গমন হতে দেয় না ফলে কলেস্টেরলও উত্পন্ন হয় না.(কিছু স্নেহজাতীয় পদার্থ যেমন মোনোস্যাচুরেটেড ভেজিটেবেল ফ্যাট রক্তের কলেস্টেরলের মাত্রা কমিয়ে আনে.)সেই জন্য খাবার থেকে পরিশুদ্ধ চিনি এবং দানাশস্য কমিয়ে দিলে (বা একেবারে বাদ দিলে)রক্তের LDL কলেস্টেরল কমে যায়.


title: কোলেস্টেরল

text: জীবনযাত্রায় পরিবর্তন আনার সঙ্গে সঙ্গে খ্যাদ্যাভ্যাস বদল করলে রক্তে কলেস্টেরলের মাত্রা কমানো সম্ভব.পশুদেহ থেকে উত্পন্ন খাবার এড়িয়ে চললে শরীরে কলেস্টেরলের মাত্রা কমবে কিন্তু শুধু কলেস্টেরলসমৃদ্ধ খাবার খাওয়া কমিয়ে নয় খাবারে স্যাচুরেটেড ফ্যাটের পরিমাণ কমিয়ে.যারা খাদ্যাভ্যাসে পরিবর্তন এনে কলেস্টেরল কমাতে চান তাদের লক্ষ্য হওয়া উচিত দৈনন্দিন খাবারে উপস্থিত স্যাচুরেটেড এবং ট্রান্স ফ্যাট থেকে উত্পন্ন ক্যালরির 7% কমিয়ে দেওয়া এবং এমন খাবার খাওয়া যাতে 200 mg-র কম কলেস্টেরল আছে.


title: কোলেস্টেরল

text: খাবারে উপস্থিত মোট স্নেহজাতীয় পদার্থের উপস্থিতি বিশেষত স্যাচুরেটেড ফ্যাট এবং ট্রান্স ফ্যাট রক্তে কলেস্টেরলের মাত্রা বাড়িয়ে দেওয়ার ব্যাপারে কলেস্টেরলসমৃদ্ধ খাবারের থেকে বেশি গুরুত্বপূর্ণ ভূমিকা নেয়.পরিপূর্ণ স্নেহ সমৃদ্ধ দুগ্ধজাত খাবার,পশুদেহ থেকে উত্পন্ন স্নেহজাতীয় পদার্থ,বিভিন্ন ধরনের তেল এবং চকলেটে স্যাচুরেটেড ফ্যাট থাকে.আনস্যাচুরেটেড ফ্যাটের আংশিক হাইড্রজেনেশনের ফলে ট্রান্স ফ্যাট তৈরি হয়. অনান্য ফ্যাটের মতো এটি জীবনের জন্য অত্যাবশ্যক নয়.ট্রান্স ফ্যাট খুব কম বা একেবারেই না খেতে সুপারিশ করা হয় কারণ প্রাকৃতিক উত্স থেকে তৈরি করা তেল বা ন্যাচারাল অয়েলের থেকে এটি অনেক বেশি ক্ষতিকারক.বাজারে যে সব চটজলদি খাবার বা ফাস্ট ফুড, মুখরোচক, ভাজা এবং সেঁকা খাবার পাওয়া যায় তাতে ট্রান্স ফ্যাট থাকে.


title: কোলেস্টেরল

text: খাদ্যাভ্যাসে বদল আনলে (বিশেষত খাবারে স্নেহজাতীয় পদার্থ এবং কলেস্টেরলের মাত্রা কমানো) রক্তে কলেস্টেরলের মাত্রা কমে যায় এবং এই ফলস্বরূপ করনারী আর্টারি ডিজিজের সম্ভাবনা কমে এই মতটিকে চ্যালেঞ্জের মুখোমুখি হতে হয়েছে.একটি বিকল্প মতানুযায়ী খাবারে কলেস্টেরলের মাত্রা কমে গেলে শরীরের বিভিন্ন অঙ্গ যেমন যকৃত তার প্রতিকার করার চেষ্টা করে কম বা বেশি মাত্রায় কলেস্টেরল উত্পন্ন করে. এই ভাবেই শরীরে কলেস্টেরলের মাত্রা অপরিবর্তিত থাকে.


title: লাওস

text: বিশেষজ্ঞরা মূলত লাওসের জাতিগত গোষ্ঠীর Ethnolinguistic শ্রেণীবিভাজন হিসাবে চুক্তিতে প্রধানত। 1995 সালের গণনা সম্পর্কিত উদ্দেশ্যে, লাওস সরকার 47 টি প্রধান বর্ণের মধ্যে 149 জাতিগত গোষ্ঠীকে স্বীকৃতি দেয়। যদিও ন্যাশনাল কন্সট্রাকশন (এলএফএনসি) -এর জন্য লাওফর ফ্রন্ট সম্প্রতি 160 টি জাতিগত গোষ্ঠী সহ 49 টি জাতিকে অন্তর্ভুক্ত করার তালিকায় সংশোধিত হয়েছে।


title: বাংলাদেশের জাতিগোষ্ঠী

text:
বাংলাদেশের উপজাতি জনগোষ্ঠির সংখ্যা ৮৯৭৮২৮ প্রায় ; সমগ্র জনগোষ্ঠির এক শতাংশের চেয়েও কম(০.৫৫%) । বাংলাদেশের উপজাতি জনগোষ্ঠির সিংহভাগ পাবর্ত্য চট্টগ্রাম এবং ময়মনসিংহ , সিলেট ও রাজশাহী অঞ্চলে বসবাস করে । বাংলাদেশের সর্ববৃহৎ উপজাতিক গোষ্ঠী হল চাকমা।
বাংলাদেশের প্রধান নৃগোষ্ঠী হলো বাঙ্গালী। বাংলাদেশ ছাড়াও ভারতে (মূলত পশ্চিমবঙ্গে) অনেক বাঙ্গালী বসবাস করে।
বাংলাদেশের দ্বিতীয় নৃগোষ্ঠী হচ্ছে সিলেটী।বাংলাদেশ ছাড়াও ভারত, লন্ডন সহ পৃথিবীর বিভিন্ন জায়গায় সিলেটীরা বসভাস করে।বাংলাদেশে বসবাসরত সিলেটীর সংখ্যা এক কোটির উপরে।বাংলাদেশে শতকারা ৭%লোক সিলেটী।


title: মানুষ

text: একই লিঙ্গের মানুষের ৯৯.৯% জেনেটিকালি অভিন্ন। মানুষের ভৌগোলিক জনসংখ্যার মধ্যে সামান্য পার্থক্য রয়েছে এবং বেশিরভাগ পরিবর্তন ঘটে যা স্থানীয় এলাকার মধ্যে ব্যক্তিগত পর্যায়ে রয়েছে এবং তা জনসংখ্যার মধ্যে নয়। মানুষের মধ্যে জিনগত পার্থক্য ০.১%, ৮৫% নির্বাচিত স্থানীয় জনগোষ্ঠীর মধ্যে বিদ্যমান, তারা ইতালীয়, কোরিয়ান বা কুর্দি হতে পারে। দুটি এলোমেলোভাবে নির্বাচিত কোরিয়ান জিনগতভাবে একজন কোরিয়ান এবং একজন ইতালীয় হিসাবে ভিন্ন হতে পারে। যে কোন জাতিগত গোষ্ঠী পৃথিবীর মানুষের জেনেটিক বৈচিত্র্যের ৮৫% অন্তর্ভুক্ত। জিনগত তথ্য দেখায় যে জনসংখ্যা গ্রুপ কীভাবে সংজ্ঞায়িত হয় তাও কোনও ব্যাপার নয়, একই জনগোষ্ঠীর দুইজন মানুষ একে অপরের থেকে ভিন্ন দুটি ভিন্ন জনগোষ্ঠী থেকে দুইজন ব্যক্তি হিসাবে ভিন্ন।


title: আদিবাসী জনগণ

text: পাঁচটি মহাদেশে ৪০টির বেশি দেশে বসবাসরত প্রায় ৫,০০০ আদিবাসী গোষ্ঠীর মানুষের সংখ্যা প্রায় ৩০ থেকে ৩৫ কোটি। নীতি-নির্ধারণী প্রক্রিয়া থেকে বাদ পড়ায় যুগে যুগে এদের অনেকে প্রান্তিকায়িত, শোষিত, বাধ্যতামূলকভাবে একীভূত হয়েছে এবং যখন এসব অন্যায় অবিচারের বিরুদ্ধে নিজেদের অধিকারের স্বপক্ষে তারা কথা বলেছে, অধিকাংশ ক্ষেত্রে তারা দমন নির্যাতন ও হত্যার শিকার হয়েছে। জাতিসংঘের আলোচনায় আদিবাসী জনগোষ্ঠীর এ বিষয়টি বেশ গুরুত্বের সাথে নেওয়া হয়েছে এবং ১৯৯৩ সালকে "আন্তর্জাতিক বিশ্ব আদিবাসী জনগোষ্ঠী বর্ষ" ঘোষণা করা হয়। ১৯৯৫ থেকে ২০০৪ সাল পর্যন্ত "আন্তর্জাতিক বিশ্ব আদিবাসী জনগোষ্ঠী দশক" ঘোষণা করা হয় যার উদ্দেশ্য ছিল আদিবাসীদের উদ্বেগের প্রতি দৃষ্টি দেওয়া। এছাড়া ১৯৯৫ সালের ৯ আগস্টকে "বিশ্ব আদিবাসী দিবস" ঘোষণা করা হয়। জাতিসংঘ ১৯৮২ সালে সর্বপ্রথম আদিবাসীদের স্বীকৃতি দেয়।


title: মালে জাতি

text: মালয়েশিয়ায়, প্রাথমিক উপনিবেশিক আদমশুমারিতে পৃথক জাতিগত গোষ্ঠীগুলির তালিকা করেছিল যেমন "মালে, বায়ানিজ, আচিনিয়, জাভানি, বাগিস, ম্যানিলামেন (ফিলিপিনো) এবং শ্যামদেশীয়"। ১৮৯১ সালের আদমশুমারি এই নৃতাত্ত্বিক দলগুলিকে আধুনিক মালয়েশীয়-চীনা, 'তামিল ও ভারতের অন্যান্য অধিবাসী' এবং 'মালে ও দ্বীপপুঞ্জের অন্যান্য অধিবাসী' এই তিনটি জাতিগত শ্রেণিতে বিভক্ত। উপজাতি একটি জৈবিকভাবে বিজ্ঞানভিত্তিক শ্রেণী, এই ইউরোপীয় দৃষ্টিভঙ্গি উপর ভিত্তি করে বিভক্ত করেছিল। ১৯০১ সালের আদমশুমারি জন্য, সরকার "উপজাতি" শব্দটি "জাতীয়তা" দিয়ে প্রতিস্থাপিত করতে পরামর্শ দেয়।


title: তাইওয়ানীয় আদিবাসী

text: জাপান সরকার ১৯৪৫ সালের আগে ৯টি গোষ্ঠীকে প্রাথমিকভাবে স্বীকৃতি দিয়েছিল। থাও, কাভালান এবং ত্রুকু যথাক্রমে তাইওয়ান সরকারের দ্বারা ২০০১, ২০০২, এবং ২০০৪ স্বীকৃত হয়েছিল। সিকিযায়াকে ১৭ জানুয়ারী ২০০৭এ তাইওয়ানের ১৩তম, এবং ২৩ এপ্রিল ২০০৮-এ সিদ্দীককে তাইওয়ানের ১৪তম সরকারী জাতিগত গোষ্ঠী হিসেবে স্বীকৃতি দেওয়া হয়। পূর্বে সাকিযায়া গোষ্ঠীকে আমিস গোষ্ঠী হিসাবে এবং সিদ্দীক গোষ্ঠীকে আটায়াল গোষ্ঠী হিসাবে তালিকাভুক্ত করা হয়েছিল। লা'আলুয়া এবং কানাকানভুকে ২৬ জুন ২০১৪ তে ১৫তম এবং ১৬তম জাতিগত গোষ্ঠী হিসেবে স্বীকৃতি দেওয়া হয়। তাইওয়ানের স্বীকৃত জাতিগত গোষ্ঠীর একটি সম্পূর্ণ তালিকা, সেইসাথে সাধারণভাবে উল্লিখিত অস্বীকৃত জাতিগত গোষ্ঠীর তালিকা নিম্নরূপ:


title: নিকারাগুয়া

text:
দীর্ঘ গৃহযুদ্ধ, প্রাকৃতিক দুর্যোগ ও দেশের মধ্যে কাজের অভাবের কারণে নিকারাগুয়ার বহু মানুষ বিভিন্ন সময়ে দেশ ছাড়তে বাধ্য হন। ১৯৯০'এর দশকে দেশজুড়ে অর্থনৈতিক মন্দার কারণেও এই প্রবণতা আরও বৃদ্ধি পায়। সাধারণভাবে কাজের খোঁজে দেশ ছাড়া এইসব মানুষ বেশিরভাগ ক্ষেত্রে পার্শ্ববর্তী দেশ কোস্তা রিকা ও মার্কিন যুক্তরাষ্ট্রে অভিবাসী হন। কোস্তা রিকার আদমশুমারি দপ্তরের ২০০১ সালের হিসেব অনুযায়ী সেদেশে বর্তমানে ২,৩৬,০০০ নিকারাগুয়ান বাস করে। অন্যদিকে ১৯৯০ সালের মার্কিন সেনসাস রিপোর্টই জানাচ্ছে, সেদেশে তখন ১,৬৮,০০০ নিকারাগুয়ান বাস করে। এই হিসেবের মধ্যে অবশ্যই বেআইনি অনুপ্রবেশের সংখ্যা ধরা হয়নি। অপেক্ষাকৃত কম সংখ্যায় হলেও এক উল্লেখযোগ্য সংখ্যক মানুষ পার্শ্ববর্তী দেশ হন্ডুরাসেও অভিবাসী হন। এছাড়া অতি সাম্প্রতিক কালে এল সালভাদরে মূদ্রা হিসেবে ডলারের প্রচলন শুরু হবার পর থেকে সেখানেও অভিবাসনের একটি প্রক্রিয়া পরিলক্ষিত হচ্ছে। ২০০০ সালের পর থেকে শুরু হওয়া এল সালভাদরমুখী এই অভিবাসনের চরিত্র অবশ্য কিছুটা পরিযায়ী শ্রমিকের মতো। বছরের নির্দিষ্ট সময়ে কাজের খোঁজে এরা এই দেশে যায় ও সেই কাজ শেষে আবার নিজের দেশে ফিরে আসে।
২০০৮ সালে পরিচালিত নিকারাগুয়ার পারিবারিক সমীক্ষা থেকে উঠে আসা তথ্যে দেখা যাচ্ছে, সেদেশে প্রায় ১১ লক্ষ ৫৮ হাজার পরিবার বাস করে। এদের ৭৫ শতাংশের ক্ষেত্রেই দেখা যাচ্ছে পরিবারের কেউ না কেউ বিদেশে বাস করে। অর্থাৎ, সেই হিসেবে বিদেশে অভিবাসী নিকারাগুয়ানের মোট সংখ্যা প্রায় ৯ লক্ষ। এঁরা মূলত কেউ পরিচারিকা, কেউ বা খুচরো বিক্রেতা, মেশিনচালক বা কৃষি শ্রমিক। আবার এঁদের বড় একটি অংশ ছাত্র-ছাত্রী। এছাড়াও বিভিন্ন পেশার পেশাদার মানুষ, যেমন আইনজীবী, শিক্ষক, ইঞ্জিনিয়াররাও স্বল্প সংখ্যায় হলেও অভিবাসীদের মধ্যে আছেন।
এছাড়াও পশ্চিম ইউরোপের বিভিন্ন দেশ, বিশেষ করে ফ্রান্স, জার্মানি, ইতালি, স্পেন, নরওয়ে ও সুইডেনেও বর্তমানে ছোট আকৃতিতে হলেও একটি নিকারাগুয়ান অভিবাসী সমাজ গড়ে উঠেছে। এশিয়ায় জাপানেও নিকারাগুয়া থেকে বেশ কিছু মানুষ কাজের খোঁজে আশ্রয় নিয়েছেন।


title: ব্রাজিল

text: ব্রাজিলের বেশিরভাগ মানুষ দেশটির আদিবাসী জনগণ, পর্তুগিজ উপনিবেশক, এবং আফ্রিকান দাসদের বংশদ্ভূত। ১৫০০ খ্রিস্টাব্দে পর্তুগিজদের আগমনের পর থেকে এই তিন জাতির মাঝে বৈবাহিক সম্পর্কের সৃষ্টি হতে থাকে, যা ব্রাজিলকে একটি বৈচিত্রময় জাতিসত্ত্বা উপহার দিয়েছে। ব্রাজিলের বাদামী বর্ণের জনগোষ্ঠীর (পর্তুগিজ ভাষায় এদেরকে ‘প্রাদু’ ("prado") নামে সম্বোধন করা হয়) বিভিন্ন ভাগের সৃষ্টি হয়েছে। এই ভাগ গুলোর মধ্যে আছে শেতাঙ্গ ও ইন্ডিয়ান বংশদ্ভূত ‘কাবোক্লু’ ("Caboclo"), শেতাঙ্গ ও কৃষ্ণাঙ্গ বংশদ্ভূত ‘মুলাতু’ ("Mulatto"), এবং কৃষ্ণাঙ্গ ও ইন্ডিয়ান বংশদ্ভূত ‘কাফুজু’ ("Cafuzo")। বেশিরভাগ কাবোক্লু জনগণ দেশটির উত্তর, উত্তর-পূর্ব, এবং মধ্য-পশ্চিমাঞ্চলে বসবাস করে। গরিষ্ঠ সংখ্যাক মুলাতু জনগণ বাস করে বায়া ও থেকে পারাইবা পর্যন্ত উত্তর-পূর্বাঞ্চল ঘেঁষে চলে আসা পূর্ব উপকূলীয় অঞ্চল, উত্তর মারানাউঁ, দক্ষিণ মিনাস জেরাইস এবং পূর্ব রিউ দি জানেইরু অঞ্চলে। ১৯শ শতক থেকে অভিবাসীদের জন্য ব্রাজিলের সীমান্ত উন্মুক্ত করে দেওয়া হয়। ফলশ্রুতিতে ১৮০৮ থেকে ১৯৭২ সালের মধ্যে ব্রাজিলে বিশ্বের ৬০টি দেশ থেকে প্রায় ৫০ লক্ষ মানুষের আগমন ঘটে। এসকল অভিবাসীর বেশিরভাগই এসেছিল পর্তুগাল, ইতালি, স্পেন, জার্মানি, জাপান, এবং মধ্যপ্রাচ্যের বিভিন্ন দেশ থেকে।


title: দক্ষিণ এশীয় জনগোষ্ঠী

text: দক্ষিণ এশিয়া অর্থাৎ, ভারত, পাকিস্তান, বাংলাদেশ, নেপাল, ভুটান, মালদ্বীপ, শ্রীলঙ্কা ও আফগানিস্তান রাষ্ট্রের জন-ভাষাতাত্ত্বিক উপাদান বৈচিত্র্যমণ্ডিত। এই জনসংখ্যার অধিকাংশ দুটি প্রধান গোষ্ঠীতে বিভক্ত: দ্রাবিড় ও ইন্দো-আর্য জাতিগোষ্ঠী। এই গোষ্ঠীগুলি আবার একাধিক উপগোষ্ঠী, জাতি ও উপজাতিতে বিভক্ত। ইন্দো-আর্য জাতিগোষ্ঠী পাকিস্তান, উত্তর ভারত, নেপাল, মধ্য ও দক্ষিণ শ্রীলঙ্কা ও মালদ্বীপের প্রধান জনগোষ্ঠী। অন্যদিকে দ্রাবিড়েরা দক্ষিণ ভারত এবং উত্তর ও পূর্ব শ্রীলঙ্কার প্রধান জনগোষ্ঠী। ইরানি জনগোষ্ঠী ও ইন্দো-আর্য জনগোষ্ঠীর একটি যৌথ শাখা ইন্দো-ইরানীয় ভাষাগোষ্ঠীর মানুষরা দক্ষিণ এশীয় জনগোষ্ঠীর একটি উল্লেখযোগ্য অংশ। এদের একটি বৃহৎ অংশ পাকিস্তানের বালুচিস্তান, উত্তরপশ্চিম সীমান্ত প্রদেশ ও যুক্তরাষ্ট্রীয় নিয়ন্ত্রণাধীন উপজাতি অঞ্চলে ঘনসন্নিবিষ্ট হয়ে বাস করে। ডার্ডিক জাতি ইন্দো-আর্য গোষ্ঠীতে সংখ্যালঘু। তারা ইন্দো-আর্য ভাষাগোষ্ঠীর অংশ বিবেচিত হয়। কখনও কখনও আবার তাদের ইন্দো-আর্য শাখায় বহিরাগতও বিবেচনা করা হয়। এরা পাকিস্তানের উত্তরাংশ ও উত্তরপশ্চিম সীমান্ত প্রদেশ এবং ভারতের জম্মু ও কাশ্মীর রাজ্যে বাস করে।


title: আফগানিস্তান

text:
আফগানিস্তানে বহু বিচিত্র জাতির বসবাস। এদের প্রায় সবাই মুসলিম। কেন্দ্রীয় এশিয়া, চীন, ভারতীয় উপমহাদেশ ও ইরান - এই চার সাংস্কৃতিক অঞ্চলের মিলন ঘটেছে এখানে। ফলে দেশটিতে সৃষ্টি হয়েছে বিপুল ভাষাগত ও জাতিগত বৈচিত্র্য। আফগানিস্তানের মানুষ ইরান, পাকিস্তান, তাজিকিস্তান, তুর্কমেনিস্তান, উজবেকিস্তান, কিরগিজস্তান, মঙ্গোলিয়া, চীন, আরব উপদ্বীপ ও আরও বহু জায়গা থেকে এসেছেন। শতাব্দীর পর শতাব্দী ধরে মানুষের চলাচল, রাজনৈতিক বিপ্লব, আক্রমণ, রাজ্যবিজয় ও যুদ্ধ বহু মানুষকে এই অঞ্চলে নিয়ে আসে। এদেরই কেউ কেউ আফগানিস্তানকে নিজের মাতৃভূমি বানিয়ে নেয়। রাজনৈতিক দল ও জাতিসত্তার ধারণা বহু পরে এই বিচিত্র জাতি-সমাহারের ওপর অনেকটা চাপিয়ে দেয়া হয়।
আফগানিস্তানের বর্তমান সীমারেখা ১৮শ শতকের শেষ দিকে দেশটিকে রুশ ও ব্রিটিশ সাম্রাজ্যের মধ্যবর্তী "বাফার" অঞ্চল হিসেবে বিবেচনা করে নির্ধারণ করা হয়। এই কৃত্রিম সীমান্ত বহু জাতির ঐতিহ্যবাহী বাসস্থলকে ভাগ করে ফেলে, যাদের মধ্যে আছে পশতু, তাজিক ও উজবেক। বহু যুদ্ধ আফগানিস্তানে জাতিগত বিদ্বেষ জিইয়ে রাখে। এমনকি এখনও আফগানিস্তানে জাতি ও আত্মীয়তার বন্ধন রাষ্ট্রীয় বন্ধনের চেয়ে বড় হিসেবে অনেকে গণ্য করেন।


title: ভারতের ভূগোল

text:
ভারতের ভূগোল দক্ষিণ এশীয় রাষ্ট্র ভারতের ভূপ্রাকৃতিক বৈশিষ্ট্যগুলি বর্ণনা করে। ভারত সম্পূর্ণত ইন্দো-অস্ট্রেলীয় পাতের উত্তরাংশে ভারতীয় পাতের উপর ৮°৪' ও ৩৭°৬' উত্তর অক্ষাংশ এবং ৬৮°৭' ও ৯৭°২৫' পূর্ব দ্রাঘিমাংশের মধ্যে অবস্থিত।. ভারত বিশ্বের সপ্তম বৃহত্তম রাষ্ট্র। দেশটির মোট আয়তন ৩২,৮৭,২৬৩ বর্গকিলোমিটার। ভারতের উত্তর থেকে দক্ষিণে বিস্তার ৩,২১৪ কিলোমিটার এবং পূর্ব থেকে পশ্চিমের বিস্তৃতি ২,৯৯৩ কিলোমিটার। ভারতের স্থলভাগের পরিসীমা ১৫,২০০ কিলোমিটার এবং উপকূলভাগের দৈর্ঘ্য ৭,৫১৭ কিলোমিটার।
ভারত দক্ষিণ-পশ্চিমে আরব সাগর, দক্ষিণ-পূর্বে বঙ্গোপসাগর ও দক্ষিণে ভারত মহাসাগর দিয়ে ঘেরা। ভারতীয় উপদ্বীপের দক্ষিণতম বিন্দুটি হল ভারত মহাসাগরের তীরে অবস্থিত কন্যাকুমারিকা অন্তরীপ। আন্দামান ও নিকোবর দ্বীপপুঞ্জের ইন্দিরা পয়েন্ট হল ভারতের দক্ষিণতম বিন্দু। ভারতের দক্ষিণে অবস্থিত দ্বীপরাষ্ট্রগুলি হল মালদ্বীপ, শ্রীলঙ্কা ও ইন্দোনেশিয়া। পক প্রণালী ও মান্নার উপসাগর ভারতকে শ্রীলঙ্কা থেকে পৃথক করেছে। ভারতের রাষ্ট্রাধীন জলভাগের দৈর্ঘ্য যথাযথ উপকূলসীমা থেকে ১২ সামুদ্রিক মাইল (২২ কিলোমিটার) পর্যন্ত।


title: দক্ষিণ আমেরিকার সার্বভৌম রাষ্ট্র এবং নির্ভরশীল অঞ্চলসমূহের তালিকা

text:
দক্ষিণ আমেরিকায় আন্তর্জাতিকভাবে স্বীকৃত ১২ টি স্বাধীন রাষ্ট্র রয়েছে। এছাড়াও ৩টি রাষ্ট্রের সীমিত বা অস্বীকৃতি রয়েছে।
সাধারণ অর্থে, সার্বভৌম রাষ্ট্র বলতে এমন একটি রাজনৈতিক সংগঠনকে বোঝায়, যাদের একটি নির্দিষ্ট ভূখন্ডের জনসমষ্টির উপর জাতীয় স্বার্থে সিদ্ধান্ত গঠন ও প্রয়োগের ক্ষমতা আছে। মন্টিভিডিও কনভেনশন অণুযায়ী, একটি রাষ্ট্রের স্থায়ী জনসমষ্টি, নির্ধারিত ভূখন্ড, সরকার ব্যবস্থা ও অন্য রাষ্ট্রসমূহের সংগে সর্ম্পক স্থাপনের ক্ষমতা অবশ্যই থাকতে হবে।


title: দক্ষিণ ভারতের ইতিহাস

text:
১৯৪৭ সালের ১৫ অগস্ট পূর্বতন ব্রিটিশ ভারত পাকিস্তান ও ভারত অধিরাজ্যে বিভক্ত হয়ে স্বাধীনতা অর্জন করে। ১৯৪৭-৫০ মধ্যবর্তী সময়কালে একাধিক দেশীয় রাজ্য ভারতীয় প্রজাতন্ত্রের অন্তর্ভুক্ত হয়। এর ফলে দক্ষিণ ভারতে একাধিক নতুন রাজ্যের উদ্ভব হয়। ব্রিটিশ দক্ষিণ ভারতের মাদ্রাজ প্রেসিডেন্সি এবং দেশীয় রাজ্য বঙ্গনপল্লি, পুদুকোট্টাই ও সন্দুর নিয়ে গঠিত হয় মাদ্রাজ রাজ্য। মাদ্রাজ রাজ্যটিই হয় দক্ষিণ ভারতের বৃহত্তম রাজ্য। অন্যান্য যে রাজ্যগুলি গঠিত হয়, সেগুলি হল কুর্গ রাজ্য (ব্রিটিশ ভারতের পূর্বতন কুর্গ প্রদেশ), মহীশূর রাজ্য (পূর্বতন দেশীয় রাজ্য মহীশূর) ও সংযুক্ত ত্রিবাঙ্কুর-কোচিন রাজ্য (পূর্বতন দেশীয় রাজ্য ত্রিবাঙ্কুর ও কোচিন)। পূর্বতন দেশীয় রাজ্য হায়দ্রাবাদ নিয়ে হায়দ্রাবাদ রাজ্য গঠিত হয় এবং বোম্বাই প্রেসিডেন্সি পরিণত হয় বোম্বাই রাজ্যে।
১৯৫৩ সালে মাদ্রাজ রাজ্যের উত্তরাংশের তেলুগু-ভাষী জেলাগুলিকে নিয়ে ভারতের প্রথম ভাষাভিত্তিক রাজ্য করার চাপ আসতে থাকে নেহেরু সরকারের উপর। ১৯৫৩ সালের ১ অক্টোবর, মাদ্রাজ রাজ্যের উত্তরাংশের জেলাগুলিকে নিয়ে গঠিত হয় অন্ধ্র রাজ্য। এই রাজ্যের রাজধানী হয় কুর্নুল। এর পরই রাজ্যপুনর্গঠনের দাবিটি জোরালো হয়ে ওঠে এবং জাতীয় স্তরে রাজ্য পুনর্গঠন কমিশন স্থাপিত হয়। এই কমিশনের সুপারিশের ভিত্তিতে ভারতীয় সংসদ ১৯৫৬ সালে রাজ্য পুনর্গঠন আইন পাস করে ভারতে ভাষাভিত্তিক রাজ্য স্থাপনে উদ্যোগী হয়। অন্ধ্র রাজ্যের নতুন নামকরণ হয় অন্ধ্রপ্রদেশ; এবং এই রাজ্যের সঙ্গে যুক্ত হয় হায়দ্রাবাদ রাজ্যের তেলুগুভাষী তেলেঙ্গানা অঞ্চলটি। কুর্গ, হায়দ্রবাদ রাজ্যের দক্ষিণ-পশ্চিম ও বোম্বাই রাজ্যের দক্ষিণাংশের কন্নড়-ভাষী জেলাগুলি মহীশূর রাজ্যের সঙ্গে যুক্ত হয়। ত্রিবাঙ্কুর-কোচিনের সঙ্গে মাদ্রাজ রাজ্যের মালাবার ও কাসারাগড় জেলাদুটি যুক্ত হয়ে গঠিত হয় নতুন মালায়লম-ভাষী রাজ্য কেরল। ১৯৫৬ সালে পর দক্ষিণ ভারতের তামিল-ভাষী অঞ্চলগুলিই মাদ্রাজ রাজ্যের অন্তর্ভুক্ত থাকে। ১৯৬৮ সালে এই রাজ্যের নতুন নামকরণ হয় তামিলনাড়ু। ১৯৭২ সালে মহীশূর রাজ্যের নতুন নাম হয় কর্ণাটক। ১৯৬১ সালে গোয়া সহ সমগ্র পর্তুগিজ ভারত ভারতীয় প্রজাতন্ত্রের অন্তর্ভুক্ত হয়। ১৯৮৭ সালে গোয়া ভারতের রাজ্যে পরিণত হয়। ১৯৫০-এর দশকেই ভারতের ফরাসি উপনিবেশগুলি ভারতীয় প্রজাতন্ত্রের অন্তর্গত হয়। দক্ষিণ ভারতের চারটি ফরাসি উপনিবেশকে একত্রিত করে পন্ডিচেরি কেন্দ্রশাসিত অঞ্চল গঠিত হয়।


title: দক্ষিণ ভারত

text: দক্ষিণ ভারত ভারতের তামিল নাড়ু, তেলঙ্গানা, অন্ধ্র প্রদেশ, কর্ণাটক ও কেরল অঙ্গরাজ্য এবং লাক্ষাদ্বীপ ও পণ্ডিচেরি প্রশাসনিক এলাকাগুলি নিয়ে গঠিত অঞ্চলের সাধারণ নাম। দক্ষিণ ভারত ভৌগলিকভাবে উপদ্বীপীয় দাক্ষিণাত্যের মালভূমি অঞ্চলে অবস্থিত। এর পশ্চিমে আরব সাগর, দক্ষিণে ভারত মহাসাগর এবং পশ্চিমে বঙ্গোপসাগর।


title: ভারতের ভূগোল

text: ভারতের উত্তর সীমা জুড়ে অবস্থান করছে হিমালয় পর্বতমালা। দেশের উত্তর সীমান্তের রাষ্ট্রগুলি হল গণপ্রজাতন্ত্রী চীন (তিব্বত), ভুটান ও নেপাল। পশ্চিমে পাকিস্তান রাষ্ট্রের সঙ্গে ভারতের সীমান্ত পাঞ্জাব সমভূমি ও থর মরুভূমির উপর দিয়ে প্রসারিত। সুদূর উত্তর-পূর্বে ঘন বনাকীর্ণ চিন ও কাচিন পার্বত্য অঞ্চল ভারতকে মায়ানমার রাষ্ট্রের থেকে পৃথক করেছে। অন্যদিকে এই অঞ্চলেই বাংলাদেশ রাষ্ট্রের সঙ্গে ভারতের সীমান্ত গাঙ্গেয় সমভূমি অঞ্চলের জলবিভাজিকা এবং খাসি ও মিজো পাহাড় দ্বারা পৃথকীকৃত হয়েছে।


title: ভারত

text: ভারত () দক্ষিণ এশিয়ার একটি রাষ্ট্র। দেশটির সরকারি নাম ভারতীয় প্রজাতন্ত্র। ভৌগোলিক আয়তনের বিচারে এটি দক্ষিণ এশিয়ার বৃহত্তম এবং বিশ্বের সপ্তম বৃহত্তম রাষ্ট্র। অন্যদিকে জনসংখ্যার বিচারে এই দেশ বিশ্বের দ্বিতীয় সর্বাধিক জনবহুল তথা বৃহত্তম গণতান্ত্রিক রাষ্ট্র। ভারতের পশ্চিম সীমান্তে পাকিস্তান উত্তর-পূর্বে চীন, নেপাল, ও ভূটান এবং পূর্বে বাংলাদেশ, মায়ানমার ও মালয়েশিয়া অবস্থিত। এছাড়া ভারত মহাসাগরে অবস্থিত শ্রীলঙ্কা, মালদ্বীপ ও ইন্দোনেশিয়া ভারতের নিকটবর্তী কয়েকটি দ্বীপরাষ্ট্র। দক্ষিণে ভারত মহাসাগর, পশ্চিমে আরব সাগর ও পূর্বে বঙ্গোপসাগর দ্বারা বেষ্টিত ভারতের উপকূলরেখার সম্মিলিত দৈর্ঘ্য ৭,৫১৭ কিলোমিটার (৪,৬৭১ মাইল)।


title: ভারতের রূপরেখা

text: ভারতীয় প্রজাতন্ত্র দক্ষিণ এশিয়ার একটি সার্বভৌম রাষ্ট্র। ভারত বিশ্বের সপ্তম বৃহত্তম, দ্বিতীয় সর্বাধিক জনবহুল দেশ এবং সর্বাধিক জনবহুল গণতান্ত্রিক রাষ্ট্র। ভারতের অর্থব্যবস্থা বাজার এক্সচেঞ্জ হারে বিশ্বে একাদশ বৃহত্তম ও ক্রয়ক্ষমতা সমতার হিসেবে চতুর্থ বৃহত্তম। অর্থনৈতিক সংস্কারের ফলে এই দেশ বর্তমানে দ্বিতীয় দ্রুততম বিকাশশীল অর্থনীতি। যদিও এই দেশে দারিদ্র্য, নিরক্ষরতা ও অপুষ্টির হারও উচ্চ। ভারতের সমাজ ধর্ম, ভাষা ও জাতিগতভাবে বৈচিত্র্যপূর্ণ। সংরক্ষিত অঞ্চলগুলিতে বিভিন্ন প্রকার বন্যপ্রাণী দেখা যায়।


title: দক্ষিণ ভারত

text: অঞ্চলটির ভূগোল বৈচিত্র্যময়। এখানে দুইটি পর্বতমালা পূর্ব ঘাট ও পশ্চিম ঘাট এবং এদের মধ্যবর্তী এলাকায় একটি মালভূমি অবস্থিত। তুঙ্গভদ্র নদী ও কাবেরী নদী এখানকার পানির প্রধানতম দুই উৎস। দক্ষিণ ভারতের অধিবাসীদেরকে "দক্ষিণ ভারতীয়" বলা হয়। এদের অধিকাংশই তামিল, তেলুগু, কন্নড় এবং মালয়ালম—এই চারটি দ্রাবিড় ভাষার একটিতে কথা বলেন। ইতিহাসের বিভিন্ন সময়ে বিভিন্ন রাজা অঞ্চলটি শাসন করেছেন; এদের কারও কারও রাজ্য ও প্রভাব দক্ষিণ ভারতের সীমানা ছাড়িয়ে সমগ্র দক্ষিণ এশিয়া ও দক্ষিণ-পূর্ব এশিয়াতে ছড়িয়ে পড়েছিল। আধুনিক জাতিরাষ্ট্র শ্রীলংকা, ইন্দোনেশিয়া, থাইল্যান্ড এবং মালয়েশিয়া-তেও দক্ষিণ ভারতের প্রভাব দেখতে পাওয়া যায়। ব্রিটিশরা ধীরে ধীরে অঞ্চলটি ঔপনিবেশিক শাসনের আওতায় আনে।


title: ভারতের ইতিহাস

text: বিভিন্ন সময়ে বিভিন্ন রাজবংশ ও সাম্রাজ্য ভারতীয় উপদ্বীপের দক্ষিণভাগ শাসন করেছিলেন। এগুলির মধ্যে পাণ্ড্য রাজ্য, চোল রাজবংশ, চের রাজবংশ, কদম্ব রাজবংশ, পশ্চিম গঙ্গ রাজবংশ, পল্লব ও চালুক্য রাজবংশ উল্লেখযোগ্য। দক্ষিণ ভারতের একাধিক রাজ্য দক্ষিণ-পূর্ব এশিয়ায় বৈদেশিক সাম্রাজ্য স্থাপনে সক্ষম হয়েছিল। দক্ষিণ ভারতে আধিপত্য বিস্তারকে কেন্দ্র করে এই অঞ্চলের রাজ্যগুলির মধ্যে প্রায়শই যুদ্ধবিগ্রহ লেগে থাকত। বৌদ্ধ রাজ্য কলভ্র দক্ষিণ ভারতে চোল, চের ও পাণ্ড্যদের ধারাবাহিক আধিপত্য সাময়িকভাবে ভঙ্গ করেছিল।


title: দক্ষিণ সুদান

text: দক্ষিণ সুদান বা সাউথ সুদান ( or ), সরকারি নাম রিপাবলিক অফ সাউথ সুদান এবং আগেকার নাম সাউদার্ন সুদান, হল পূর্ব-মধ্য আফ্রিকার একটি রাষ্ট্র। বর্তমান রাজধানী জুবা। এটিই দেশের বৃহত্তম শহর। তবে ভবিষ্যতে দেশের কেন্দ্রস্থলে অবস্থিত রামসিয়েল শহরে রাজধানী স্থানান্তরণের পরিকল্পনা রয়েছে। দক্ষিণ সুদানের পূর্বদিকে ইথিওপিয়া, দক্ষিণপূর্বে কেনিয়া, দক্ষিণে উগান্ডা, দক্ষিণপশ্চিমে কঙ্গো গণতান্ত্রিক প্রজাতন্ত্র, পশ্চিমে মধ্য আফ্রিকান প্রজাতন্ত্র এবং উত্তরে সুদান। শ্বেতনীল নদের সৃষ্ট বিরাট জলাভূমি অঞ্চল এই দেশের অন্তর্গত; এই অঞ্চলটির স্থানীয় নাম "বার আল জাবাল"।


title: বাঙালি হিন্দু বিবাহ

text: জাতিভেদে ও অঞ্চলভেদে এই রীতি কিছু পরিবর্তিত হয়। লৌকিক আচারগুলি অঞ্চল, বর্ণ বা উপবর্ণভেদে এক এক প্রকার হয়। নিম্নবর্ণীয় হিন্দুদের মধ্যে লৌকিক আচার তো বটেই বিবাহের মৌলিক আচারগুলির ক্ষেত্রেও সম্প্রদায়ভেদে পার্থক্য লক্ষিত হয়।


title: বাঙালি বিবাহ

text:
বাঙালি বিবাহ অনুষ্ঠানে বিভিন্ন ধর্মীয় আচার অনুষ্ঠান পালন করা হয়ে থাকে, যা অনেকসময় কয়েক দিন ধরে পালিত হয়ে থাকে৷ বেশির ভাগ ক্ষেত্রেই বিবাহের অনুষ্ঠান শুরু হয় কাবিনের(বিবাহের নথিভূক্তকরণ ও দেন মোহর ধার্যকরণ) মাধ্যমে এবং শেষ হয় বৌ-ভাত(সাধারণত বর পক্ষের পরিবারের মাধ্যমে বৌ-ভাতের আয়োজন করা হয়ে থাকে) অনুষ্ঠানের মাধ্যমে৷ যদিও বাংলার বিভিন্ন অংশে বিবাহ অনুষ্ঠানের আচার-রীতি বিভিন্ন রকম হয়ে থাকে, তবে বাংলার হিন্দু সম্প্রদায়ের মধ্যে এ আচার-রীতিকে দু-রকমভাবে ভাগ করা যেতে পারে৷ তা হল: ঘটি এবং বাঙাল আচার-অনুষ্ঠান৷
ঐতিহ্যগতভাবে বিবাহের সম্পর্ক তৈরি হয় ঘটক বা মধ্যস্থতাকারীর মাধ্যমে, যিনি সাধারণত পরিবারটির বন্ধু, আত্মীয় কিংবা শুধুমাত্র একজন মাধ্যম হতে পারেন৷ বিয়ের ঘটক পাত্র ও পাত্রী পক্ষের লোকজনকে পাত্র কিংবা পাত্রী সম্পর্কে অবহিত করেন৷ যদি বিয়ের সম্পর্ক ঠিক হয়, তবে বেশিরভাগ ক্ষেত্রেই ঘটককে একটা সন্মানী দেওয়া হয়ে থাকে৷ পরিবারের লোকজন বিয়ের জন্য সাধারণত তাদের একই জাত, ধর্ম এবং একই মর্যাদাসম্পন্ন পরিবার খুঁজে থাকে৷
যদিও এখনকার দিনে ছেলে মেয়েরা তাদের নিজেদের পছন্দমত সঙ্গী বেছে নেয়, তবুও স্থায়ী সম্পর্কের পূর্বে উভয়ের পরিবার হতে আনুষ্ঠানিক সম্মতির প্রয়োজন হয়৷
একটি অনুষ্ঠান ‘পাকা-দেখা’(ঘটিদের ক্ষেত্রে) অথবা পা্ত্রী-পা্ত্র দেখা, যা বাঙালদের ক্ষেত্রে পরিলক্ষিত হয়, বিয়ের পূর্বে উভয়পক্ষকে আসন্ন বিয়ের পূর্ব প্রস্তুতি কিংবা পরিকল্পনা নিতে সাহায্য করে৷ যার ফলে উভয় পরিবার পক্ষ আসন্ন বিয়ের সঠিক দিন তারিখ কিংবা লগ্ন ইত্যাদি নির্ধারণ করে৷ পাত্র বা পাত্রী পক্ষের যদি কোনো চাহিদা থেকে থাকে তবে তাও সাধারণত এ দিনেই উল্লেখ করা হয়৷


title: বাঙালি হিন্দু বিবাহ

text: বাঙালি ব্রাহ্মণ সমাজে পাঁচটি শাখা রয়েছে — রাঢ়ী, বারেন্দ্র, বৈদিক, সপ্তশতী ও মধ্যশ্রেণী। বাঙালি কায়স্থ সমাজে রয়েছে চারটি শাখা — উত্তর রাঢ়ী, দক্ষিণ রাঢ়ী, বারেন্দ্র ও বঙ্গজ। এই সকল বর্ণ এবং তাদের শাখা ও উপশাখাগুলির মধ্যে বিবাহ প্রথায় দুটি বিভাগ দেখা যায় — বৈদিক ও লৌকিক। লৌকিক প্রথাগুলি মেয়েলি আচার। এই কারণে এগুলি ‘স্ত্রী আচার’ নামে পরিচিত। বৈদিক আচারে সাম, যজুঃ ও ঋক্ বেদত্রয়ের অনুসরণকারী ব্রাহ্মণদের মধ্যে বিবাহ প্রথায় আবার সামান্য পার্থক্য দেখা যায়। হিন্দু বিবাহের বৈদিক আচারগুলির মধ্যে অপরিহার্য হল কুশণ্ডিকা, লাজহোম (লাজ বা খই দিয়ে যজ্ঞানুষ্ঠান), সপ্তপদী গমন, পাণিগ্রহণ (কন্যার পাণি অর্থাৎ হস্ত গ্রহণ), ধৃতিহোম (ধারণ করার অর্থাৎ কন্যাকে ধরে রাখার যজ্ঞ) ও চতুর্থী হোম। এছাড়া পালিত হয় অরুন্ধতী নক্ষত্র দর্শন, ধ্রুব নক্ষত্র দর্শন, শিলারোহণ ইত্যাদি কয়েকটি বৈদিক প্রথাও। বৈদিক প্রথাগুলি বিধিবদ্ধ শাস্ত্রীয় প্রথা ও বিবাহের মূল অঙ্গ।


title: বাঙালি হিন্দু বিবাহ

text: ১৮৫৫ খ্রিষ্টাব্দে বাঙালি হিন্দু সমাজে বিবাহ বিচ্ছেদ আইনসিদ্ধ হয়। ১৮৫৬ খ্রিষ্টাব্দে বিধবা বিবাহ আইন পাস হয়। হিন্দু এই দুই প্রথা আজও সমাজের বৃহত্তর অংশে প্রচলিত নয়। নাগরিক সমাজে অসবর্ণ বিবাহও বর্তমানে প্রচলিত হয়েছে। বাংলায় রেজিস্ট্রি ছাড়া প্রথম অসবর্ণ বিবাহ সম্পন্ন হয় দেশবন্ধু চিত্তরঞ্জন দাশ ও বাসন্তী দেবীর কন্যা অপর্না দেবীর।


title: বাংলাদেশে বিবাহপ্রথা

text: হিন্দুশাস্ত্রমতে, বিয়ে শুধুই চুক্তি নয়, বরং একটি ধর্মীয় বাধ্যবাধকতা। হিন্দু আইন মূলত হিন্দু ধর্মশাস্ত্রেরই প্রতিরূপায়ন। শাস্ত্রানুযায়ী পুরুষদের অবশ্য পালনীয় ১০টি ধর্মীয় কর্তব্যের (Ten sacraments) অন্যতম হলো বিয়ে। হিন্দু আইনের দৃষ্টিতে বিয়ে হলো, ধর্মীয় কর্তব্য সম্পাদনের উদ্দেশ্যে স্বামী-স্ত্রীর পবিত্র মিলন। হিন্দু বিয়ের অন্যতম উদ্দেশ্য পুত্রসন্তানের জন্ম দেয়া, কেননা শাস্ত্রানুযায়ী পুত্রসন্তানই বংশের ধারা বজায় রাখতে ও পিণ্ড দান করতে পারে। হিন্দু আইনানুযায়ী কনের বাবা-মা বরের হাতে কনেকে সম্পূর্ণভাবে ন্যস্ত করেন। সনাতন হিন্দু আইনে কনের সম্মতি কিংবা অসম্মতি গুরুত্বের সাথে বিবেচনা করা হয় না এবং বিবাহ-বিচ্ছেদ ও পূণর্বিবাহ স্বীকৃত নয়, এমনকি ধর্ম পরিবর্তন, বর্ণচ্যুতি, ব্যাভিচার কিংবা বেশ্যাবৃত্তিও বিবাহ-বিচ্ছেদের কারণ হতে পারে না। হিন্দু শাস্ত্রানুযায়ী যেহেতু বিয়ে কোনো চুক্তি নয়, তাই বিয়ের জন্য সাবালকত্ব বিবেচিত হয় না- এই নিয়ম সনাতন হিন্দু আইনে অনুসৃত এবং বাংলাদেশী হিন্দুগণ এই আইন মেনে চলেন। হিন্দু আইনে বিয়ে রেজিস্ট্রেশনের কোনো বিধান নেই। হিন্দু আইন অনুযায়ী একজন নপুংসকও বিয়ে করতে পারে। বাংলাদেশের হিন্দু আইনে বর্ণপ্রথা রয়েছে অর্থাৎ আইনগতভাবে বর-কনেকে অবশ্যই সমগোত্রীয় হতে হবে। ১৮৫৬ খ্রিস্টাব্দে বাংলাদেশে হিন্দু আইনে ‘বিধবা বিবাহ’ আইনসম্মতভাবে স্বীকৃত, তবে বাস্তবে এর প্রয়োগ সচরাচর দেখা যায় না। হিন্দু আইনানুযায়ী স্ত্রীর, স্বামীর প্রতি অনুগত থাকতে হবে, আর স্বামীকে তার স্ত্রীর সঙ্গে বাস করতে ও ভরণপোষণ দিতে হবে। বাংলাদেশের হিন্দু নারীরা ‘হিন্দু ম্যারিড উইমেনস রাইট টু সেপারেট রেসিডেন্স অ্যান্ড মেইনটেন্যান্স অ্যাক্ট ১৯৪৬’ অনুযায়ী কিছু কিছু ক্ষেত্রে পৃথকভা বসবাস করার ও ভরণপোষণ পাবার অধিকার পান, যেমন: যদি স্বামী কোনো সংক্রামক রোগে আক্রান্ত হন এবং ঐ রোগ স্ত্রীর দ্বারা সংক্রমিত না হয়ে থাকে, কিংবা যদি স্বামী তার স্ত্রীর সঙ্গে খারাপ ব্যবহার করেন এবং ঐ খারাপ ব্যবহার এমন হয় যে, তা স্ত্রীর জীবনের প্রতি হুমকিস্বরূপ হয়; কিংবা স্বামী যদি দ্বিতীয় বিয়ে বা পুনরায় বিয়ে করেন; কিংবা স্বামী যদি স্ত্রীকে তার সম্মতি ছাড়া ত্যাগ করেন; কিংবা স্বামী যদি অন্য ধর্ম গ্রহণ করেন অথবা অন্য কোনো আইনগত কারণে স্ত্রী পৃথকভাবে বসবাস ও ভরণপোষণ লাভ করার অধিকারী হন।


title: বাঙালি হিন্দু বিবাহ

text: বাঙালি হিন্দু বিবাহ বলতে বোঝায় ভারতের পশ্চিমবঙ্গ ও ত্রিপুরা রাজ্য এবং বাংলাদেশ রাষ্ট্রে বসবাসকারী বাঙালি হিন্দুদের বিবাহ-সংক্রান্ত নিজস্ব প্রথা ও রীতিনীতি। উচ্চবর্ণীয় হিন্দু সমাজের বিবাহে প্রধানত দুইটি আচারগত বিভাগ লক্ষিত হয়। যথা, বৈদিক ও লৌকিক। লৌকিক আচারগুলি "স্ত্রী আচার" নামে পরিচিত। বৈদিক আচারগুলির মধ্যে অবশ্য পালনীয় প্রথাগুলি হল কুশণ্ডিকা, লাজহোম, সপ্তপদী গমন, পাণিগ্রহণ, ধৃতিহোম ও চতুর্থী হোম। বৈদিক আচারগুলির সঙ্গে লৌকিক আচারগুলির কোনো সম্পর্ক নেই। লৌকিক আচারগুলি অঞ্চল, বর্ণ বা উপবর্ণভেদে এক এক প্রকার হয়। নিম্নবর্ণীয় হিন্দুদের মধ্যে লৌকিক আচার তো বটেই বিবাহের মৌলিক আচারগুলির ক্ষেত্রেও সম্প্রদায়ভেদে পার্থক্য লক্ষিত হয়।


title: বাঙালি হিন্দু বিবাহ

text: বাঙালি হিন্দু বিবাহের লৌকিক আচার বহুবিধ। এই প্রথাগুলি বর্ণ, শাখা, উপশাখা এবং অঞ্চল ভেদে ভিন্ন ভিন্ন প্রকারের হয়। এগুলির সঙ্গে বৈদিক প্রথাগুলির কোনো যোগ নেই।


title: বাংলাদেশে বিবাহপ্রথা

text: বাংলাদেশে, "বিশেষ বিবাহ আইন, ১৮৭২" অনুযায়ী বিশেষ বিবাহ অনুষ্ঠিত হয়ে থাকে। যেসকল ব্যক্তি মুসলিম, হিন্দু, খ্রিষ্টান, ইহুদি, পার্সি, বৌদ্ধ, শিখ বা জৈন ধর্ম গ্রহণ করেননি, তাদের মধ্যে এই বিয়ে হতে পারে। এছাড়া যেসকল ব্যক্তি হিন্দু, বৌদ্ধ, শিখ বা জৈন ধর্ম গ্রহণ করেছেন, এই আইনের মাধ্যমে তাদের জন্য বিয়ের বিকল্প একটি ধরণ নির্ধারণ করা হয়েছে। এছাড়াও যেসকল বিয়ের বৈধতা সম্পর্কে সন্দেহের অবকাশ রয়েছে, সেসব সুনির্দিষ্ট বিয়ের বৈধতাও নিশ্চিত করা যায় এই আইন দ্বারা। বাংলাদেশে প্রচলিত মুসলিম আইনে বিয়ের একপক্ষ মুসলমান হলে, অপরপক্ষ যদি মুসলমান হতে রাজি হয়, তাহলে তা বৈধ বিয়ে; কিন্তু অপরপক্ষ মুসলমান হেত অস্বীকৃত হলে তা "অনিয়মিত বিয়ে"। খ্রিস্টান আইনেও একই বিধান রাখা হয়েছে। এসকল বিয়েকে বৈধতা দেয়া হয় বিশেষ বিবাহ আইন অনুসারে, তবে এই আইন অনুসারে উভয় পক্ষকেই স্বীয় ধর্ম ত্যাগ করতে হয় এবং তা বাধ্যতামূলক। এক্ষেত্রে এই আইনের অধীনে বিয়ে হলে ["জাতিগত অসামর্থ্যতা দূরীকরণ আইন, ১৮৫০" অনুসারে] হিন্দু, বৌদ্ধ, শিখ ও জৈন ধর্মে বিশ্বাসী কোনো পরিবারের উক্ত সদস্য স্বীয় পরিবার থেকে বিচ্ছিন্ন বলে গণ্য হবেন।


title: বিবাহ

text:
হিন্দু ধর্ম অনুযায়ী, বিবাহে ছেলে মেয়েটির সমস্ত পালনপোষণের দ্বায়িত্ব নেয় এবং মেয়েটি তাদের সংসারের খেয়াল রাখার দ্বায়িত্ব গ্রহন করে। এইভাবে তারা দুই আলাদা আলাদা মানুষ এক হয়ে নিজেদের বংশ এগিয়ে নিয়ে যায়। বিবাহের লক্ষ হল সংসার ও সন্তানের পালনপোষণ করে বংশ এগিয়ে নিয়ে যাওয়া। আর এর জন্য একই সময়ে বাইরে থেকে দরকারী জিনিস উপার্জন করে আনা আর ঘরের ভেতরে সংসারের কাজ সামলাতে হয়। যেহেতু একজন মানুষ একই সময়ে এই দুটো কাজ করতে পারে না তাই দুটো কাজ দুজনের মধ্যে বন্টিত বয়ে যায়।যেহেতু পুরুষ বেশী বলবান হয় প্রাকৃতিকভাবেই আর মেয়েরা কোমল প্রকৃতির হয় এবং তাদের গর্ভে সন্তান জন্ম নেয় তাই বাইরে থেকে সংসারের জন্য প্রয়োজনীয় জিনিস উপার্জনের দ্বায়িত্ব পুরুষ নেয় আর ঘরে সংসারের দেখাশোনার দ্বায়িত্ব স্ত্রী নেয়।
এইরকমভাবে হলেই সংসার সুস্হভাবে বেড়ে ওঠে ও সন্তানের সুন্দর দেখাশোনার মাধ্যমে বিবাহে বংশবিস্তারের উদ্দেশ্য সফল হয়।
দুইজনের মধ্যে ভালবাসা থাকলেই এই কাজগুলো বাধাহীনভাবে সম্পন্ন হয় কিন্তু দুইজনের মাঝে তৃতীয় কিউ আসলে সেই দুইজনের ভালবাসায় ফাটল তৈরী হয়।আর তাতে আগের কাজগুলো করার দ্বায়িত্ববোধ মন থেকে মিটতে শুরু করে। কষ্ট-হিংসার সৃষ্টি হয়।তাতে সংসারের ক্ষতি হয় যার ফলে সন্তানেরও পালন ঠিকভাবে হতে পারে না। আর এখানেই বিবাহের উদ্দেশ্য বিফল হয়ে যায়। তাই বিয়ের উদ্দেশ্যকে রক্ষা করতেই বিয়ে শুধু দুইজনের মাঝেই হয়।


title: বিবাহ

text:
ইসলাম ধর্মে বিবাহের মাধ্যমে নারী ও পুরুষের মধ্যকার যৌন সম্পর্কের অনুমতি রয়েছে। ইসলামী বিবাহরীতিতে পাত্র পাত্রী উভয়ের সম্মতি এবং বিবাহের সময় উভয়পক্ষের বৈধ অভিভাবক বা ওয়ালীর উপস্থিতি ও সম্মতির প্রয়োজন। ইসলামী বিবাহে যৌতুকের কোন স্থান নেই। বিয়ের পূর্বেই পাত্রের পক্ষ হতে পাত্রীকে পাত্রীর দাবি অনুযায়ী একটি নির্দিষ্ট অঙ্কের টাকা বা অর্থসম্পদ বাধ্যতামূলক ও আবশ্যকভাবে দিতে হয়, একে দেনমোহর বলা হয়। এছাড়া বিয়ের পর তা পরিবার পরিজন ও পরিচিত ব্যক্তিবর্গকে জানিয়ে দেয়াও ইসলামী করনীয়সমূহের অন্তর্ভুক্ত।
ইসলামী বিধান অনুযায়ী, একজন পুরুষ সকল স্ত্রীকে সমান অধিকার প্রদানের তার চাহিদা অনুসারে সর্বোচ্চ চারটি বিয়ে করতে পারে। আর সমান অধিকার দিতে অপারগ হলে শুধু একটি বিয়ে করার অনুমতি পাবে। মেয়েদের ক্ষেত্রে একাধিক বিয়ের অনুমতি নেই। একজন মুসলিম পুরুষ মুসলিম নারীর পাশাপাশি ইহুদী কিংবা খ্রিষ্টান নারীকে বিয়ে করতে পারবে। কিন্তু মুসলিম নারীরা শুধু মুসলিম পুরুষের সাথে বিবাহে আবদ্ধ হতে পারবে। ইসলামে বিবাহপূর্ব ও বিবাহবহির্ভূত যৌনতা নিষিদ্ধ।


title: নভেরা আহমেদ

text: ১৯৫৭ খ্রিস্টাব্দে পূর্ব পাকিস্তানের মুখ্যমন্ত্রী আতাউর রহমান খান শহীদ মিনারের পরিকল্পনা প্রণয়ন করার অনুরোধ করেন প্রধান প্রকৌশলী জব্বার এবং জয়নুল আবেদিনকে। জব্বার সাহেবের অন্যতম সহকর্মী ছিলেন প্রকৌশলী শফিকুল হক, নভেরার বড় বোন কুমুম হকের স্বামী। শহীদ মিনারের নকশার জন্য কাগজে কোনো বিজ্ঞাপন হয়নি। জয়নুল আবেদিন সরাসরি হামিদকে বলেছিলেন স্কেচসহ মডেল পেশ করতে। জাঁ দেলোরা তখন সরকারের স্থাপত্যবিষয়ক উপদেষ্টা। হামিদুর রাহমান শহীদ মিনারের যে মডেল ও স্কেচ উপস্থাপন করেছিলেন দেলোরা তার স্তম্ভগুলোর মাপ পরিবর্তন করে দিয়েছিলেন।


title: রেজারভোয়ার ডগ্‌স

text: জো ক্যাবটের অপরাধ চক্রের সর্দার। ফিল্ডে সবকিছু পরিচালনা করে তার ছেলে এডি। তারা একটি অলংকারের দোকান লুট করার পরিকল্পনা করে। তাদের চূড়ান্ত মিশনে মিস্টার হোয়াইট, অরেঞ্জ, ব্লু, ব্রাউন এবং ব্লন্ড অংশ নেয়। কিন্তু লুট করতে গিয়ে দেখা যায় কেউ তাদের মধ্যে থেকে পরিকল্পনা পুলিশের কাছে ফাঁস করে দিয়েছে। তারপরও কিছু লুটের মাল নিয়ে তারা পূর্বে পরিকল্পিত হলরুমে এসে হাজির হয়। দু'জন লুটের স্থানেই মারা যায়। এরপরই তাদের চরিত্রগুলোর মধ্যে টানাপোড়েন এবং সহিংসতা শুরু হয়। এক সময় জানা যায় কে তাদের মধ্যে থেকে টিকটিকির কাজ করছে। কিন্তু ততক্ষণে অনেক দেরি হয়ে গেছে। মারা গেছে অনেকেই।


title: কীস্ট্রোক লগিং

text: ২০০০ সালে, এফবিআই, মাফিয়া বস নিকোডেমো স্কার্ফো এর পুত্র নিকোডেমো স্কার্ফো জুনিয়র এর পিজিপি প্যারাফ্রেজ পেতে ফ্ল্যাশক্রেস্ট আইস্পাই ব্যবহার করেছিওল। একই বছর এফবিআই দুজন সন্দেহভাজন রাশিয়ান সাইবার অপরাধী কে ধরার জন্য এক ফাঁদ পেতেছিল, এফবিআই তাদের কম্পিউটারে গোপনে একটি কী-লগার ইনস্টল করে রাখে। তারা সেই কমিম্পিটার ব্যবহার করে, রাশিয়ায় তাদের নিজেদের কম্পিউটারে প্রবেশ করেছিল। পরে এফবিআই ও একই ভাবে রাশিয়ার কম্পিউটারগুলোতে প্রবেশ করে তাদের বিরুদ্ধে প্রমান সংগ্রহ করে তাদেরকে অভিযুক্ত করে।


title: রুশ ডুবোজাহাজ কে-১৪১ কুরস্ক

text: মহড়া শুরুর কিছুক্ষন পরেই ক্যপ্টেন লিয়াকশন সাবমেরিনের গতি কমিয়ে ঘন্টায় ৮ নট করার নির্দেশ দেন । এরপর তিনি ৯০০০ পাউন্ডের ৬৫-৭৬ টর্পেডো (যা “ফ্যাটগার্ল” নামে পরিচিত)নিক্ষেপের জন্য প্রস্তুতির আদেশ দেন । এই টর্পেডোগুলো কেরোসিন তেল দ্বারা প্রোপেলড হয় । কিন্তু এটি সমুদ্রের তলদেশ থেকে নিরাপদে নিক্ষেপের জন্য প্রচুর শক্তির প্রয়োজন হয় । আর এই শক্তি যোগানের জন্য টর্পেডোগুলোতে ব্যবহার করা হয় “হাইড্রোজেন পার-অক্সাইড” । এটি খুবই সাধারন একটি যৌগ । কিন্ত উপযুক্ত পরিবেশে কপার অথবা ব্রাস এর সংস্পর্শে এলে এটি অতি মাত্রায় ভয়ানক হয়ে উঠতে পারে ।


title: নিকোলাউস কোপের্নিকুস

text: মারাগা পর্যবেক্ষণে “নিজাম আল দ্বীন আল খাজিনি আল খতিব” তার “হিকমাহ আল আইন” বইয়ে হেলিওসেন্ট্রিক মডেলের বেশ কিছু অনুসিদ্ধান্ত দেন কিন্তু পরে তা পরিত্যক্ত হয়। “খতীব আল দ্বীন সিরাজী”ও এই তত্ত্ব নিয়ে মতবাদ দেন কিন্তু তাও গ্রহণ করা হয় নি। ইবনে আল শাতির একটি জিওসেন্ট্রিক মডেল প্রদান করেন যা তুসি কাপলা এবং উর্দিলিমা নামে পরিচিত। যা কোপার্নিকাস মডেলের সাথে অনেক মিলে গিয়েছিলো পরবর্তীতে। নিলাকান্ত সোমায়জি(১৪৪৪-১৫৪৪) তার আরায়াভাটিয়াবাসাতে হেলিওসেন্ট্রিক জাতীয় একটি মডেল প্রদান করেন। সেখানে সূর্যের চারিদিকে গ্রহ ঘুরছে। ১৬ শতাব্দীতে টাইকব্রাহে গ্রহের অবস্থানের মডেল প্রদান করেন। কোপার্নিকাসের সময় টলেমির মডেল ছিলো ব্যাপক জনপ্রিয়। সেখানে পৃথিবী কেন্দ্র এবং চারিদিকে সব গ্রহ ঘুরছে। সবাই তখন টলেমির মডেলকেই আদর্শ হিসাবে বিবেচনা করত।


title: মোজিলা

text: ২০১৩ সালের দিকে, মোজিলা সিস্কো সিস্টেমসের সাথে চুক্তির ঘোষণা দেয়, তদ্বারা ফায়ারফক্স সিস্কো প্রদত্ত ওপেন সোর্স কোডেকের বাইনারি বিল্ড ডাউনলোড ও ব্যবহার করে মালিকানাধীন এইচ.২৬৪ ভিডিও ফরম্যাট প্লে করে। চুক্তির অংশ হিসেবে, সিস্কো প্যাটেন্ট নিবন্ধনের ফি পরিশোধ করবে। মোজিলার সিটিও, ব্রেন্ড্যান আইক, বলেন যে "এটি সম্পূর্ণ সমাধান নয়" এবং "পরিপূর্ণ"-ও নয়। মোজিলার ভিডিও ফরম্যাট টিমের একজন অবশ্য একটি আনঅফিশিয়াল লেখায় জানান, তাদের বিশাল ব্যবহারকারী বেসের জন্যে এটি করেছেন যা পূর্ণ ভিডিও ফরম্যাট প্রদানে পরবর্তীতে সহায়তা করবে।


title: লিনাক্স

text: ১৯৯০ সালে গ্নু প্রকল্প তাদের নিজস্ব কার্নেল গ্নু হার্ড-এর ওপর কাজ শুরু করে। হার্ড-এর প্রাথমিক পরিকল্পক টমাস বুশনেলের কথানুযায়ী গ্নুর প্রাথমিক পরিকল্পনা ছিল বিএসডি ৪.৪-লাইট কার্নেলটি তাদের কাজের ভিত্তি হিসেবে গ্রহণ করা। পেছনের দিকে তাকিয়ে তিনি বলেছেন, “এখন আমি নিশ্চিত যে এ-পরিকল্পনাটি দারুণভাবে সফল হত, আর বিশ্বকে তখন খুবই ভিন্ন দেখাত।” কিন্তু বার্কলির প্রোগ্রামারদের মধ্যে সহযোগিতার ঘাটতি দেখে স্টলম্যান হার্ড প্রকল্পের জন্য মাখ মাইক্রোকার্নেল ব্যবহার করার সিদ্ধান্ত নেন। কিন্তু পরে দেখা যায় এটির ব্যবহার আশাতীতভাবে কষ্টসাধ্য, ফলে হার্ডের উন্নয়নকাজ ধীরগতিতে এগোতে থাকে।


title: নাফিস বিন জাফর

text: এরপর ১৯৯৮ তে মাত্র বিশ বছর বয়সে গ্রাজুয়েশন শেষ করার পর এই অসাধারন ট্যালেন্টেড ছেলে নাফিস যোগ দেন ‘ডিজিটাল ডোমেইন’ নামের একটা কোম্পানীতে । এই প্রতিষ্ঠানে থাকা অবস্থাতেই তিনি আবিষ্কার করেন ‘ফ্লুইড সিম্যুলেশন’ (Fluid Simulation) নামে একটা অ্যানিমেশন টুলের । ‘ফ্লুইড সিম্যুলেশন’ হলো এমন এক ধরনের কম্পিউটার গ্রাফিক্স টুল যার ব্যবহারে ‘পানি’, ‘আগুন’ কিংবা ‘ধোঁয়া’র মতো পদার্থের দ্বারা সৃষ্ট কোন অ্যানিমেশন কয়েকগুন জীবন্ত মনে হবে ! নাফিসের এই আবিষ্কারে তার সহযোগী ছিলেন আরেক দুইজন সফটওয়্যার ডেভেলপার ‘ডউগ রোবল’ এবং ‘রায়ো সাকাগুচি’ । নাফিস ও তাদের সহযোগীদের আবিষ্কৃত এই বিশেষ গ্রাফিক্স টুলটি ব্যবহৃত হয় ২০০৭ -এ মুক্তি পাওয়া তৎকালীন সময়ের অন্যতম আলোচিত চলচ্চিত্র ‘Pirates of the Caribbean : At Worlds End’ -এর স্পেশাল ইফেক্টে ! এর ফলাফল স্বরুপ পরের বছর পেয়ে যান অস্কারের ‘সায়েন্টিফিক এন্ড ইঞ্জিনিয়ারিং অ্যাওয়ার্ড’ নামে বিশেষ এক পুরস্কার, যা তার গোটা ক্যারিয়ারকেই সম্পূর্ন বদলে দেয় ।


title: চিঙ্গিয মুস্তাফায়েভ

text: ১৯৯২ সালের খোজাকি ম্যাসাকরের পাশবিকতার দৃশ্যগুলো চিনিই ভিডিও ক্যামেরাতে ধারন করেন। তিনি সেনাবাহিনী হেলিকপ্টারে করে চড়ে ম্যাসাকরের এই ভিডিও প্রমাণ তৈরী করেন শত্রুর প্রবল গোলাবর্ষণের কারণে প্রায়শই নিচে নেমে যেত। তিনি ম্যাসাকরের পাশবিকতার একটি চলচ্চিত্র নির্মাণ করতে সক্ষম হনে যা খোজালি'র কুয়াশা আবৃত মাঠের নিচে শত শত মৃত মানুষ পুঁতে ফেলার ঘটনা প্রমাণ করে।  চলচ্চিত্র চলাকালীন সময়ে তিনি ভারাক্রান্ত কন্ঠে এর মন্তব্য করতে থাকেন।  উক্ত হত্যাকান্ডকে মুস্তাফায়েভ যেমনটি তিনি দেখেছিলেন এবং ধারন করেছিলেন সেভাবেই বর্ণনা করেছেন।


title: মাউন্ট রাশমোর

text: ঐতিহাসিক ডোএন রবিনসন ১৯২৩ সালে যুক্তরাষ্ট্রের পর্যটন শিল্পের বিকাশের লক্ষ্যে সাউথ ডাকোটার মাউন্ট রাশমোরকে নিয়ে এই চিন্তাধারাটি শুরু করেন। তিনি ভাস্কর গুটজন বোর্গলামকে ব্ল্যাক হিল্‌স অঞ্চলটি ভ্রমণ করে দেখতে বলেন যে, ভাস্কর্য তৈরির পরিকল্পনাটি বাস্তবায়ন করা সম্ভব কী না। বোর্গলাম এর আগে স্টোন মাউন্টেনে কনফেডারেট মেমোরিয়াল তৈরিতেও কাজ করেছেন। এটি জর্জিয়া অঙ্গরাজ্যে অবস্থিত। কিন্তু সেখানকার দায়িত্বরত কর্মকর্তাদের সাথে মতানৈক্য হয়। মূল পরিকল্পনা ছিলো গ্র্যানাইট পিলারগুলোতে ভাস্কর্য আঁকা হবে, যা নিডল নামে পরিচিত। যদিও পরে বোর্গলাম বুঝতে পারেন এই ক্ষয়প্রাপ্ত নিডলগুলো ভাষ্কর্যকে ধারণ করার জন্য সুগঠিত নয়। এগুলো খুব চিকন। যুক্তরাষ্ট্র কংগ্রেস ৩ মার্চ, ১৯২৫ সালে মাউন্ট রাশমোর কমিশনকে কাজটির দায়িত্ব প্রদান করে। রাষ্ট্রপতি কুলিজের ইচ্ছায় ওয়াশিংটনের সাথে দুই রিপাবলিকান ও এক ডেমোক্র্যাট রাষ্ট্রপতি ভাস্কর্যে স্থান পান।


title: আলী ইবনে আবু তালিব

text: আলি ইবনে আবু তালিব (; ; ৬০০ – ৬৬১) ইসলামের চতুর্থ ও খুলাফায়ে রাশেদিন-এর শেষ খলিফা। তিনি ছিলেন আবু তালিবের পুত্র। তার মাতার নাম ফাতিমা বিনতে আসাদ । আলি কুরাইশ বংশে জন্মগ্রহণ করেন। শিশু বয়স থেকেই তিনি ইসলামের নবী মুহাম্মদ সাল্লাল্লাহু আলাইহি ওয়াসাল্লামের সঙ্গে লালিত-পালিত হন। ইসলামের ইতিহাসে তিনি পুরুষদের মধ্যে সর্বপ্রথম যিনি নবী মুহাম্মদ(সাঃ)এর সাথে নামাজ আদায় করতেন। বালকদের মধ্যে এবং পুরুষদের তিনি সর্ব প্রথম নবুয়তের ডাকে সাড়া দিয়ে মাত্র ১০ বছর বয়সে ইসলাম গ্রহণ করেন। অকুতোভয় যোদ্ধা হিসেবে তার খ্যাতি রয়েছে। বদর যুদ্ধে বিশেষ বীরত্বের জন্য মুহাম্মদ(সাঃ) তাকে "জুলফিকার" নামক তরবারি উপহার দিয়েছিলেন। খাইবারের সুরক্ষিত কামুস দুর্গ জয় করলে মহানবী তাকে "আসাদুল্লাহ" বা আল্লাহর সিংহ উপাধি দেন। তিনি খুলাফায়ে রাশেদিন-এর একজন।


title: আহমেদ আলি চেলিকতেন

text: আহমেদ আলি ১৮৮৩ সালের উসমানীয় সাম্রাজ্যের আইডিন ভিলায়েতের ইজমিরে জন্মগ্রহণ করেন। তার মা জেনজিয়ে এমিন হানিম ও বাবা আলি বে যিনি একজন আফ্রিকান তুর্কি বংশোদ্ভূত ছিলেন। নাবিক হওয়ার লক্ষ্যে ১৯০৪ সালে তিনি "হাদিহান মেক্তেবি" নামক নৌ কারিগরি বিদ্যালয়ে যোগ দেন। ১৯০৮ সালে তিনি ফার্স্ট লেফটেন্যান্ট হিসেবে উত্তীর্ণ হন। এরপর নেভাল ফ্লাইট স্কুলে (দেনিজ তায়ারে মেক্তেবি) উড্ডয়ন কোর্সে যোগ দেন। এরপর তিনি উসমানীয় বিমান বাহিনীর একজন সদস্য হন।